
KNJIGA OVA GOVORI: 

Da li ima što nad ovim vidljivim 
svijetom? Može li se nevidljivi 
svijet upoznati? Pogled u taj ne¬ 
vidljivi svijet. U kakovoj je vezi 
vidljivi svijet s nevidljivim? 

O Biću svih bića. Bože srca na¬ 
šega, mi smo tvoji i tvoji hoćemo 
biti! Daj da Te sve bolje poznamo, 
ljubimo i služimo! 

Ostani s nama, jer je blizu večer, 
i dan je već na izmaku! 

Čemu se narodi bune i ustaju 
na Te? 

Meni je dobro prianjati za Boga; 
stavljati nadu svoju u Gospodina 
Eoga. 

Ako zaboravim tebe, Jerusaleme 
(Crkvo), neka me zaboravi desnica 
moja. Neka prione jezik moj za 
usta moja, ako tebe ne uspamtim, 
ako ne uzdržim Jerusalema (Crkve) 
svrh veselja svojega. 

Vrijeme juri i već gledamo obrise 
života vječnoga: novo nebo i novu 
zemlju. 

Dođi, Gospodine Isuse! Da, doći 
ću brzo, i plaća moja sa mnom, 
da dam svakomu po djelima nje¬ 
govim. 

PREDGOVOR PREVODIOCA 


Danas glasoviti pisac Isusovac A da lb er i 
Bangha napisao je na njemačkom jeziku knji¬ 
gu: Welt unđ Ueberwelt, Das ewige Reich im 
Kampf der Zeit. Tu je knjigu izdao Verlag Feli- 
zian Rauch, Innsbruck/Leipzig. Knjiga je izašla 
pod konac 1937. godine. Ja sam preveo to prvo 
izdanje. Međutim je ove godine već objelodanjeno 
drugo izdanje, u kojem je odlični pisac nešto 
prema koncu knjige dodao. Ovaj pak prijevod 
ima i više od toga kratkog dodatka, budući da 
mi je sam pisac poslao prošireni dodatak sa že¬ 
ljom, da bude završetak njegovoj knjizi. To sam 
i učinio. 

Prevodeći ovu knjigu duša se moja radovala, 
da se našao genijalan pisac, koji se nije uklonio 
nijednom znatnijem pitanju, koje znade mučiti 
osobito današnje duše. A sva pitanja tako uprav 
rješava, kako to želi— držim— današnji čovjek. 
Uvjeren sam, da će za ovom knjigom posegnuti 
svaki ikoliko obrazovani čovjek: i onaj, koji se u 
svojoj duši muči religijskim teškoćama, kao i 
onaj, koga takove stvari ne muče, ali će se rado¬ 
vati, kad vidi, kako se vjerske stvari daju krasno 
iznijeti i obraditi. 

Dao Bog, da nam ova knjiga postane ruko- 
vođom i za našu vlastitu dušu i da drugima po¬ 
kažemo, kako je divno Kristovo svijetlo! Ovakove 
se knjige ne pročitaju samo jedamput, nego se 
opet i opet čitaju, šta velim čitaju, one se razmi¬ 
šljaju i u život privode. 

U Zagrebu na prvu nedjelju u srpnju 1938. 

Bogoljub Strižić D. I. 






POPRATNICA 


Pitanje o Bogu i moderno čovječanstvo. 


Svatko, tkogod pročita ovu knjigu, vratit će 
se duboko obuzet na svoj svagdanji posao. Ako 
je pak čovjek čitao zbiljski razmišljajući, tad će 
nastati u njemu temeljita promjena. Jer u ovoj 
knjizi govori čovjek, Isusovac, svećenik i knji¬ 
ževnik glasovit ne samo u svojoj domovini, nego 
i daleko preko njezinih granica. / Govori čovjek, 
koji svakom stranom odaje, da duboko poznaje 
dušu modernog čovječanstva. Govori onaj, koji 
sam trpi, što su milijuni sasvim zaboravili ne¬ 
prolazne i nenaknadljive vrednote kršćanske u- 
Ijudbe, a opet milijuni kao da više nemaju žarkih 
iskara onog ognja, što ga Krist donio na ovaj 
svijet. Napokon u ovoj knjizi raspravlja čovjek, 
koji poznaje načine današnje propagande, a još 
bolje zna krik duša, koje čeznu za spasenjem. 
Hoće li se spomenuti svetac, koje je ovu knjigu 
nadahnuo i koji je u njoj našao dostojnoga svojeg 
učenika, tad je to sv. Ignacije Lojolski, sastavljač 
knjižice Duhovnih vježba, koji se na prijelazu u 
novo doba pomolio na obzorju kao ponajveći lik 
katoličke Crkve. Ako trebam za ovu knjigu na¬ 
pisati nekoliko popratnih rečenica, bit će to samo 
bijedne riječi, da priprave čitača na ono, što će 
naći u ovoj knjizi, prikazano čarobnim jezikom. 

Predmel vjerski, naročito o Bogu, bijaše u 
svim vremenima predmet, koji izbija iz najdublje 
biti čovjeka. Mislilo se što mu drago o čovjeku, 
on je svojom ograničenošću upućen na neogra¬ 
ničeno biće. Osjeća u mnogostručnosti stvorova 
Božansko jedinstvo, koje odzvanja u skladu sfera, 
čovjek ne će samo makar kakovu sreću, nego 
hoće neograničenu, vječnu, ličnu sreću, koja se 
može naći samo u osobnom Bogu. Svoj istini, svoj 
dobroti, svoj ljepoti je najunularniji sadržaj o- 
sobni nosilac tih vrednota, pa tako čovjek tražeći 
i ljubeći istinu, dobrotu, ljepotu, traži i ljubi ko¬ 
načno ono Božansko biće, koje sve to predočuje 
u neograničenom savršenstvu. Ali sva vremena 
nijesu jednako doživljavala čovječje bistvo. Jedna 
su osjećala dublje, druga površnije. A danas je 
vrijeme, koje više od ikojega drugog vremena 
osjeća neizvjesnost svega zemaljskog postojanja, 
lo je vrijeme duševne oskudice, koja seže do 
krajnik dubina bića i žića. A oskudica jače od 
radosti probuđuje^ nutarnjeg čovjeka. I tako se 
danas iz ponora očajnosti pomalja pitanje: što je 
čovjek, a to je jednako onome: što je Bog. Ponialia 
se kao^ psalam De profundis (Iz dubine), kao 
vapaj čovjeka, koji si ne zna pomoći. Pitanje o 
Bogu je danas više nego ikad povezano s temelj¬ 
nim pitanjima o čovjeku. I to je značajno za 
današnji naraštaj. 

S time je u vezi i jedna druga pojava, koje 
na tom polju i u tom obliku još nikad nije bilo. 
Enciklika »Caritate Christi (Kristovom ljubavi)« 
upućuje na to spominjući, kako je prije bilo do¬ 
duše pojedinih ljudi, koji su nijekali Boga u 
svom srcu, a danas to zahvaća mnoštva, danas 
da se propaganda protiv Boga ne krije u srcima, 
nego javlja u pokretima, kojima milijuni pripa- 

daju, i na sva se usta po svim krajevima svijeta 
govori o svijetu i budućnosti bez Boga. A kod 
mnoštva to pitanje o Bogu dobiva sasvim novi 
oblik. Iz raspravljanja po stolicama izlazi u borbu 
na barikadama. To pitanje upotrebljava ujedno- 
stavljene pojmove i grublje osjećaje. Tiho unu¬ 
tarnje širenje promeće se u krute metode terora 
i kolektivizma. Mjesto Boga, koga svrgoše s prije¬ 
stolja, stvaraju zemaljske bogove, tobožnje mesije: 
cjelokupnost (totalnost) djelomičnih područja ži¬ 
vota, dinamiku bojnih redova, bunu životinjskih 
nagona, anarhično uništavanje. Povorka od hi¬ 
ljada i hiljada pomahnitale bijede stala se već 
kretati i juri neproračunano i beznadno kao očaj 
s krajnom gorućom požudom, da još ugrabi i o- 
pljačka sa stola života, što se još da ugrabiti prije 
općeg rasula. Prije podrug stoljeća bilo je u Evro¬ 
pi od preko stotinu milijuna nekoliko krugova 
obrazovanih bez vjere. Danas ima Evropa od pri¬ 
like četiri stotine milijuna ljudi, a među njima 
je razmjerno malo vjernih kršćana. To je golema 
razlika, koju pokazuje sadašnjost. 

Zar smo to rekli, da prekrstimo ruke, jer se ta 
Evropa i taj svijet ne daju više spasiti. Zaglavak 
bio bi kriv i takov izvod kukavički. Mnogi će 
propasti samo zato, jer slijede zabludu. Ponovit 
će se ono, što se sad u Rusiji događa, ortaci se i 
prijatelji među sobom ubijaju. Ali gdje je istina, 
ondje će biti i život, i malena živa proljetna mla¬ 
dica više je od izumrle šume, makar kako još 
u njezinim granama bjesnilo i bučilo* Ništa drugo 
ne možemo činiti, nego da sile života promičemo, 
gdje ih god nađemo. Da budimo ličnosti, koje će 
opet iz bistva živjeti; da se od čovjeka do čovjeka 
izgradi nova zajednica uistinu živih. Da očajni 
kolektivni čovjek ipak nađe ljude, koji čuvaju 

vrednote čovječje ličnosti. To su ljudi, koji se 
vratiše svome Bogu, ljudi unutarnje izjednače- 
nosti, ljudi nepokolebljive nade, ljudi, koji mirno 
nastavljaju uređivati zemaljski život po pravilima 
vječnosti, koji upravo time ovdje na zemlji ono 
čine, što će jedino postojati na njoj, kao što po¬ 
stoji i Crkva, koja živi od svoga Božanskog po¬ 
slanja i od svoje Božanske sile. Ti će se vjerni 
svagdje naći, samo ih treba sabrati. Sklonost je 
za to sakrivena u mnogim milijunima, samo je 
treba probuditi. Ova knjiga tako budi. U njoj 
govori veliko srce, pa zato ima snagu da probu- 
đuje velika srca. 

Friederich Muckermann D. I. 

MJESTO UVODA - DOŽIVLJAJ 


Prije nekoliko godina imao sam na misij- 
skom putovanju proputovati neke krajeve gole¬ 
moga južnoameričkog kontinenta. Tu sam gledao 
neopisivu duševnu zapuštenost, žalosnu posljedicu 
nevjerojatnog nedostatka svećenika i drugih razli¬ 
čitih neprilika, i to tako u velikim gradovima 
kao i u beskrajnim stepama unutarnjosti zemlje. 
Gradovi, u kojima je jedva polovica ljudi krštena, 
gdje se gotovo više ne poznaje crkveno vjenčanje, 
gdje su ljudi kanda zaboravili polaziti crkvu. 
Gradske župe od sto do dvjesta hiljada duša s 
jednim jedinim svećenikom, s jednom ili s nije¬ 
dnom crkvom. Seoske župe velike kao čitave po¬ 
krajine. Sve su to tragovi stogodišnjega prevrat- 
nog razdoblja i slobodnozidarskoga vjerskog tla¬ 
čenja. 

A pored svega toga ipak mnogo, mnogo dobre 
volje i mnoga divna spremnost da se popravi 
Crkva, što se stala buditi u tim zemljama; mnogo 
revnosti i požrtvovnog rada, naročito kod mlađeg 
klera i apostola među svjetovnjacima... 

Kad sam se kući vraćao na ponosnom oce¬ 
anskom parobrodu »Conte Grande«, imao sam 
kad razmišljati o svemu proživljenome. 

Poseban je doživljaj, kad čovjek, prema ekva¬ 
toru, leži na najgornjem podu broda i promatra 
nebo: kud okom ponire ni u čime ograničen sve¬ 
mir, kad pogledom zaroni u blistavu beskrajnu 
mođrinu. Šuteći i diveći slijedi se danju tiho kre- 

tanje oblaka, noću zvijezda, tajanstveno zbivanje 
tamo gore, daleko nad našim sićušnim zemljama, 
nad našim patuljastim kontinentima i nad ma¬ 
lenim planetom, gdje mi prebivamo. Tako je volj¬ 
ko, tamo vani — daleko od svake zemaljske buke 
— slušati tajanstveno šaptanje dalekoga Božjeg 
svijeta, razmišljati o sudbini ljudi i svjetova i 
onda klanjajući se zanijemiti pred jednim, koji 
je nazočan u svima stvarima i iza njih i vječno 
njima upravlja. 

Kad sam se tako jednom gledajući prema ze¬ 
nitu napo otvorenim očima divio blistavom sjaju 
neba, iznenada obuzme me čuvstvo, kao da mi 
svemir postao vizijom. Visoko gore u neizmjernim 
daljinama, u vrtlogu nepoznatih svjetova i mlječ- 
nih staza, što su nastajale u carstvu sunčanih po¬ 
toka i nevidljivih spiralnih maglica kao da zasja 
blistavo, bijelo, veliko lice, prema čijemu sjaju 
posta svekoliko unaokolno svijetlo tamnom noći. 
Čovječji lik lebdio je visoko nada mnom i nad 
svim stvorenjima i iz vrtoglave visine spusti se do 
mene, kao da ga privuklo moje potresno divlje¬ 
nje. Lebdio je nad mojom glavom: čovječji lik 
u bijeloj odjeći, s plamenosjajnim očima. Omam¬ 
ljen gledao sam gore prema njemu i nijesam 
smogao snage ni srčanosti da skočim i da mu 
se poklonim. 

Svojim plamenim očima zaokruži nad voda¬ 
ma. Da li je govorio? Ili sam ja nesvijesno sam 
sebi govorio tako, kao da bi to bio n jegov glas? 

»Zašto ne nastavljate moje djelo, kako sam 
vam zapovjedio?«, kao da je pitao. 

»Gospodine, ipak činimo«, odgovorih ties- 
kobno. 

»Vi činite? Da, kao onaj, koji bere pojedine 
klasove, a čitava carstva čekaju žetvu. Sanjiv, 

pospan, spor i lagodan je vaš rad, gdje bi trebalo 
napregnuti sve sile. Radite samom rukom, gdje bi 
valjalo iscrpsti mora.« 

Pokaza afričku obalu, a onda preko novi 
svijet. 

»Duše! duše! Milijuni bisera u prahu i mulju. 
Gdje ste vi, koji se zovete apostoli? Što čekate 
svim stoljećima?« 

»Gospodine, ti znaš...«, htjedoh promucali, 
ali mi izgovor zamre u grlu. On reče: 

»Ja znam. Zapreke, povijesni razlozi... Stra¬ 
šne, stoljetne posljedice nekad jednog grijeha, ne¬ 
kad jednog propuštanja. Ali grijeh i propuštanje 
bijahu vaši! Danas ne može više nitko učiniti te 
grijehe neučinjenima, ma bio on Pavao ili Franjo 
Ksaverski. Ali zašto ste dopustili, da su se oni 
dogodili i da su otad zapreke obraćenju svijeta 
postale pravim Andama i Atlas-gorjem? Kina bi¬ 
jaše već spremna da me primi. Japan isto tako. 
Zle ljudske strasti zakrčiše put čudu milosti — 
često strasti uprav odabranih. A Amerika? Sjever 
i Jug? Zašto moram u katoličkom Mehiku opet 
nositi sramotnu Herodovu haljinu? Zašto sam po¬ 
stao stranac u mnogim krajevima naoko kršćan¬ 
skog Sjevera? Milijunima i milijunima obitelji? 
Zašto mi oteše milijune djece? Zašto se rugaju 
mojemu kraljevskom naslovu, kao što se Pilat ne¬ 
kad smijao nad mojom istinom? Šta bijaše na 
početku svemu tom otpadu? Nije li možda bio 
nemar mojih sluga, srebroljublje i taština, dje- 
tinjska lakoumnost i svjetovnost, koji dopriješe i 
do svetišta? Propala stega u starim, -časnim sa¬ 
mostanima, sebeznalost kršćanskih kraljeva, Ma- 
mon, Bakho, Venera, ondje gdje stajahu moji 
oltari? Koje čudo, da je prevrat našao prikladno 
tlo? Da se moja nešivena haljina razderala i da 

su moji vjerni već od stoljeća morali utrošiti 
svoje sile, da se spriječi domaće rasulo?« 

«Gospodine, mi smo slabi«, promucah. 

»Ali je moja milost svemoguća. Ipak ne smi¬ 
jete uvijek očekivati od mene čudesa i znake. Ne 
ću da gledam čudesa moje svemoći, nego čudesa 
vaše slobodne ljubavi. A čemu moja čudesa? Sa¬ 
mo će ih naopako tumačiti, kako se usuđuju tu¬ 
mačiti Lurdska čudesa, čudesa se događaju svaki 
dan i svuda, u prvom redu čudesa milosti. Ali ih 
slijepi ne vide i ne bi vidjeli, kad bih svaki dan 
uskrisivao mrtvace na njihovim cestama. Zar ni- 
jesu Židovi zahtijevali od mene Čudesa u času, 
kad su svi moji koraci bili čudesa?« 

»Ali misije, Gospodine!« mucah. 

»Da, misije! Jedino je što vam može biti dano 
da činite zadovoljštinu. Moji najbolji sinovi i 
kćeri divnog junaštva. Mučno uzdržavane oaze 
usred prostranih pješčanih pustara. Sva moja lju¬ 
bav, sav moj blagoslov pripada njima. Ali zašlo 
to veliko djelo privlači samo svakoga desetog iz¬ 
među vas? Kad biste bili pravi kršćani, bilo bi 
stoput više misionara i oni, koji bi kod kuće 
ostali, potpomagali bi hiljaduput više, stideći se, 
što su sami kod kuće ostali . . . Gdje su veliki, 
dalekosežni nacrti, velike odluke? čini se, da vi 
još uvijek mislite, kako je vaša milost i poniženje, 
kad mi pomažete izgrađivati moje kraljevstvo? 
Kao da uprav nikako ne slutite istine! Vjerujete 
li u vječnost? U moje Evanđelje? U nada sve ve- 
liku vrijednost duše? Kako je tad moguće, da vas 
sve više zanima i zaposluje nego te najveće stvari, 
nego budućnost moga vječnog kraljevstva?« 

»Svakako vi današnji ljudi imate nositi težak 
teret, prokletstvo prošlih, strašnih nemara. Imate 
nadvladavati žalosno nasljedstvo, liječiti poludjeli 

svijet, tjerati nečiste duhove iz opsjednutih krvlju 
i opojenosti, klanjaocima tvari pomalo otvarati 
oči za plemenitije i više vrednote. Očajnim, raz- 
baštinjenim i nevoljnim mnoštvima imate vra¬ 
ćati vjeru u kršćansko bratsko osjećanje. Mjesto 
mržnje i krvave svađe valja vam nastojati, da 
opet nad svijetom bez ljubavi i mira zasja sunce 
ljubavi, uzajamne pomoći, kršćanstva, koje je pri¬ 
pravno pregarati i trpjeti. Trebate za tim ići da 
uredite zalutali društveni poredak, da umornoj 
Evropi donesete novi život u mojem duhu. Na 
način jednog sv. Augustina, Grgura, Remigija i 
Bonifacija da iznova osvojite svijet za križ. Kao 
moji svjetski poslanici trebate i ovamo doći, na 
Istok i Zapad, u Afriku i Ameriku, među more 
naroda u Aziji i k siromašnim zaboravljenim oto¬ 
čanima ... I sva vaša znanost, vaša politika i 
tehnika, vaš novac i vaša uljudba, vaša askeza i 
vaš dar iznašašća ima težiti samo za jednim ci¬ 
ljem: mene unositi među narode! K ljudima, k 
dušama, koje danas — pod večer drugog tisuć¬ 
ljeća poslije otkupljenja — još uvijek sjede u 
tami i u sjeni smrtnoj...« 

»Nijesu li ti pogani srećniji od nas?« usu¬ 
dili se plaho prigovoriti. »Ako ne poznaju tvo¬ 
jeg Evanđelja, barem nemaju one odgovornosti, 
koja tišti kršćanske narode po Evanđelju i nje¬ 
govu zakonu!« 

»Zacijelo te odgovornosti nemaju«, odgovori 
on, »ali im je to teža odgovornost za naravni 
ćudoredni zakon. Ako Evanđelje stavlja na ljude 
teže odgovornosti, ipak njegova milost čini, da se 
kršćani neporedljivo lakše i sigurnije spase nego 
pogani. Ta ja nijesam došao na zemlju da ljudima 
oteščam spasenje! I ako hoću da vidljivo kraljev¬ 
stvo moje istine i milosti dođe k svim ljudima, 

zar još imate što pitati za razloge moje zapovije¬ 
di? Vaši izgovori ništa ne vrijede...« 

»Gospodine!«, šaptao sam kao omamljen, »kod 
tebe je početak. Ti si djelitelj milosti!« 

»Ali je vi ne smijete proigrati i rasipati!« 

Iz dvorane za gospođe čula se glazba. Vje¬ 
tar je do nas donosio pojedine akorde. Dolje su 
plesali. Ja sam šuteći pogledao na njega. 

»Da, plesanju i glazbi svakako ste vješti!«, 
reče on, kao da čita moje misli. No ja razumijem 
te siromašne ljude. Djeca su i slijepi. Ali kako 
to, da vi, sluge moje, sa svim svojim znanjem, 
sa svojim organizacijama, s vašom revnosti ne 
umijete ljudima rastumačiti najljepše i najisti- 
nitije? Nada sve drugo veću važnost duše, kra- 
sotu mojeg kraljevstva, koja je ljepša i privlači- 
vija od svega osjetnoga? Zašto nema među va¬ 
ma žarkih duša, jednoga novog Krizostoma, jed¬ 
nog Bernarda ili Franje? Iz njihova prepunoga 
unutarnjeg bogatstva izlijevalo bi se svijetlo i 
razumijevanje u zalutala prazna srca. Zašto ste 
najamnici a nijeste pastiri? Čuvari ste oblika i 
okvira mjesto da ste glasonoše duha, vjesnici du¬ 
hovske vijesti, neodoljivi proroci, apostoli, što 
skupljaju žetvu?« 

Da li te je ražalostio pogled na novi svijet? 
Mene hiljadu puta više žalosti. U svakoj osiro- 
tjeloj duši sam se osjećam sirotom, u stadu bez 
pastira sam se osjećam zapuštenim. Djeca mo- 
ljahu kruha, i nikoga ne bijaše, koji bi im ga 
lomio! Jao, zašto su tako spore sluge moje? Zašto 
samo na sebe misle? Tako su slabe vjere i toliko 
krzmaju? Reci onima, koji me još ljube...« 

Glasa nesta, kao da su suze ugušile daljne riječi. 

Pogledah gore, gdje je stajao. Ali samo svi - 
jetlobijeli oblaci lebdjeli su u dalekim visinama. 
Bijah sam. 

I. GLAVA 


SVIJET NAD ZEMLJOM 


1. Poricanje nađsvijeia. 

Najveće čudo, što se u nama kršćanima svaki 
dan očituje jest naš život u dvjema svjetovima 
u isto vrijeme: u svijetu osjeta, zamjetljivih i na¬ 
ravnih stvari i u svijetu nadosjetnom, nadna¬ 
ravnom. Dva su to svijeta, koji se jedan na drugo¬ 
ga naslanja, bistveno su jedan od drugoga rastav¬ 
ljeni a ipak vremenom i mjestom jedan u drugi 
teče. Iz nižeg se svijeta postojano i svijesno di¬ 
zati u viši; i taj viši unatoč njegovoj nevidlji¬ 
vosti i unatoč našim zemaljskim sklonostma dr- 

žali daleko važnijim, brižno ga čuvati i nastojali 
đa se umnože u nama njegovi učinci: to je po 
kršćanskom shvaćanju posljednji smisao i svrha 
života ovdje na zemlji. 

Ali da li je taj viši nadosjetni ili pače nad¬ 
naravni svijet, što nam ga kršćanska vjera pre¬ 
dočuje, i stvarnost? Taj svijet nad svijetom: Bog, 
Krist, Crkva, milost, 'Sakramenti, onostranost, vje¬ 
čno blaženstvo i vječno prokletstvo — da li su to 
pojmovi, koji se temelje na istini? 

£ Otkako čovječanstvo na zemlji živi, uvijek 
je postojala borba između vjere i nevjere. Jedni - 
ma bijaše svijet vjere nešto najviše, najdragocje¬ 
nije blago, sva mudrost i najuzvišeniji cilj sva¬ 
koga ćudorednog teženja; drugima bijaše najveća 
obmana, strašna komedija, ludorija, koja se zao- 
djela svetačkim sjajem i gradi se dobrotvorom, 
a nije ništa doli okrutan, varavi san, iz kojega 
se čovjek vazda budi na očaj... A pored toga je 
još i zavod za zarobljivanje duhova, za spreča¬ 
vanje nepomućenog uživanja života. 

Nadsvijet! Pa šta i hoće čovjek znati o 
Božanskome i onostranosti! Tko je ikad vidio nad¬ 
svijet ili dušu, onu! dušu, koja u ovom vreme¬ 
nu izgrađuje svoju ličnu, vječnu sreću? Tko se 
lično u.vjerio, da postoji živi, osobni Bog? Tko 
inože sa. sigurnošću;reći, kako je s onim stvari¬ 
ma, koje su nad obimima i zvijezdama, nad vre¬ 
menom i prostorom, , nad tvari i silom? Nebo i 
pakapt Tko se ikad adonud vratio? 

Ah šta, nadsvijet! Život je veoma kratak i 
ograničen! Luda, koji rie će da bezbrižno uživa 
malo sunčanog sjajaj koji nam ipak dala zavidna 
sudbina! Mahnit čovjek, koji se radi pustih 
sanja mdriče uživahja sreće časa, koji si život 


ogorčava mudrovanjem i istraživanjem na podru* 
čju, na kojem se ipak nitko ne osjeća sasvim si¬ 
guran! ; 

To je mudrost modernog čovjeka, i ako lo 
uvijek tako jasno ne priznaje. Lijen da istražuje 
ili mu dodijalo, uklanja se kako mu se čini bez¬ 
nadnim pitanjima i ovjenčava si čelo ružama. 
Veseli se životu, dok se ne svrši u ponoru, d kome 
se ne zna što u sebi krije. 

Današnji se ljudi mogu podijeliti na če ti ri 
velika tabora. 

Oni, koji radosno v j e r u j u. Njima je nad¬ 
svijet lako izvjestan kao i ovaj osjetni svijet. 
Priroda i povijest otvorena im je knjiga, u kojoj 
sa sigurnošću čitaju Božje ime, njegov zov i za¬ 
povijed. Njima je sve zemaljsko zbivanje samo 
škola, priprava, borba za posljednju svrhu: za 
srećnu vječnost onkraj groba. Lud je, vele, koji 
se kukavički uklanja tima najvišim i najvećim 
pitanjima! Slijep, koji ne vidi veze među svije¬ 
tom i nadsvijetom i koji ne da da na nj djeluje 
najuvjerljivija istina. 

Nasuprot njima su očiti neprijatelji 
vjere. Nema ništa — tako vele— s Bogom, s du¬ 
šom i sa stvarima kao vječno spasenje i vječna 
kazan. Braniči su objavljene vjere prevareni ili 
varalice. Crkva je najveća neprijateljica 1 čovje¬ 
čanstva, kvariteljica uživanja života i uređenja 
svijeta po načelima slobodne ličnosti. Dolje s li¬ 
cemjerjem i varanjem puka, s fanatizmom du¬ 
hovno zarobljenih, sa slaboumnim pristašama 
praznovjerja! * 

U trećem su taboru ravnodušni (i n d i- 
ferentni), koji nijesu ni za vjeru hi : protiv 
nje. Kako nemaju čvrstih, sigurnih uvjerenja, ne 
sudjeluju doduše u borbi protiv vjere, ali ođbi- 

jaju svako vjersko vršenje. Njihovo se stanovište 
da najbolje označiti onom riječi sumnjača Rim¬ 
ljanina: »Što je istina?« Sami nijesu uvijek kri¬ 
vi svojoj neodlučnosti. Možda u svojem životu ni¬ 
jesu nikad imali prilike poučiti se o istini ili ne¬ 
istini religije, ove ili one vjere. 

Takovih ima strahovito mnogo. Oni u svojoj 
nutarnjosti kroz cijeli svoj život nose neriješenu 
veliku zagonetku o životu. Žive i umiru, da si ne 
dadoše.odgovora, koji bi ih smirio, na pitanje: 
što je u bistvu postojanje i čemu se živi? Čini se, 
kao da ih to pitanje uopće ne zanima. 

I napokon ima ljudi, koji pokazuju neko g o- 
štovanje prema vjeri, ali nikad ne nalaze sr¬ 
čanosti za vjeru. Možda su jednoć vjerovali. Bili 
vjerski odgojeni. Tada je došla sumnja, koja je 
lako dugo izjedala njihovo srce, dok nije vjere 
nestalo. Pojavile se teškoće, koje nijesu umjeli 
riješiti. Divlje su ih salijetale misli, tama je po¬ 
stajala sve veća. Umoreni borbom, sve se više 
zapletali u zalutale zagonetke, napokon prestadoše 
se boriti. Čemu se mučiti? Vječne zvijezde tamo 
gore šute i hladne su i ne daju nikakova od¬ 
govora na mučna i tjeskobna pitanja. »Ako po¬ 
stoji Bog, zašto se ne pokaza ljudima jasnije?«, 
4nnogi je već od takovih rekao. Ali sačuvaju za 
vjersko stanovište mnogo podnošljivosti pače i 
sklonosti. Tko hoće vjerovati, neka vjeruje, govo¬ 
re, samo neka se vjera nikome ne nameće. Kršćan¬ 
stvo je plemenito i lijepo. U povijesti je učinilo 
nešto, čega nema drugdje i danas još blagoslovilo 
djeluje. Zato se ne smije u svojem djelovanju 
sprečavati. 

Činjenica, da danas mnogi smatraju vjeru 
zastarjelom stvari, da je smetnja i metež o vjer¬ 
skim stvarima u javnom životu, ne stoji toliko 

do same naravi stvari, nego je mnogo više od 
najveće česti posljedica posve određenih p o- 
v i j e s n i h događaja. 

Katolička vjera i onda također vjera uopće 
tamo od konca srednjega vijeka postala je pred¬ 
metom borbe. Borbe, koja se vodi s izvanrednom 
slrastvenošću. 

Ustajanje protiv kršćanstva pomalo poprimilo 
je oblik pokreta. Prvi bijahu dvorski pravnici i 
dvorski teolozi pojedinih kraljeva i knezova, takd 
zvani legisti, koji su u kasnom srednjem vijeku 
da obrane apsolutističke sklonosti svojih gospo¬ 
dara zastupali crkvenopolitičke teorije, koje su 
imale, koliko se dalo, slabiti crkveni utjecaj na 
javnost. Postaviše načelo, da državno pravo nije 
vezano ni na koje Božje pravo, da je svjetovni 
vladar nad Papom, država nad Crkvom. To bija¬ 
še prva provala u kršćansko društveno shvaćanje 
vjernoga srednjeg vijeka. 

Ali to bijaše samo buntovnički takt za dalje 
napadaje. Mnogi pristaše humanizma i renaissan- 
se zahtijevahu, da se književnost, umjetnost i či¬ 
tav duhovni život oslobode od svih veza s kršćan¬ 
stvom, da opet poganska antika zagospoduje ne 
samo oblikom, nego i idejnim sadržajem. Ali iz- 
novično oživljavanje starog poganstva pripravilo 
je tlo za dalja prevratna nastojanja. 

Vjerski raskol prenio je prevrat na vjersko- 
rrkveno polje, uništio je jedinstvo kršćanstva i 
zabacio mnoge njegove dogme: crkvenu vlast, pr¬ 
venstvo Pape, Predaju, nauku o Sakramentima. 
Sad je imao svaki čovjek sam sebi dostajati, 
biti svoj Papa i biskup, biti sudac u stvarima 
vjere i ćudoređa — bez višeg naloga i bez dru¬ 
gih potrebnih uvjeta. Ta su načela u mnogome 
otvorila vrata subjektivizmu, potpunome rasulu 

i komadanju crkvenog života. Slično je oslabio 
sadržaj crkvene misli janzenizam i galikanizam, 
koji svakako mnogo pridoniješe, da se uzdrmala 
crkvena vlast i da se pređašnje veoma jedinstveno 
poimanje o svijetu raskršćanilo u najširim kru¬ 
govima. 

Crkveni prevrat nije ostao samo kod dogma 
novotara, nego se razvio pod lozinkom slobodnog 
istraživanja u racionalizam (umarstvo) i potpunu 
bezvjersku filozofiju u Engleskoj, Njemačkoj i 
Francuskoj. Ta je filozofija postavila načelom 
sumnju, ako ne i potpuno nijekanje na mjesto 
nekadanje vjerske čvrstoće, i tako je pripravila 
otpad od kršćanstva čitavih narodnih mnoštva. 
Skoro se stale izvoditi i političke posljedice: uda- 
ljiše državu i društvo, uljudbu i ćudoređe od 
kršćanskog utjecaja. U francuskoj revoluciji i po¬ 
slije nje u nebrojnim političkim prevratima stvo¬ 
rila se nova državna misao, u kojoj je malo mje¬ 
sta ostalo za Boga i kršćanstvo. Nastao je svijet 
slobodoumlja, liberalizma. I posta samo sobom 
razumljivo, da su se mnogi samo nadmoćno smje¬ 
škali Bogu, duši i onostranosti. Nova prirodna fi¬ 
lozofija postavila je znanstvene tvrdnje, koje da¬ 
leko nadilaze istinske posljedice istraživanja, koje 
bi imale nevjeru razumno utvrditi. Lijepa knji¬ 
ževnost išla je tragom bezvjerske filozofije i lije¬ 
pom je odjećom zaodjela nijekanje, otpad i ćudo¬ 
rednu popustljivost. 

Samo je još trebalo revplucionirati društveni 
i gospodarski život, izjaviti, kako je gospodarstvo 
potpuno nezavisno od Evanđeoskih zakona pra¬ 
vednosti i ljubavi. I taj se prevrat učinio, kad je 
liberalizam na gospodarskom području vodio go¬ 
spodarstvo samo po »gospodarskim« zakonima i 
tako svojim prehvatima izazvao nepodnošljive 

društvene napetosti. Kao odgovor i odraz na to 
iznenada se pojaviše socijalizam i komunizam. 
Sada su radnička mnoštva razdraživali protiv 
kršćanstva, kao da je kršćansko poimanje o pri¬ 
vatnom vlasništvu, koje je ipak sasvim drukčije 
od liberalnog poimanja, uzrok društvenim zlima i 
nepravdama. Radi takova podmetanja radnici ci¬ 
jelog svijeta navijestiše kršćanstvu rat do unište¬ 
nja. Tako je mnogima postala borba protiv vjere 
stranačkom i klasnom stvari. Strahoviti svjetski 
rat i poslije njega gospodarska nevolja opet pri- 
praviše plodno tlo ogorčenju i razdraživanju. O 
preka između protestantizma i katolicizma mnogo 
je kriva, da se vjersko stanovište više ne brani 
jedinstveno i da je neprijateljima svake vjere 
olakšan posao kod općeg meteža vjerskih poj¬ 
mova. 

Sva ta prevratna nastojanja sad ujediniše 
svoja razorna djelovanja, da najnovije vrijeme 
strovale u vjerski darmar. Dok je bio na krmilu 
u 19. vijeku liberalizam, bijahu neprijatelji vjeri 
štampa, parlamenti, vlade, sveučilišta i narodni 
uzgoj. S katedra i vladinih kabineta bezvjerski 
je otrov prodirao u najšire slojeve naroda. Čitave 
zemlje i narodni slojevi otuđiše se od vjere; mje¬ 
sto dokaza vrijedile su krilatice, a vjersko stano¬ 
vište žigosali su klerikalizmom i bogomoljstvom. 

Kod svega toga razvitka jedno valja uočiti: 
protiv Crkve vodila se borba posljednjih stoljeća 
s pozivanjem na ideale, kojih odavna već nema 
u današnjem čovječanstvu, o kojima se idealima 
općenito sumnja ili im se daje sporedno mjesto. 
Kako nam danas malo kazuju pozivanja na hu¬ 
manost, na samu Bibliju, na vjeru bez djela, na 
racionalizam, na znanost bez predrasuda, na in ¬ 
dividualnu slobodu i kako se sve ne zovu te kri- 

latice prošlih vjekova. Sve su već one pokopane; 
stekla se spoznaja, da one ne mogu biti posljednji 
odgovor na pitanje o pravom smislu života. Ali 
jedan je učinak ostao, koji su nekoć neopravdano 
imale u ljudskim srcima: nevjera. I danas se često 
kanda pričinja, kao da je ta nevjera sama po sebi 
razumljiv uvjet našeg života, nevjera, koja ima 
pripisati svoje postojanje u evropskom čovječan¬ 
stvu «idealima«, kojih se danas očito svi otresoše. 

Tko si to razvijanje predoči, već unaprijed 
vidjet će, kako je sumnjiva stvarna vrijednost mo¬ 
derne nevjere. Lako će uvidjeti, da često puta ni- 
jesu pobjedile u stoljetnoj borbi istina ili neistina 
poimanja o svijetu, nego ponajviše jače strasti, 
jači glas i jača šaka. 

Ali ne bi valjalo, kad ne bi kod toga po¬ 
vijesnog pogleda unatrag opazili propuštanja i po¬ 
greške crkvenih krugova, koji su također skrivili, 
da je nevjera imala uspjeha. Nažalost nijesu bili 
uvijek na svom mjestu, kako je to zahtijevalo 
njihovo poslanje: Pape i biskupi, svećenici i re¬ 
dovnici, kršćanski knezovi i politici, učenjaci i 
mislioci. Udoban život, pohota za častima i blagom, 
bezbrižnost na mjestima s velikom odgovornosti, 
preveliko miješanje duhovnih koristi sa zemalj¬ 
skom politikom, klerikalno častohleplje, koje se 
otimalo za časnim službama i nadarbinama, a da 
nijesu ni slutjeli strahovitih posljedica zbog svoje 
nesposobnosti, pa predaleko miješanje svjetovnih 
vlada u rješavanje odlučnih crkvenih stvari — sve 
je to moralo opasno slabiti položaj vjere u borbi 
protiv razornih sila. 

Ali u tom povijesnom razvitku djelovale su 
psihologijske prilike, koje u mnogome tu¬ 
mače, zašto su široki krugovi odbijali nadnarav. 

Vjera doduše privlači, osvaja: sa svojim poj¬ 
mom o Bogu i svojim mislima o onostranosti od¬ 
govara najdubljim potrebama duše, njezinu na¬ 
stojanju, da se pouzdano orijentira u svjet¬ 
skom zbivanju, njezinoj težnji za ljepotom, 
veličinom, savršenstvom i blaženstvom. Ali vjera 
zahtijeva od volje, što uvijek ne laska nižim sklo¬ 
nostima. 

Čovjek je osjetno biće, koje bi htjelo sve hva¬ 
tati i pipati i rado je sklono da sumnja, čim mu 
predložene istine nadilaze osjetnost. Čovjek je po¬ 
nosan i nerado se podlaže višemu, nađčovječjem 
biću, koje mu zapovijeda i što je još gore zabra¬ 
njuje. I ako to najviše biće zastupaju ljudi, usta¬ 
nova, kao što je to Crkva od ljudi sastavljena, tad 
je poslušnost dvostruko teška. Vjera stavlja teške 
ćudoredne zahtjeve na čovjeka, koji dakako rado 
priznaje njihovu potrebu, dok se radi o drugome 
ili dok se radi o čuvanju njegovih prava, ali ih 
lako odbija, čim njega samoga primoravaju na 
žrtvu. 

Časohleplje, oholost, sebeznalost, požudnost, 
težnja za uživanjem, udobnost, lijenost i kako se 
sve zovu naše sklonosti prema dolje, sve skupa, 
kad se misli na nadsvijet, nailaze na nemilu za¬ 
preku, na moć, koja zabranjuje i koja se osjeća 
neprijateljskom. Ništa nije razumljivije, nego da 
se čovjek zbog toga ljuti i da nastoji odstraniti 
dosadnog opominjača. Kako je čovjek ćudoredno 
slab, kako su strasti strahovito jake, nije se ču¬ 
diti, da vjera, koja zahtijeva u vjerovanju i životu 
najviše, nalazi protivnika. Valjalo bi se čuditi, 
kad bi bilo drukčije. . 

Protivnici lakše propovijedaju svoj nazor o 
svijetu. Kad bi braniči vjere mogli upotrebljavati 
onakova sredstva kao što i protivnici, da svoje 

stanovište učine prihvatljivim, kad bi se borili 
očitim neistinama, iznakaživanjima, izvraćanji- 
ma, kad bi svojim pristašama štošta dopuštali u 
ćudorednom pogledu, već bi ih davno bili 
kamenovali. Ali neprijateljima i poricateljima 
vjere mnogo se prašta, pače se ispričavaju nečo¬ 
vječne grozote ruskih, mehičkih i španjolskih ko¬ 
munista ili se o njima naumice ništa ne kazuje. 
Samo za omraženi križ izvjesni svijet ne će ništa 
da čuje. Radije varaju sami sebe i daju se varati. 

To nije lijepo, ali je čovječji i psihologijski 
razumljivo. Mladi čovjek, koji omamljen alkoho¬ 
lom hoće da skvrni svoju mladost i zdravlje, 
dokazivalo mu se i sa stotinu razloga, da je u 
zabludi i da samo sebi škodi, on će ljutit svakoga 
od sebe gurnuti. Tako je s mnogim ljudima, kad 
im treba birati između razumnog dobra i zavo- 
ljenog zla. 


2. Nijekalac nadsvijeta. 

Nijekaoci se nadsvijeta dakako pozivaju na 
slobodu, na prosvjetu. Kao da se prava 
sloboda i prava prosvjeta ne bi mogle složiti s 
najdubljom religioznošću! Zar vjernički velikani 
znanosti nijesu bili slobodni i obrazovani? Pasteur, 
Volta, Mendel, Cauchy, Ivan Miiller, Secchi, Am¬ 
pere i prije njih Pascal, Kopernik, Kepler, Newton 
i mnogi drugi? Oni nijesu nalazili nikakove opre¬ 
ke između svoje obrazovanosti i svoje vjere. I 
zar oni veliki dusi nijesu slobodni, koji su danas 
mnogo u čemu prvaci duhovne Evrope: Papini 
i Claudel, Chesterton i Peman, Milleken i Marconi 
s mnogim drugim duhovnim veličinama našeg 
doba? 

Dakako ima mnogo i nevjernih učenjaka, mi¬ 
slilaca i pjesnika. Šta to dokazuje? Najviše, da 
još nijesu našli puta od svijeta u nadsvijet. Ali 
nipošto ne dokazuje, da uopće nema takova puta; 
to neodoljivom silom dokazuje držanje vjerničkih 
veličina. Kad bi postojala opreka između vjere i 
znanja, tad bi to zacijelo upoznali ti duhovni di¬ 
vovi. To, što netko ne ide kojim putem ili što ga 
ne poznaje, ne dokazuje, da nema puta. Ali to, 
da netko ide putem, bez sumnje dokazuje, da put 
postoji i da se njime može ići. Pozivati se na 
učenjake, koji ne vjeruju, u našoj stvari nema 
vrijednosti. 

Razumijemo čovjeka, koji sumnja o istini 
nadsvijeta, jer mu se dokazi za taj nadsvijet čine 
tamnima i teškima i ne može se dići nad ne¬ 
odlučnost čovječjeg duha, koja se lako pojavi kod 
svakoga donekle nadosjetnog razmišljavanja. Ne¬ 
mamo razloga da niječemo mogućnost poštene 
sumnje, koja očekuje, oklijeva, odgađa odluku 
prema vjerskim dokazima. Ali dalje se pošteno 
ne može da ide. 

Ako tko tvrdi, kako se može dokazati: da nad¬ 
svijet ne postoji i da nije moguć; kako je uvjeren, 
da nema Boga i njegova kraljevstva; kako može 
utvrditi, da nema višeg reda postojanja, ili da je, 
znanost dokazala neistinitost kršćanstva — tome 
možemo mirne duše reći, da govori nepošteno ili 
ne znajući i da kazuje neistinu. Nevjera nije 
uprav ništa dokazala, ni jedne svoje tvrdnje, ni¬ 
jedne svoje unaprijed postavljene misli. Mogu se 
izreći prazne riječi, može se tako činiti, kao da 
se već davno Bog i nadsvijet oborio, mogu se 
Crkva i popovi grditi i odavno pobite optužbe pro ¬ 
tiv njih neprestano iznova iznositi, ali time se 
sasvim ništa ne dokazuje. 

Na što se nevjera u najviše slučajeva nasla¬ 
nja? Pitajmo bezvjerce i sumnjače — oni će 
možda ramenima slegnuti i otići, možda će upo¬ 
trijebiti koji krepak izričaj, koji odaje samo nji¬ 
hovu ogorčenost prema vjerskim pitanjima. A ko¬ 
liko se uopće dadu na umne razloge, u najviše 
će slučajeva iznositi prekoravanja i prigovore, ko¬ 
ji se, kad se točnije razgledaju, temelje na nera¬ 
zumijevanju, krivom shvaćanju, naopakom tuma¬ 
čenju, na smetenim i pomiješanim unaprijed stvo¬ 
renim mislima, na polovičnim istinama, koje se 
drže cijelima i iz kojih se izvode krivi zaključci, 
na neznanju onoga, što vjera uistinu uči. Kakov 
metež, kad se čitaju izjave današnjih književnika 
o vjerskim pitanjima i crkvenim stvarima! Ka¬ 
kovo klupko od neprobavljenih zalogaja! Kakovo 
izvraćanje i zamjenjivanje pojmova, upitnih to¬ 
čaka! 

Strahovita je ostavština istočnog grijeha, da 
ljudi, čim se malo dignu nad neposredno shvatlji¬ 
vim, odmah lako padaju u zablude. I sudbonosna 
je posljedica crkvenog prevrata u 16. vijeku, da 
se napustila stega mišljenja, koja je dotad u glav¬ 
nom postojala, i da se divlji ričet utisaka i osje¬ 
ćaja, krivih zaključaka i strastvenih provala iz¬ 
jednačio s logikom i težnjom za istinom. Otad 
uprav često nedostaje — i kod inače obrazovanih 
— nesamo jedinstvenosti i unutarnje čvrstoće op¬ 
ćeg mišljenja, logičke stege i samoopažanja, kao 
što je to bilo svojstveno u srednjem vijeku kod 
njegove inače jednostavnosti, nego nedostaje i te¬ 
melja svemu tome: posljednjih zajedničkih te¬ 
meljnih pojmova i načela. 

Koje čudo, ako katolicizam, sa svojim pozi¬ 
tivnim dogmama i zakonima u tom metežu mi¬ 
šljenja i kod toga opasnog rasula opće logike sa¬ 

mo teško nalazi razumijevanje! To je i dublji 
razlog, zašto vjerske rasprave na koncu ni jesu 
imale uspjeha i nijesu mogle donijeti jasnoće. 
Izrodiše se u samu svađu, gdje je svaka stranka 
samo neprestano ponavljala svoje stare tvrdnje i 
protivnici govorili onako jedni mimo druge — 
što svakako ne bijaše na čast bogoslovskoj i vjer¬ 
skoj raspravi, koja se na koncu kao pusta »sva¬ 
đa bogoslova« prezirala i ismijavala. 

Tako mnogo u čemu propadoše predragocjena 
blaga, Božanske misli i objave, čitava vjerska 
čistoća i vjerska izvjesnost kršćanskoga starog do¬ 
ba. Ne poradi unutarnje bezvrijednosti, nego radi 
nesposobnosti i ograničenosti ljudi, koji se po¬ 
digoše da budu suci nad Božjom riječi. 

Jest i ostaje zadaća apologetike po¬ 
tanko utvrditi dokaze za vjerodostojnost kršćan¬ 
skih istina. Kako naša apologetska dokazivanja 
nijesu oborili protivnici, dokazuje već njihov ne¬ 
siguran i nedosljedan postupak. Svako desetljeće 
navaljuje na Crkvu drugim dokazima. Kad pro¬ 
tivnici drže, da se našao novi dokaz protiv isti¬ 
nitosti kršćanstva, tad spremno rado priznaju, da 
razlozi, koji su se još pred nekoliko godina izno¬ 
sili protiv kršćanske nauke, nijesu valjani. Tako 
protivnici brzim prodavanjem svojih dokaza ne¬ 
hotice odaju, kako se malo pouzdaju u svoja na¬ 
čela. 

Da se nevjera osjeća sigurnom za svoju 
stvar, svakako bi se nepokolebljivo držala ne¬ 
kih načela svojeg stajališta. Morala bi imati je¬ 
dinstven, u sebi zaokružen sistem misli, od kojeg 
ne bi nikad odstupila. Ali tako nije! 

Nevjera danas navaljuje hipotezama, koje 
sutra napušta. Neprestano mijenja modu. Danas 
se kune na materijalizam, koji hoće da zna samo 

za tvar, a sutra mirno propovijeda panpsihizam. 
koji priznaje samo bića s dušom. Danas je za 
nevjeru mehanički monizam jedino znanstvena 
istina, prema kojemu bi sve u svijetu bilo že¬ 
ljezni stroj, koji sve tvori, sutra drži, da je agno- 
sticizam jedino opravdan, i konačno ne bismo za¬ 
pravo uopće ništa sigurno znali o stvarnom zbi¬ 
vanju u svijetu. Ali te se različite temeljne tvrd¬ 
nje isto tako među sobom ne slažu, kao što se i 
ne slažu s kršćanstvom. To su dakle sistemi, koji 
svi listom hoće kršćanstvo oboriti, ali ujedno je¬ 
dan drugoga obara i pokazuje, kako nije stvaran. 
Kojemu od njih da vjerujemo? Oni se međusobno 
rešetaju, pače jedni se drugima rugaju i grde 
se. Tu imamo posla sa stoglavom hidrom, 
koje se stotinu glava među sobom grizu 
i deru, samo su složne u vječito jednakoj 
borbi protiv Crkve. Dakle zapravo veoma neopa- 
san neprijatelj — opasan samo zato, jer ljudi, koji 
ne misle svojom glavom, lako se zavedu tim me-, 
težom misli i omame i izgube mirnu sigurnost 
za svoje vjerovanje. 

Kad bismo htjeli sve ono skupiti, u čemu 
se različite vrste moderne nevjere slažu, ništa ne 
bi ostalo osim zajedničke odvratnosti na kršćan¬ 
stvo. Od općenito priznatih pozitivnih tvrdnja ili 
pače dokazanih istina, koje bi smjerale protiv 
kršćanstva, nemaju protivnici ništa, nijednog 
prašnog zrnca u ruci. 

3. Nadsvijet je moguć. 

Naprotiv mi vjernici smijemo radosno i srča¬ 
no reći: najprije uopće ne da se razumjeti, zašlo 
pored ovoga svijeta ne bi mogao biti i onaj svijet. 
Pored konačnoga, ograničenog i nesavršenog ibes- 


32 


konačni, neograničeni i savršeni, prauzrok svemu 
bivanju: pored svijeta osjeta i svijet duha; pored 
naravi i nadnarav. Bog, duša, onaj svijet, vječnost, 
čudesa i milost jesu prije svega doista moguće 
stvari. 

Da su te stvari moguće, ne će ipak nitko moći 
da sumnja. Doduše tvrdilo se, da su nauke vjerske 
nedokazane, isto tako, da su krive i neodržive, ali 
nitko nije samo i pokušao da to dokaže. Ne će se 
nikad naći unutarnjeg bezumlja u mislima o Bo¬ 
gu, u mislima o onom svijetu, o duši, o Objavi. 
Važno je to imati jasno na umu. Jer nesvijesno 
glavnu riječ ima u našim sumnjama čovječji ve¬ 
oma razumljiva odvratnost protiv nadosjetnih 
istina. One ne pristaju u naša omiljela svagdanja 
poimanja i zato nam se pričinjaju »nemogućima«. 

To je ljudski. Naše je obzorje veoma ograni¬ 
čeno. Svim vanjskim blještavilom naše uljudbe, 
neprestanim bavljenjem djelima ljudskih ruku 
navikli smo, da ništa drugo ne priznamo, osim 
ono, što svaki dan gledamo i pipamo. Posta- 
đosmo kratkovidni, izgubismo snagu vida za da¬ 
leke, visoke i nad nama stvari. Kako se izgubismo 
u malom području naših svagdanjih posala i za¬ 
nimanja, gotovo mislimo, da carstvo stvarnosti 
nužno prestaje na granicama tih stvari. Ne može 
ništa drugo da bude, nego što nalazi mjesta u na¬ 
šem svagdanjem, uskom obzorju. Mi smo kao dje¬ 
ca u gorskom selu, koja misle, da iza bregova ne¬ 
ma više svijeta, nego da je samo velika praznina. 
Bog! Vječnost! Uskrsnuće! Čudo! Objava! Krist! 
Ne, kako može to sve biti! To se ne nalazitni u 
uredu, ni u parlamentu, ni u radionici, ni u za¬ 
bavnim prostorijama. Te stvari »ne pristaju« u 
naš pojmovni svijet, prema tome nijesu ni mo¬ 
guće. Ali zar nije to kukavna, bijedna logika? 

Svijet i nadsvijet 3 

Sama je priroda puna čudesa. Što se čo¬ 
vječji duh više diže istražujući ta čudesa, 
to mu se više otvaraju dalja polja čudesnoga, 
nepojmljivog, onoga, što je nad čovjekom. Nebe¬ 
ski svod sa svojim neizračunivim daljinama, sa 
svojim svjetovima sunaca i maglica jest čudo, 
ako se isporedi s malim svijetom našega svagda¬ 
njeg poimanja. I povijest nije ništa drugo nego 
veliko, šareno čudo puno uzvišenog i puno tra¬ 
gičnog. Sama čovječja duša je ocean nerazjašnje¬ 
nih čudesa. I tako nemamo nikakova razloga i 
nikakova prava misliti, da je samo ono, što se 
dade svrstati u područje izvanjih naših iskustava, 
stvarnost i da se ima ozbiljno shvatiti. 

Sve mjeriti po tom prividnom životu, ne htjeti 
da vrijedi, osim ono, što je povezano s tom snjež¬ 
nom pahuljicom, s tom sjenom, s tim malim svi¬ 
jetom usred oceana, što zovemo svojim životom, 
s toga najužeg stajališta ocjenjivati stvari i mo 
gućnosti velikog bistva, jest luda ograničenost. 

Drugim riječima: nije nadsvijet neistinit, pri¬ 
vidan, nego gotovo prije mali svijet našega ze¬ 
maljskog bistva. Nije Bog nevjerojatan, nego go¬ 
tovo prije čovjek. Nije beskonačno tajna, nego 
prije konačno. Ne zapanjuje vječnost, nego prije 
vrijeme. Što mi ne vidimo, što nadilazi našu spo¬ 
znajnu moć, može biti barem tako istinito i zbilj¬ 
ski, ^ao i ono, što vidimo. Što vjera uči stvari 
nadosjetne, nadčovječje, pače nadnaravne, to je 
u golemom okviru zagonetnog svemira prije d o- 
kaz za njezinu istinitost, nego li teškoća protiv 
nje. 

4. Nadsvijet je poželjan. 


Ako je zazbiljnost nadsvijeta moguća, valja 
odmah i dodati: to nije nikakova nemila moguća 
nost, koja bi stezala i zadavala tjeskobu i strah, 
nego naprotiv mogućnost u svakom pogledu veo¬ 
ma poželjna, tako poželjna, da se čovjek uprav 
zapanjen mora pitati, kako je do toga došlo, da 
se mnogi boje same te mogućnosti. Zašto bi imalo 
biti bolje, kad ne bi bilo Boga ni vječnog života? 

Istina nadsvijeta pokazuje se nada sve 
poželjnom najprije zbog toga, što čovjek teži za 
poznavanjem svijeta. Jer samo u tom slučaju 
dade se potpuno odgovoriti na najdublja pi¬ 
tanja o čovječjem biću i žiću. Gdje izdaje čisto 
čovječja filozofija, gdje prestaje mišljenje, gdje 
nitko više ne zna otkud i kamo, tu se čuje glas 
kršćanske vjere u nadsvijet, lako jasno i čvrsto, 
tako radosno i izvjesno kao anđeosko pjevanje i 
srebrn zvuk zvona. 

Ako nema Boga, nema za me ni vječnoga 
ličnog života pred licem njegovim, koji smisao 
ima tad moj život, koji smisao može imati tad 
za mene sve ostalo? Čemu tad cio svijet? Čemu 
čovječji život? Čemu mišljenje? Besciljno kruže 
nje i šum, okrutna igra, luđačko kolo, nerješiva 
zagonetka! Čemu živjeti, ako je sam život besmi¬ 
slen? Čemu se boriti, čemu biti pristojan, pošten 
i značajan? čemu se baviti znanošću i težiti za 
uljudbom, čemu govoriti o krepostima i nese¬ 
bičnosti, ako su sve to samo riječi, kojih nestaje 
kao zvuka, iza kojih nema ništa izvjesno i trajno? 
Čemu napredak, ako je svršetak svemu napretku 
samo tlapnja, ako je naš život nalik na pusti san? 

Kako naprotiv dobiva svijet, priroda i pogo¬ 
tovo čovječji život odmah dostojan smisao i uz- 



vlšen cilj, ako sam uvjeren, da dokazi za Boga 
i nadsvijet vrijede i u tom gledam vrhunac i ko¬ 
načni cilj svega zemaljskog zbivanja! Tu sve teži 
jedinstveno za vrhuncem kao u prekrasnoj stolnoj 
crkvi: pojedine stvari po nepromjenljivim zako¬ 
nima mišljenja vode do spoznaje, ljubavi i službe 
Božje, i slobodna služba Bogu vodi me opet pre- 
obraženju i blaženstvu kod njega! Onda uljudba, 
istraživanje istine, krepost napreduju do najviših 
vrhunaca. Tada su zadaci, zapletenosti i borbe 
života velike pozadine vrlo umjetne slike, koja se 
zlatnim crtama Providnosti preobrazuje u pre¬ 
krasnu umjetninu. 

Ali svaki razuman čovjek morao bi zbog sa¬ 
moga sebe željeti, da ima Bog i vječnost, da su 
istinite uzvišene kršćanske nauke. Jer je tad cio 
vidljivi svijet samo odsjev Božje ljubavi, moći i 
bogatstva. Milijune zvijezda, oblake i mora, rije¬ 
ke i potoke, cvijeće i zemaljske plodove Bog je 
stvorio čovjeka radi; odabrao ga za svoje dijete 
i obasuo blagom svake ruke. 

Nama je neizmjerno korisnije biti djeca sve¬ 
znajućega i predobrog nebeskog Oca, nego da smo 
igračka slijepoga, pukog slučaja; znati, da imamo 
Oca nad sobom, nego da samo vladaju mrtve pri¬ 
rodne sile, svemirske sile hladnoga, groznog stroja. 

Protivnici se rado rugaju kršćanskim mislima 
o onom svijetu. Ali što dokazuju ruganja? Zar ni¬ 
je svršetak života, kako ga uči kršćanstvo, hi¬ 
ljadu puta plemenitiji od bezutješnoga i beznad¬ 
nog uništenja bezvjerca? Zar nije poželjan cilj 
vječno trajni život u blaženstvu, ljepoti i ljubavi? 
Zar nije nebo najutješnija misao, što je može biti? 
I u samoj misli na pakao ima nešto visoko i što 
umiruje, jer daje kršćanskoj nauci značaj naj¬ 
veće ćudoredne ozbiljnosti. 

Ako postoji Bog: kako smo tad srećni, bo¬ 
gati ljudi! Nema li Boga, tad smo najbjedniji 
stvorovi: praški, slamke, neznatni atomi, koje vi¬ 
hor prirodnog tijeka bez cilja amo tamo baca i 
napokon baci u gnjilež. Ako ima Bog, tad ne može 
nijedna vlas pasti s naše glave, da Bog ne bi za 
to znao, nijedna nas nesreća ne može stići, koja 
ne bi bila u nacrtu njegove Providnosti. Nema 
ii Boga, tad su smrt i prolaznost najveći nesklad 
u svjetskom zbivanju, tad priroda grozno mori 
svoju vlastitu djecu. Tada je grob svršetak, pot¬ 
puno beznadno uništenje svega našeg bića i te- 
ženja, sve ljubavi i radosti, svega smijanja i na- 
danja. Ali ako postoji Bog i vječnost, tada je smrt 
za kreposnog čovjeka samo svršetak teškog vre¬ 
mena kušnje, oslobođenje, svitanje dana pobjede 
— nije konac, nego uzlaz k proslavi! Smrt nas ne 
rastavlja zauvijek od naših milih, nego nas vodi 
da vidimo one, koji su pred nama otišli. 

Pametan i pošten čovjek hiljadu puta više 
želi, da se vjera temelji na istini, nego da se od 
nje boji i na svaki joj se način protivi. 

Ali da je vjera sa svojom naukom o nađsvi- 
jetu ne samo moguća i poželjna, nego da je i 
istinila, dade se isto tako neprevarljivom sigurnosti 
dokazati. 

No mi ne mislimo ovdje pisali apologetike, 
ona je već davno i mnogoput napisana. Da ovdje 
dodamo samo neke napomene općeg značaja. 


5. Nadsvijet je istinit. 

Ne može se istinitost vjere rukama zahvatiti. 
Dokazi za vjeru uvjeravaju, ali ipak ostavljaju 
čovjeku psihologijsku mogućnost da sumnja, kao 

i svaki drugi dokaz o onome, što je nedosjetno. 
Ako je bilo filozofa, koji su sumnjali i da postoje, 
koji su sumnjali o zakonima mišljenja i o općoj 
vrijednosti jedamput jedan, lako postoji i mogu¬ 
ćnost vjerske sumnje, i ako razlozi za istinitost 
vjerske nauke potpuno dokazuju. 

Razlozi za istinitost našeg poimanja o svijetu 
jesu jaki i neoboreni. Već to, što protivnici go¬ 
tovo nikad ni jesu pokušali da naše razloge ne¬ 
posredno obore, nego nastoje utvrditi nevjeru više 
zaobilazeći: smjelim tvrdnjama, iznakazujući vjer¬ 
sku nauku, razdražujući protiv svećenika, ruga¬ 
jući se i t. d. A to je sve posredni znak, kako su 
naši dokazi jaki. Tako se događa već stoljećima. 
Jedino uspješno pobijanje naših dokaza bilo je 
odvajkada gruba sila, progonstvo, tlačenje, ubi¬ 
janje mučenika; a onda opet laž, ruganje, raz- 
draživanje, i danas naročito: da se o vjeri ne go¬ 
vori, da se ne će ni da zna za nju, da se od nje 
odvraća pažnja. 

Zapravo ne bi i trebalo mnogo dokaza za vje¬ 
ru. Lice se Božje zrcali na svakoj crti prirode. 
Na svakom koraku nailazimo na Božje tragove. 
Našemu razumu govore kretanje sunaca i nebeskih 
maglica, ocean, šum šume, cvjetovi poljski, tiha 
čežnja srca za beskrajnom, nepomućenom srećom, 
hiljade svjedočanstva najboljih i najplemenitijih 
ljudi svih naroda, svih krajeva, svih stoljeća. Špa¬ 
njolski filozof. Balmes zgodno reče, da u svom 
džepu nosi najbolji dokaz o Bogu: svoj sat. Kako 
se ne da zamisliti, da bi džepni sat nastao od ni - 
ćega i ničim, pukim slučajem, od same »prirode«, 
i ako bi se pri tom mislilo na uzročno razvijanje, 
tako i još mnogo manje može se prihvatiti, da je 
golemi svemirski sat s milijardama kotača i pera 
i kazaljki samo tako slučajno nastao. Taj je stari 


dokaz bio poznat već poganima: Aristotelu, Plu- 
larhu, Ciceronu. Taj se dokaz nije do danas osla¬ 
bio, pa ni naukom o razvitku, koja, ako se pravo 
razumije, samo je nova potvrda za red i svršnost 
u prirodi, novi dokaz o moći i mudrosti Stvori - 
telja. 

Zašto mi vjerujemo i zašto svi razumni vje¬ 
ruju u Boga? Jer vjerujemo u bitak i u zakon 
b i t k a. Svaka filozofija, koja hoće zanijekati Bo¬ 
ga ili ga obići, morala bi najprije odstraniti za¬ 
kone bitka ili njihovu vrijednost samovoljno o- 
graničiti. Svako razumno mišljenje najzad vodi 
Bogu. I zato nema iskrenog bezbožnika među lju¬ 
dima, koji pravilno misle. 

Ako ima bitak, onda mora biti i bitak sam 
od sebe. Svako stvoreno, uzrokovano biće poka¬ 
zuje na prauzrok, na prabiće. Tajna uopće ne po¬ 
činje kod Boga, nego kod samoga bitka. Ako ima 
bitak, tad je već taj bitak neke vrste čudo, a put 
od tog bitka do Boga nije više čudo. 

S riječju priroda još nije ništa razjašnjeno 
za razumijevanje svijeta. To je samo riječ. Pri¬ 
roda nije jedna stvar, nego nebrojeno mnogo mi¬ 
lijarda stvari u svakom prašku, u svakoj kaplji 
vode, u svakom atomu. Da sve te nebrojeno mno¬ 
ge stvari, međusobno različite i razmjerno uda¬ 
ljene daljinama mlječnih staza, slijede iste za¬ 
kone, izriču iste ideje, sjedinjuju se u jednu višu 
cijelost, bez sumnje zahtijevaju nad sobom silu, 
koja ih ujedinjuje, koja sila, jer neizrecivo ra¬ 
zumno i slobodno radi, mora biti i sama razumno 
biće u najpotpunijoj mjeri. Tu nadsvjetsku mu¬ 
dru i slobodnu silu zovemo Bog. 

Mi doduše uvijek govorimo o Bogu u antro- 
pomorfizmima (na ljudsku). Ne možemo drukčije. 
Mi ga izričemo čovječjim pojmovima, slikama i 

riječima, koje su uzete iz osjetnog iskustva. I to 
je toliko pravo, koliko Bog mora stvarno posje- / 
dovati sva lična svojstva, koja mi nalazimo na 
svojoj ličnosti. Dakako u smislu, koji nadvisuje i 
niječe svako nesavršenstvo. 

Osobito je vrijedno pažnju svratiti, kako tre¬ 
ba najprije zanijekati najočitije istine čovječje 
spoznaje, da se Bog zaniječe. Neka filozofija dr¬ 
žala se prisiljenom da sumnja kao što o Bogu 
isto tako o zakonima mišljenja, pače o samoj mo¬ 
gućnosti, da čovječji um spozna, šta više i o tom, 
da li čovjek postoji. Time je ipak ista ta filozofija 
posredno pokazala, kako je nesmisao nijekati Bo¬ 
ga. Tko ne ide tako daleko, da napusti zakone 
mišljenja, tko vjeruje u samog sebe i da svijet 
postoji, tko uopće ne će da ukloni čovječji razum 
kao nešto nekorisno, taj nema prava pozivati se 
na modernu filozofiju, kad se radi o Bogu, ili 
držati, da su njome oboreni dokazi o Bogu. 


6. Sklad među svijetom i nađsvijetom. 

Kako dalje smiruje čovjeka, kad opaža divan 
sklad među svijetom i nađsvijetom i kako se 
raduje, što se različita carstva stvarnosti zdru¬ 
žuju da potvrde nadsvijet. Jer nesamo da poje¬ 
dini dokazi potvrđuju pojedine kršćanske istine, 
nego još i sklad među tim dokazima samo pove¬ 
ćava njihovu snagu. Može se na pr. polaziti od 
najopćenitijeg promatranja postojanja svijeta i 
od zakona mišljenja i doći do nužde da postoji 
prauzrok svemu bitku. Iz reda, svršenosti prirode, 
iz početka života na zemlji može se izvesti, da 
postoji Bog. Isto tako može se istim putem uda¬ 
riti iz unutarnjih doživljaja čovječje duše. Uvijek 

se dođe do istog uspjeha: mora postojati besko¬ 
načni duh, mudar i pun ljubavi, svemogući i vje¬ 
čni Stvoritelj. Nijedan čovjek ne bi tolike do¬ 
kaze držao nedostatnima ni za kakovu istinu, kad 
se ne bi radilo o stvarima, iz kojih izlaze straho¬ 
vite posljedice; o stvarima, koje su neugodne ni- 
skome čovjeku i njegovim neobuzdanim stra¬ 
stima. 

Ali ne samo da dokazi o Bogu — ili dokazi 
za kršćanstvo i Crkvu — pokazuju divan sklad 
među sobom, nego još i čitav viši čovječji život 
pristaje u taj vjerski sklad. I ćudoredni i dru¬ 
štveni red, estetika, pače i narodno zdravlje svje¬ 
doče da su istinite naše vjerske nauke. Zar ne 
udara u oči, da je ono, što je dokazano da je isti ¬ 
nito u vjerskoj nauci, ujedno podloga dobromu 
u ćudorednoj nauci, u estetici podloga lije¬ 
pomu i u zdravstvu podloga zdravom. 

Vjera i ćndorednost jesu u očitoj, tajan¬ 
stvenoj i postojanoj vezi. Ima bezbožnik ljudi, 
koji u cijelosti neporočno žive, a ima zločinaca, 
koji u Boga vjeruju — ali su jedni i drugi izuzeci. 
Općenito su ljudi to bolji, čistiji, plemenitiji, ne* 
sebičniji, što imaju više vjere. Zar ne govori mno¬ 
go, da se ipak sveudilj u redovima vjernika nalaze 
najvjerniji očevi, najpožrtvovnije majke? Gdje 
ima većih junaka nego u povijesti Svetih? Više 
ljubavi i pripravnosti pomoći nego li kod redov¬ 
nica - bolničarka? Gdje odsijeva više unutarnje 
smirenosti, više mira, više opće čovječje ljubavi, 
više savjesnosti, više plemenštine, više strpljivo¬ 
sti i djevičanstva u srcima nego kod oltara, kod 
pričesne klupe, u molitvi, u općenju s Bogom? 
Čovjek, koji moli, jest ujedno najblaži, najđarež- 
Ijiviji, najpomirljiviji, najmiroljubiviji čovjek. 
Kako je lijepo dijete, koje moli, kako lijep odra- 

slao čovjek! Kako sijevaju njegove oči, kako mu 
je duša opojena Bogom, kako se diže do najsvjet- / 
iijih visova, kako se uzvisuje nad sve zemaljsko! 

Dakako može se izvanjska prividna vjera 
spojiti s niskim mišljenjem. To čine licemjeri i 
naoko sveti. Ali zašto se zovu naoko sveti? Već 
sama riječ kazuje, da istinski sveti ne mogu da 
budu zli, i tko je zao može vjeru samo hiniti. 
Vjera je upravo bistvena dobrota, čistoća, iskre¬ 
nost, pravednost, svijest o dužnosti. 

Slično vrijedi i za društveni zajedni¬ 
čki čovječji život. Vremena puna vjere 
Božje i duboke religioznosti bijahu uvijek vreme¬ 
na društvenog mira i ravnotežja. Naprotiv vjersko 
propadanje vodilo je ujedno društvenim napeto¬ 
stima, neriješenim društvenim neizvjesnostima, 
nezadovoljstvu i bijedi. Tome se nije čuditi. Svako 
bratstvo zahtijeva zajedničkog oca. Čovjek se 
istom osjeća bratom svoga bližnjega, ako se pri¬ 
znaje djetetom istog Oca i Stvoritelja. Zašto da 
si inače uskrati u životu one koristi, koje dolaze 
od pljačkanja i tlačenja drugih, slabijih, bespo¬ 
moćnih? Naprotiv nigdje društveno osjećanje ne 
nalazi tako plodna tla, kao u vjeri Božjoj i Kri¬ 
stovoj ljubavi. 

Čini se, da i estetika još pojačava dokaze 
o nadsvijetu. Ta, vjera je u Boga izvor najveće 
ljepote u životu i u umjetnosti. Zašto je vjera u 
povijesti naroda uvijek i bez izuzetka praizvor 
umjetnosti? Zašto se umjetnost diže na vrhunac 
svoga stvaranja, kad veliča vjeru? Graditeljstvo, 
slikarstvo, kiparstvo, glazba, pjesništvo i govor- 
ništvo proizvedoše svoja najsjajnija djela u vezi 
s kršćanstvom. Pošli mi makar u koji umjetničko- 
historijski muzej Evrope, u nacionalnu galeriju u 
Londonu ili u pariški Louvre, ili u slikarske ga- 

lerije u Dresdenu, Mimchenu, Milanu, Fiorenciji: 
svuda se osjećamo gotovo kao u kakovoj katoli¬ 
čkoj crkvi i kad stupimo u dvorane, malo da ne 
pružimo ruku za blagoslovljenom vodom. Jer naj¬ 
veći dio, što promatramo od umjetnina najvećih 
umjetnika, jest u vezi s vjerskim predmetima, 
sjeća nas katoličke Crkve. Jer nigdje nema tako 
uzvišenih predmeta za umjetničko prikazivanje 
kao u kršćanskom kraljevstvu misli. 

I nije tako samo u umjetnosti, nego i u ži¬ 
votu! Ima li što ljepše, nego što je pobožnokrš- 
ćanska plemenita obitelj, pobožno dijete, djevojka, 
kad moli, junaštvo kršćanskog mučenika? Šta je 
ljepše od milosrdne kršćanske ljubavi prema bliž¬ 
njemu? Od kreposti zahvalnosti? Od predanja 
dužnosti? Od požrtvovnog rada za druge? Neduž ¬ 
ne oči sjaju radošću, kad sretnu svećenika, križ, 
vjerski čin. Oči gadne pohlepe za blagom, zvjerske 
pohote, niske strasti sijevaju gnjevom, i ako se 
gdje namjere na samo ime Božje.. . Otkud to? 

I nije samo lijep nadsvijet i sve, čega se na 
svijetu dotiče; on je i nepresušno vrelo zazdrav- 
1 j e čovjeka i naroda. Vjera nije samo početak 
pjesništva, nego i liječništva. Što je čovjek religi- 
ozniji, to je ćudoredniji njegov život, to zdravije* 
njegovo tijelo i njegov razvitak. Gdje vjera pro- 
niče život, ondje su znatno suzbijene opačine, koje 
narode upropašćuju: pijanstvo, raskalašenost, ne- 
vjernost u obiteljskom životu, rastava braka, za¬ 
nemarivanje djece, sramotne bolesti i zaraze, sa- 
moubistvo, duševne bolesti, ne htjeti da se ima 
djece, nego dvoje ili jedno. 

Gotovo bi se moglo reći, da je vjera najbolja 
higijena za pojedince i za narode. Umjerenost, 
uzdržljivost, čistoća, unutarnja stega nijesu samo 
stvari, koje vjera propovijeda i promiče, nego su 

ujedno snage, koje čuvaju tjelesno zdravlje poje¬ 
dinaca i čitavih naroda. Nasuprot polagano izu¬ 
miru mnogi bezvjerni narodi. Odakle to tajan¬ 
stveno podudaranje? 

Tako se snuje divan, tihi sklad između 
istinitoga, dobrog, lijepog i korisnog, da se po¬ 
tvrdi istina, kako svi ti pojmovi teku iz jednako¬ 
ga, posljednjeg izvora; kako ta carstva dobivaju 
svoje zakone od istoga, najvišeg zakonodavca. 

Ali ne mislimo pisati apologetike. Samo htje¬ 
dosmo ukratko upozoriti na neke odlučne veze. 

7. Radost s nadsvijeta. 

Ali sad smijemo radosno i odvažno reći: 

Tko s naravnom otvorenošću iskreno i ničim ne- 
obuzet promatra ovaj svijet, svijet zvijezda i ato¬ 
ma, svijet tjelesni i duševni; tko ima pred očima 
i mirno promišlja ovaj neizmjerni svemir pun 
reda i svršnosti, ovaj golemi lanac uzroka i uči¬ 
naka, taj se mora ili odreći vrhovnih zakona mi ¬ 
šljenja i naročito potpuno napustiti zakon uzroč- 
nosti, ili mora bez obaziranja priznati Boga 
posljednjim, mudrim, slobodnim uzrokom svemu 
bitku. 

I tko isto tako iskreno i ničim neobuzet pro¬ 
učava povijesna svjedočanstva o Isusu iz Naza- 
reta, njegovu ličnost, njegovo svjedočanstvo o nje¬ 
mu samome u vezi š njegovom mudrošću, koja 
sve nadilazi, i njegov jedino čisti značaj, tko ispi¬ 
tuje njegovu nauku i njegova djela, tko promišlja 
njegova čudesa i dokaze za njegovo uskrsnuće, 
taj mora ili načelno izjaviti, da su sve metode 
povijesnog istraživanja nestalne i lažne, ili mora 
priznati Božanstvo Kristovo i prema tomu Božan- 
stvenost kršćanstva. 

I napokon: tko mirno razmisli Isusove izjave 
o njegovu kraljevstvu i uređenju toga kraljevstva, 
tko dade da na njega slobodno djeluje svjedočan¬ 
stvo Pracrkve i prvih kršćanskih vjekova, tko 
promisli bezuvjetnu Gospodinovu zapovijed o je¬ 
dinstvu njegove Crkve i pritom isporedi na jednoj 
strani dogmatsku, liturgijsku i organičku jedin¬ 
stvenost s potpunom nejedinstvenosti i rasulom 
na drugoj strani, na jednoj strani nepokolebivo 
držanje propisa i naredaba Sv. Pisma i Usmene 
predaje s nedostajanjem praapostolskih običaja i 
uredaba na drugoj strani, taj će opet moći birati 
samo između dvojega, ili da Krist nije htio u svo¬ 
joj Crkvi jedinstvo i jakost, nego pometnju i ra¬ 
sap, ili da je istina tamo, gdje Crkva nepokolebivo 
drži Božanstvo Kristovo i njegove naredbe, sve 
do hijerarhije i primata, do Euharistije i sakra¬ 
menta Pokore. 

Dakako samo razumno djelovanje ne sili čo¬ 
vjeka da u pravom smislu, slobodno i nadnaravno 
vjeruje. Ta je vjera više nego samo zaključiva¬ 
nje iz umnih razloga. Ona je u prvom redu i 
djelo milosti. Zaključivanje može jasno i bi¬ 
stro biti pred duhom, ali da se čovjek s vjerničkim 
štovanjem pokloni Objavi, mora ga iznutra potaći 
još i sjaj Božjeg prosvjetljenja. Plodonosni se dah 
milosti nikome se ne uskraćuje, koji pošteno traži 
istinu, tko moli za prosvjetljenje i ne pokaže se 
nedostojnim prosvjetljenja. 

No tad, kad se posjeduje slobodna i potpuna 
vjera, provre u kršćanskom srcu zahvalni i rado¬ 
sni Aleluja zaradi sve ljepote i utješne snage, koja 
struji u nj iz istine i punine nadsvijeta. Kakovi 
vidici, kakove daljine otvaraju se kršćanskoj duši! 
Kakov novi život započinje za kršćanina, sasvim 
preobražen i oplemenjen, kad spozna taj sveti 

nadsvijet! Život neprolazne vrijednosti, živih, ži¬ 
votnih snaga! Nadnaravni život, koji se doduše 
mora probijati kroz uske klance ovog svijeta, kroz 
buku, kroz nevolje i napasti ovog života, ali je 
po svojem unutarnjem značaju već život nad svi¬ 
jetom, položen u vječnost i beskonačnost. 

Naoko bijedan život, ali koji krije tajna bo¬ 
gatstva! Ponizan život usred drugih zemaljskih 
putnika, kao što je jednoć Bog-čovjek živio među 
priprostim ljudima, ali u očima Božjim pobjedo¬ 
nosno hodanje kraljevskog djeteta. Život križnog 
puta, mrtvenja, možda patnički, ali koji u sebi 
ima klicu vječnog blaženstva, pače već ovdje usred 
svih nevolja napunja srce nebeskom radosti. 

»Blažen, tko vjeruje« veli Sv. Pismo. Da, bla¬ 
žen, koji razborito i svijesno vjeruje i dosljedno 
vjerujući provodi život vjere. Božja beskrajnost 
prebiva u njemu, kao u kakovu živu svetohrani- 
štu, koje putuje. Nadsvijet mu se priklanja i 
biva u njemu svagdanji, radosni, uzvišeni do¬ 
življaj. 

To priklanjanje nadsvijeta našoj duši zove¬ 
mo milost, Božje posinaštvo. Svesci bogo- 
slovskih i mističkih knjiga nedostaju da ispri¬ 
povijedaju njezina čudesa. Sve su čovječje po¬ 
redbe i slike preslabe da izreku njezino bistvo. 
Milost je prebivanje Božje u nama i to ne nedje¬ 
latno prebivanje, nego neprestano djelovanje i 
izgrađivanje Svemogućega u našoj duši. Milosl 
je Božje prijateljstvo, kod kojega nam Nepristu¬ 
pačni priopćuje svoje bistvo, podiže nas do sebi 
ravnih slika. Milost je Božje posinaštvo, po ko¬ 
jemu postajemo braćom Kristovom i baštinici 
neba, baštinici svega posjeda Božjega. Milost je 
unutarnje preobraženje, jest ulaz u Božji šator, 

uzlaz na njegove svete bregove, k nevidljivim 
žrtvenicima, koji u nama stvaraju vječnu mladost 
i radost. 

Kakova je ludost takovu se nadsvijetu ukla¬ 
njati lijeno ili pače neprijateljski! Kakova okrut ¬ 
nost prema sebi samima, ako se lakoumno odre- 
čemo njegovih darova! 

II. GLAVA 


VJEČNI BOG 


L Bog. 

Ako smo na temelju uma i vjere, kršćanske 
filozofije i bogoslovlja, našemu se duhu ukazuje 
predivna slika, što je uopće može čovječji razum 
shvatiti, i ako samo nesavršeno: Božje biće, naj¬ 
viši cilj mišljenja i teženja za svakog čovjeka, čiji 
duh i srce nijesu izopačeni izvještačenoprijevar- 
nim mislima i naopakom voljom. 

Sam Bog dao nam je u Sv. Pismu upoznati 
•najdublje u svojem bistvu. Kad ga Mojsije upitao, 
tko je on i kako da ga zove, reče mu Bog: »Reci 

sinovima Israelovim: Ja sam on^j što jest, onaj 
koji jest poslao te.« To je smisao riječi u 2. Mojs. 
3, 14. 

To je dakle pravo i bistveno ime Božje. »Ja 
sam,« onaj »koji jest«. Bog je onaj, komu bitak 
pripada u svoj svojoj mjeri, u svoj svojoj ne¬ 
ograničenoj punini. Ne ma koji dio, ma koja vrsta 
bitka, nego cijeli, puni, neograničeni bitak. Prema 
njemu je sav ostali bitak prije ne-bitak negoli 
bitak; blijedi, kao sjena, uzajmljen, ovisan bitak. 
Sve, što jest, ili je Bog sam ili od njega zavisan, 
stvoren, uvjetovan bitak. Ništa i nitko ne može 
si pridati ime, koje bi označivalo bistvo: onaj, 
koji jest; samo on. 

Ako je on pravo, iskonsko jedino biće, tad 
seže njegovo savršenstvo u svim pravcima tako 
daleko, kako daleko seže sam bitak... On je 
beskonačan. Ne kao slučaj, kao dodatak, kao 
pridano ili stečeno svojstvo, nego bistveno. Ne- 
smisao je pomišljati Boga, koii ne bi bio be¬ 
skrajno moguć, beskrajno mudar, beskrajno do¬ 
bar, beskrajno pravedan i beskrahio liiep. 

Bog je vječan. To ne znači možda: on je 
veoma, veoma star; pače ni samo to: da je bio 
priie svakog vremena. Nego znači: da je on nad 
svako vrijeme, da ie on, što se niega tiče, jednako 
bliz prošlosti i budućnosti kao i sadašniosti. Ne 
zna vriieme i niie podložan nikakovoi nromieni, 
nikakovu sliieđu jednoga za drugim. »On ie onaj, 
koii biiaše, koii jest i koii će doći. alfa i omega, 
početak i svršetak« ćnor. Otkr. 1. 8\ Bog živi u 
vimenom danas, u viečnom sada. Hiliade rodina i 
miliiuni godina prolaze mimo nie^ovo nriiectolie, 
svietovi nastaiu i nestale ib, oltare i i^tros^ se 
kao odiiela i sagovi* ali on.o^taie isti i g^ine 
njegove ne će isteći (por. Ps. 101, 27). On biiaše 

isto tako star i mlad u času, kad je stao stvarni 
svemir od pravremena kružiti i vrtjeti se, kako će 
bili, kad bude jednoć posljednje sunce još danas 
nerazvijene mlječne staze ugasnulo i izuinrlo u 
tamnom, hladnom svemiru. 

Bog je neizmjerno blažen u sebi i po sa¬ 
mom sebi. Sve bogatstvo i sva ljepota u njegovu 
je bistvu; on ne treba ni koje stvari ni kojeg 
čovjeka, da bude srećan. Sva hvala i sva ljubav 
njegovih stvorova ne može povećati njegove 
sreće. Naprotiv: svi stvorovi dobivaju od njega 
svoje bogatstvo i svoju ljepotu i ako zaista hoće 
biti srećni, moraju svoju sreću kod njega tražili, 
ili ostaju nezadovoljeni i vječno nesrećni. Štogod 
ima lijepo i uzvišeno na zemlji, majčinska sreća 
i djetinji smijeh, ljepota boja i sunčani sjaj, sva 
krasota cvijeća i zvijezda, sva čovječja nježnost i 
snaga — lijepo je i puno čara samo zato, jer je 
slabi odsjev njegove ljepote, zraka njegova svije¬ 
tla, što je zalutala u ovu dolinu suza. Ako u 
ljudi usplamti srce ljubavlju jednih prema drugi¬ 
ma, ako ih čežnja muči, ako ih oduševljavaju 
čudesa naravi i djela umjetnosti, ako slušaju 
divnu glazbu kao zaneseni, možda i ne slute, ali 
stvarno je Božja ljepota, koja ih kroz stvorenu 
ljepotu privlači i usrećuje. 

Gospodin je muda r. Kakova se punina 
misli, kakov se duh, koji uređuje, očituje u nje¬ 
govu stvorenju. Prirodna nauka, liječništvo tre¬ 
bali su hiljade godina, da samo nešto otkriju od 
prirodnih zagonetaka u nama i oko nas, što ih 
krije Božji svemirski nacrt u rasipnoj punini. 
Kakov sklad zakona, sila, uzajmičnih veza među 
milijunima vrsti bitka u stvorenoj prirodi! A što 
istom u duhovnom carstvu čovjeka! Milijuni slo¬ 
bodnih bića s milijunima slobodnih djelovanja; 

ipak pobjeđuje nad svime i u svemu Providnost, 
koja upravlja udesima naroda i pojedinih ljudi, 
kao da i ne bi bili slobodni, i koja Providnost 
svoje velike misli točno po nacrtu ostvaruje kroz 
naoko slučajni đarmar udesa. 

Gospodin je svemoguć. Volja i moć u 
njega su jedno. On stvara svjetove i uništuje ih, 
ako hoće. I kakove svjetove! Astronomija govori 
o tisućama mlječnih staza, o milijardama, možda 
o stotinu milijarda golemih sunaca u svakoj 
mlječnoj stazi. Svijetlo treba hiljadu, stotinu hi¬ 
ljada godina, da od tih tjelesa dopre do naše 
zemlje; a svijetlo se u svemiru širi brzinom od 
otprilike 80 bilijuna kilometara na godinu. Slu¬ 
šamo o zvjezdama, koje su 50 milijuna puta veće 
od našeg sunca, što je 1,300.000 puta veće od na¬ 
še zemlje. »Nebesa navješćuju slavu Vječnoga!« 
Još se gotovo čudesnijom ukazuje svemoć Božja 
u malom svijetu žive stanice, u čudesnoj izgrad- 
n ji v organizma. Kakova čudesa snuju i djeluju u 
našim organima, u najmanjoj travki, u silnom 
oku kukca! Kako mora biti velik onaj, koji to 
sve stvori bez svake muke, ne razbijajući si gla¬ 
ve, ne naprežući se i svaki čas dalje stvara/bu- 
đuci da uzdržavanje stvorova nije ništa drugo 
nego sveudiljno njihovo stvaranje. 

Jošte više: Bog je beskrajno dobar i pun 
ljubavi, koji se raduje, da se snizuje do svojih 
duhom obdarenih stvorova. 


2. Bog našeg života. 

Bog bi bio mogao sam ostati u svojem savr¬ 
šenstvu i blaženstvu. Uzvišeno i zadovoljno biti 
sam uživajući svoju puninu, svoje unutarnje bo¬ 

gatstvo. On to nije htio. Snizi se do nas. Dok 
još ne bijasmo ništa, istraži nas u carstvu po¬ 
mišljenih sjena i dade nam život, ličnost, razum 
i srce; čovječje žiće i nadnaravni poziv. Kako 
mu moramo za to zahvaljivati! 

Bog nas je obasuo bogatim jutarnjim daro¬ 
vima. Darova nam golemo carstvo prirode 
sa svim njezinim čudesnim djelima i uredbama, 
da nam bude stan. Jošte više: dade nam cijelo 
carstvo milosti. I još više: hoće nam jednoć 
otvoriti carstvo slave, život njegova vlastitog 
života, gdje će se naše oko opajati krasotom nje¬ 
gova bogatstva i srce obamirati od zanosa i ra¬ 
dosti. 

Kako je Bog nesamo jak i moćan, mudar i 
silan, nego je također mio i snizuje se! Kako 
on napunja stvoreni svijet nesamo tragovima 
svoje moći i mudrosti, nego također djelima svoje 
dobrote i ljubavi! Kako je divno znati, da ne 
vlada visoko nad svakim bitkom neshvatljivi um 
i sila, nego ujedno neizmjerno skrbno, puno očin¬ 
ske ljubavi srce! 

Bog se snizio do nas najprije stvaranjem. 
Ali još mnogo više, što je postao čovjek i svojom 
nas smrću otkupio. Moglo bi se reći, jošte se više 
snizio u Oltarskom Sakramentu, u Crkvi, u mi¬ 
lo s t i. Mi smo po svojoj naravi njegove sluge, 
ali nas od prvog časa, kako smo stvoreni, podiže 
do svoje djece. On satka u dušama naših pra¬ 
roditelja zlatni brokat Božjeg posinaštva. Siđe 
do njih i govorio je i općio s njima. Svaka spa¬ 
sonosna misao, svaka nadnaravna dobra pobuda 
u čovječjem srcu jest njegov lični šapat i djelo¬ 
vanje u nama. Kad mu je čovjek, odmah prvi 
čovjek, pogazio vjernost i otkazao poslušnost, tad 
je doduše dopustio, da čovjek osjeti svoju ludost 

i da je osjeća sve do danas, ali se od prvog časa 
pobrinuo, da se čovjek spasi, da se u njemu ob¬ 
novi nezasluženo Božje posinaštvo. I kad je 
došla punina vremena sam postade čovjek i svo¬ 
jom nas mukom i smrću otkupi. Kakovim nas je 
blagom obasuo u otkupljenju, u svojoj Crkvi! 
Istinom, milosti, samim Duhom Svetim! Oltar¬ 
skim Sakramentom, utješnom vlasti opraštati 
giijehe, svojom blagoslovljenom Majkom, svojim 
otvorenim punim ljubavi Srcem! Darovima Du¬ 
ha Svetoga! Tim u nama čudesnim Božjim pre¬ 
bivanjem, tkanjem i upravljanjem, strujanjem i 
ucjepljivanjeml Svijetlom i snagom, utjehom i 
pobudom, vječnim ufanjem, pređragocjenim obe¬ 
ćanjima svoje pomoći! Od svega tog ni jesmo ni¬ 
šta zaslužili, sve je najčistija darežljivost — una- 
t°č našoj nevjernosti i našoj neđostojnosti. 

Kako nas je vodio, da se k njemu dignemo, 
koliko to i do nas stoji! Kako mu je stalo do 
loga, da k njemu dolazimo, da mu govorimo, da 
smo s njime u djetinjoj vezi! Kako se raduje, 
ako mu našu bijedu darujemo u ljubavi i rado¬ 
snoj službi! 

Bogu je stalo do naše v j ere! Mili mu se, 
što zahvalno primamo njegovu Objavu, istinitom 
držimo njegovu riječ, s vjerničkom poslušnosti 
susrećemo njegova proroštva. Kako je divna i 
kako usrećuje ta vjera! Kakova odlika, da smi¬ 
jemo vjerovati tako mnoge uzvišene istine, da 
nam je dopušteno prodrijeti duboko u tajne Sve¬ 
višnjega! 

Bog zahtijeva od nas ufa n j e : čvrsto, mir¬ 
no pouzdanje, da nam on uistinu hoće darovati 
blaženstvo. Dobro smo dakle sakriveni u njegovoj 
ruci. Kakova je sreća za nas i ovo: što se smije¬ 
mo predati najugodnijoj sigurnosti za svu vječ- 

nost. Ako samo sudjelujemo, Bog nas hoće uči¬ 
niti neizrecivo bogatima i radosnima i srećnima, 
te bismo morali umrijeti, kad bismo sada tu 
sreću samo i za čas iskusili. 

I jošte više: Gospodin hoće, da ga 1 j u b i m o! 
On zahtijeva nesamo da ga služimo i slušamo i 
ponizno štujemo, nego ište i ljubav, srdačno pre- 
danje, sklonost! t On to ne treba, ali hoće i raduje 
se tome. Bog, koji prosi našu ljubav! Besko¬ 
načni, kome je stalo do osjećaja našeg srca!/ Pa 
opet: koja li sreća za nas, što smijemo najvećega 
nad svim veličinama, najvrednijega ljubavi nad 
svim vrijednostima ljubavi nesamo štovati, nego 
j ljubiti! Ljubiti, tako da znamo: on nas više lju¬ 
bi, nego mi njega ikad možemo ljubiti, i on osje¬ 
ća toplu, očinsku radost s toga, što se mi radu¬ 
jemo s njega! 

Kakova li se nježnost te veze pune ljubavi 
očituje u tome, što Bog, odlučivši postati čovje¬ 
kom, izabra si Majku, u kojoj naš rod posta tako 
bliz njegovu srcu, kako može samo dijete biti 
blizu svojoj majci. Jošte više: smijemo zvati 
svojom Majkom tu istu Ženu, koja bijaše nje¬ 
gova tjelesna Majka! Biti sasvim blizi rođaci 
toga svetog kruga, Majke i Djeteta! Doći do naj- 
unutarnije i najličnije veze, što postoji između 
Boga-čovjeka i njegove blažene Majke. Što drugo 
znači Marija u Kristovoj povijesti nego njež¬ 
nost, žensku i materinsku tankoćutnost, toplinu i 
unutarnjost, što je htio utjelovljeni Bog iskusiti 
u svojem životu, jer nas to može napuniti radošću 
i pouzdanjem. Štovanje Marije u kršćanstvu jest 
najdraži dokaz Božje dobrote i čovjekoljubivosti. 

Kamo god pogledamo, obistinjuje se nepre¬ 
stano: Bog je naš najbolji prijatelj, naše 
najveće blago, naša najčistija, nikad nepresušna 
radost! 

Ljudi su tako slijepi, tako nerazumni, tako 
niski, da još osjećaju strah od Boga, da mu se 
uklanjaju, da im je dojadio. Pače još dobri drže, 
da je općenje s Bogom često dosadno i bez ra¬ 
dosti! Moraju se uprav siliti, da se za pola sala 
povuku od zemaljske buke, te u tihoj molitvi i 
pobožnoj sabranosti uživaju toplu Božju nazoč¬ 
nost, da se raduju, što su djeca Božja, odabrana 
među milijunima! I da tada od molitve ustaju 
puni svete radosti i da idu i drugima navješćivati 
sreću srca svoga, i da ih sve učine učesnicima 
najvećeg blaga i preobilate radosti. 

Imamo li samo uvijek na umu, tko je Bog i 
što je nama, vidjet ćemo, kako je sve izvan njega 
prazno i bljutavo! Bit ćemo sveti i apostoli: glas¬ 
nici radosti s Boga, vjesnici jedinog blaženstva 
u njemu! 


3. Volja biti Božji sluga. 

Vječni Bog je- samo tad uistinu Bog našeg 
života; vjera ufanje i ljubav samo su tad pravi 
i istiniti, kad misao na Boga uistinu prožima naš 
život, cijelu njegovu svagdašnjost, kad imamo. / 
odvažnost za službu Božju. 

Poniznost izlazi iz pravog odnosa čovje¬ 
ka prema Bogu. Čovjek treba sići do posljednjih 
dubina svojeg bitka, treba se vratiti do posljed¬ 
njih izvora svojeg bistva. Tad će osjetiti, da kuća 
njegova života stoji na tuđem temelju, da cio 
njegov bitak sve do posljednje kapi izvire iz 
izvora, koji ne pripadaju njemu. Čovjek upoznaje, 
da je stvoren. Nije od sebe, on je od volje i mi¬ 
losti drugoga. Čovjeka je stvorila svemoguća,, 
slobodna, ni na kakovu tvar vezana stvaralačka 

riječ Beskonačnoga. Upućen na put, koji je drugi 
izabrao, odmjereno mu je vrijeme života, što ga 
drugi odmjerio, stizava ga udes, za koji u hiljadu 
slučajeva nije bio pitan, kao što nije bio zapitan, 
kad je bio stvoren. Uvijek kao da lebdi nad 
strašnim bezdanom ničega, samo ga drži ruka 
drugoga, nikad ne živeći od svoje moći, od svojeg 
bogatstva, nego svagda samo od sakrivene sile, 
uvijek u svakom trenutku samo od posuđenog 
bitka, posuđenoga kao do otkaza. To je čovjek: 
odvisan, podložan, izručen — sve do posljednje 
niti svojeg bistva — drugomu, sasvim drugomu, 
Bogu... Svaka čestica našeg bitka jest, jer on 
hoće; svaki čin našeg života događa se, jer on 
u nama i s nama djeluje; svaki čas našeg vre¬ 
mena — njegov je dar. štoviše i grijeh, naš 
prkos prema njemu, naš ustanak protiv njegove 
vlasti, samo je moguć, jer on pripušta, samo 
moguć, koliko on pušta, jer za to daje bitak i 
sile; pa i kad mrzimo na nj, trebamo još za to 
njegove darove, sile, koje potječu od njegova bo¬ 
gatstva, i sam đavao može plaćati svoje sluge 
samo novcem, koji ima Božju sliku i natpis. I 
dalje: nema uporne mržnje na nj, nema soton¬ 
skog ustanka protiv njega, koje on ne bi mogao 
promijeniti u pokajanje i podložnu ljubav. Tako 
smo mi sasvim zavisni od njega i njegove volje, 
da najskrovitiji kutovi i posljednje dubine naše 
duše i posljednja tajna naše najunutarnije lično¬ 
sti stoje pred njim otvoreni i otkriti. Tajna naše 
slobodne ljubavi i slobodne mržnje njemu je 
podložna, u njegovoj je vlasti. Njemu mi pripa¬ 
damo do najunutarnije srži našega bića. 

I taj Bog, komu smo posve izručeni, komu 
ne ćemo nikad uteći, od čijega suda nema pri¬ 
ziva, pred kojim smo samo nemoć, samo slabost, 

samo ništa, taj Bog nije neumoljivi prirodni za¬ 
kon, koji mi doduše ne možemo promijeniti, ali 
ga možemo proračunati, predvidjeti i prema to¬ 
me se ravnati. Ne, taj Bog jest živi, s 1 o b o đ- 
n i Bog, o kojem stoji pisano: da se smiluje 
komu hoće, i pušta da otvrdne onaj, za koga 
hoće. On je Bog neshvatljivih odluka i neistraživih 
putova. I tome Bogu, tomu slobodnom, živom, 
neshvatljivom, tome Gospodaru nad svim gospo¬ 
darima, tome jedinomu, pravom Bogu, pred ko¬ 
jim su svi zajedno svjetovi po prorokovoj riječi 
samo kao kap iz vedra, njemu mi pripadamo, 
njegovi smo, od njega i u njemu i za njega smo, 
a pred njim ništa. Njegovi smo i u četi zlikovaca, 
jer njemu ne možemo uteći, kad i pakao još go¬ 
vori o njegovoj svetosti i pravednosti. Njegovi 
smo u nebu i na zemlji i pod zemljom, sada i 
navijeke. 

Ali čovjek može tu zavisnost priznati, može 
hiti sav prožet tom svijesti o svojoj zavisnosti, 
svoioj nemoći, svojoj malešnosti, može svoje¬ 
voljno sići do onih dubina svojeg bitka, gdje 
upoznaje, da njegovo biće lebdi nad ništa, da ga 
drži tuđa moć. čovjek može svojevoljno pasti na 
koljena pred svojim Bogom i priznati, da smo 1 
mi ništa pred njim, da smo njegovo djelo i sluge 
njegove, čovjek može svojevoljno ostaviti ono 
ukočeno, tjeskobno »htjeti da bude sam svoj i 
sebi dostatan«, na neki način sebe samog oslobo¬ 
diti, voljno se onomu predati, u čijoj je ipak ruci. 

Ali tko to doista čini, taj priznaje time, da 
je u tuđoj službi, da ne živi samomu sebi, da je 
sluga, da je njegov život izvršivanje naloga od 
drugoga, da je sve, što ima, pozajmljeno i da 
mora nositi dobit drugomu. Takav čovjek osjeća 
u cijelom svom biću, da je samo poslan i naru¬ 

čen, da je ovdje za drugoga, i to nesaino u ovom 
ili onom poslu, ne: za drugoga, za Boga, u sva¬ 
kom činu, u svakom djelu, u svakom času, ne 
samo u djelovanju, nego i u bitku, tako sasvim 
za Boga, da je sve, što ne smjera na nj i nije za 
njega, nesmisao i strašna, grješna zalutalost. 

A kad je ta spoznaja, to potresno shvaćanje 
podrlo u najunutarniju, živu srž čovjeka, kad ga 
je tako proželo, da je ne može nikako više zabo¬ 
raviti, da je on samo sluga i glasnik Božji, da, 
samo glas Božji, samo zavisnost, samo nemoć, 
samo izručenost, kako može takav čovjek biti 
ohol, posezati za bićem i žićem, za znanjem ili 
krepošću ili moću ili za čim inače, što mu ne 
pripada, i za to zahtijevati čast, koja bi ga išla? 
Takov bi se čovjek htio nekako opirati protiv ni¬ 
šta, da ga Bog ne drži, da ne bude Božji glasnik, 
da nije primio naloga. Oholica ili uživa rekao bi 
čovjek u svojim istinitim odlikama, kao da 
mu ih nitko nije dao, kao da su najzad za njega 
i njegovu čast, kao da kuća njegove veličine i 
časti ne stoji na temelju slobodne volje Stvorite¬ 
lja, koji bez zasluge stvora i bez njegova prava 
na što dijeli svoje darove i pozajmljuje svoje ta¬ 
lente, jednomu deset, drugome pet, drugome opet 
samo dva. Ohol je čovjek kao onaj, koji se posu¬ 
đenim novcem gradi bogatašom, kao upravitelj, 
koji bi se ponosio velikim dobitima, što ih glav¬ 
nica nosi njegovu gospodaru, a ne njemu. Ili 
oholica vara samog sebe, da ima odlike, kojih 
nema, ili si ih nastoji grješno steći protiv Božje 
volje. Ali sve je to napadanje, pokušaj prevrata 
na prvu vezu s Bogom: na našu potpunu zavis¬ 
nost od njega, od koga i za koga imamo sve, što 
posjedujemo i što jesmo. 

Zato ponizan hoće od ljudi samo ono, što 
treba, da služi Bogu, da izvrši na svijetu Božji 
nalog. Ako je taj nalog malen, ne prisvaja si ni¬ 
jednoga većeg. Najveći nalog, što postoji ima svaki 
čovjek: ljubiti Boga svim srcem. Ako je njegov 
nalog velik, uzima ga na se sa svetom srčanošću 
i smionom neustrašivosti, koje mogu prkositi či¬ 
tavome svijetu, i uvijek ostaje svijestan, da je 
samo sluga i glasnik onoga, koji može i bez nje¬ 
ga od kamenja podignuti djecu Abrahainovu, 
koji rado odabira nemoć, da postidi jako, i pred 
kojim smo mi ipak beskorisne sluge, pošto sve 
učinismo. Tko ne živi sebi, nego zaista Gospodinu, 
hodao on svijetlim visinama ili tamnim dolina¬ 
ma života, taj ne može sebe tražiti, taj je ponizan. 

Tko je ponizan, taj je u sebi siguran i slo¬ 
bodan, on je sluga Božji, u Božjoj je službi, i zato 
je nad svaku ljudsku naklonost ili nenaklonost. 
Ponizan može biti miran i čekati, jer ne hlepi ni 
za čim, ali je i uvijek spreman slijediti Božji 
poziv, jer se ni od čega ne boji. I iz te poniznosti 
procvjeta sveta ljubav k Bogu. Tko je ponizan, 
taj se oslobodio sebičnopohlepne ukočenosti na 
samoga sebe i na svoje odlike, postao je slobo¬ 
dan od one tjeskobnoohole zatvorenosti i straha 
što izgubiti. A zašto je ponizno srce slobodno* 
i spremno ljubiti Boga svoga? Tko se voljna srca 
predaje Bogu, tko sa strahopoštovanjem i pri¬ 
pravnom ćudi priznaje, da je zavisan od Boga, 
taj ga već počinje ljubiti. Kako bi se i mogao 
svome Bogu povjeriti, kad ne bi znao, da je u 
njemu siguran i sakrit, kad ne bi znao, da će mu 
se povjerenje uzvratiti; riječ u jednu, kad ne bi 
ljubio i znao da je ljubljen? Sebe izgubiti u Bo¬ 
gu jest poniznost, koja ljubi, i ponizna ljubav, 
jest srčanost služiti, koju ima samo ljubav. 

III. GLAVA 


božje lice 


1. Božje lice. 

Za tvojim licem čeznem, o Gospodine, i 
nevolja je mojeg života, da ga ne nalazim! Znam, 
da jesi; znam, tko si i kako si, što govoriš i što 
hoćeš — a ipak te ne mogu shvatiti! Vapijem za 
tobom i ti mi se ne pokazuješ! 

Milijuni govore o tebi, hiljade mudraca na¬ 
stoje istražiti tvoje bistvo; knjige bez broja, Sveto 
Pismo, pisma s neba navješćuju mi tebe; proroci 
i sibile s neba okrilaćenom rukom slikaju mi pred 
dušom, o zagonetko svijeta, prozirne crte tvojega 

koprenom pokrivenog lica. Isus, tvoj poslanik i 
oin, rasvijetlio nam kao munjom tajnu iza vječ¬ 
ne koprene, digao za čas zastor od čudesnog čara 
tvojeg lica. 

Otada stojiš tako živo pred nama, da svatko 
misli da te zna; seoska bakica i školsko dijete 
govore o tebi, kao da te očima gledaju; govore o 
tebi i govore tebi, kao da te rukama dohvaćaju. 

Tako si nam blizu, kao da na svojem licu 
osjećamo tvoj dah, čudesan, žarki i ipak blagi 
zar tvoje blizine. Sa svim tim, o Gospodine, ostaješ 
tako bolno daleko! Pojedine tvoje crte svijetle 
nam jasno kao sunce, ali su samo crte, koje mi 
teško možemo složiti u potpunu sliku: sad nam 
se u duši ukazuju prejarkima, sad su blijede i 
ostavljaju nas u tami mučne neizvjesnosti. 

Ti, izvore naš i konačna svrho, »u kome ži- 
vnno i mičemo se i jesmo«, vazda nam izmičeš, 
sakrivaš se u nepristupačnom šatoru tvoje besko¬ 
načnosti, nestaje te u tajni i ostaješ nam zago- 
netka, koja nas muči, boli i uznemiruje. 

^ Nama tako blizu, Gospodine: zašto nam osta- 
jes tako bolno daleko? 

Tko si i kako si, o Gospodine? što je tvoje 
b i s t v o : ljubav ili strogost? Da li si prije svega 
dobar Otac ih strašan Gospodar? Prijatelj" i 
Otkupitelj ili sudac i kaznitelj? Neodoljivo lijep, 
pun ljubavi i smilovanja ili pravedan i strašan? 
Sto je tvoje pravo stvorenje: nebo ili pakao? 
Gdie si ti više: u Betlehemskoj štali ili na Po¬ 
sljednjem sudu? Na križu ili na sudačkoj stolici? 
Gdie se tvoje bistvo bolie objavljuje: ondje, gdje 
grliš djecu, ili onđie, gdie izričeš strahovito pro¬ 
kletstvo nad licemjerima? Tamo, gdje se snizu- 
jes do griešnika, ili tamo, gdie govoriš o ognju 
vječne osude? Ondje, gdje miluješ zrakama tvoga 

sunca polje i šumu, ljude i životinje, ili ondje, 
gdje gnjev tvoj buči u olujama nad pustinjama 
i morima. 

Kad čitam u tvom Evanđelju, kad se zađu- 
bem u prikazivanja o Betlehemu i Nazaretu i 
Golgoti, kad stojim pred slikom tvojeg Srca, tad 
mi kao podnevno sunce sine u duši izvjesnost, 
da ti možeš biti samo ono, kako te zvao tvoj 
učenik ljubimac: ljubav. »Bog je ljubav« (1. Iv. 
4, 8). Zašto stvaraš, ako ne iz ljubavi? Ti ne tre¬ 
baš nikoga od nas. Bogat i neizmjerno blažen u 
samom sebi, ne možeš ništa očekivati od nas i 
od svih milijuna anđela i svetih, što još ne bi 
imao, i ne možemo nimalo umnožiti svom svojom 
hvalom i štovanjem tvoje bogatstvo i tvoju čast. 
Zašto si nas dakle stvorio, ako ne zato, da nam 
dijeliš svoje darove, da izliješ nad nas svoje bo¬ 
gatstvo, ukratko: da budeš Otac? 

Samo tako svijet ima smisao. Tvoje stva¬ 
ranje da se samo shvati kao tvoj očinski cjelov, 
Stvoritelju, kao tvoj zagrljaj, kao svijetljenje i 
sijevanje tvojeg sjaja, kao prelijevanje tvojeg 
srca, razlijevan je tvoje darežljivosti. Kao što se 
otac raduje, kad se njegova djeca vesele pred 
hožićnjim drvom i zanosno pjevajući pljeska ju 
rukama i promatraju jedan po jedan sve slatkiše 
i igračke, ovčice i pastire, što im donijela badnja 
večer! I kako kod toga od radosti đršće očevo 
srce, što ie mogao razveseliti ta mlada bića: tako 
se ti raduješ, o Gospodine, u tvojoj beskonač¬ 
nosti, što si stvorio ovaj veliki, šareni sviiet i 
nama ga darovao i sad se miliiuni živih bića 
sunčam i rađuiu u Božićniem svijetlu tvoiih da¬ 
rova. Da se tako svijet shvati upućuie me i nie^o- 
va li ep ota. On niie trebao biti tako liiep 
kao što jest. Zemlja mogla bi nam davati po- 

trebnu hranu, i kad ne bi razveseljavale naše oči 
zelene livade i krasne šume i cvijeće različi¬ 
tih boja. Ti si mogao stvoriti zemlju i bez 
šarenih krasota naših bregova, bez mnogostruke 
poezije sunca, mjeseca i zvijezda. Zašto je morao 
biti svijet nesamo dobar, nego i lijep? Nesamo 
koristan i jednozvučan kao kakova tvornica, ne¬ 
samo praktičan i pust kao kakovo golemo skla¬ 
dište robe? Zašto je i čovječje tijelo tako lijepo, 
tako lijepa duša? Zašto ima često toliko draži i 
ljepote u jednom jedinom pogledu, u jednoj crli 
tijela, u jednom kretu, u jednoj jedinoj riječi? 
Ima ljudi, koji od ljubavne čežnje umiru, koji 
od žeđe za ljepotom idu u smrt. Zašto nas tako 
očarava pogled na čovječju ljepotu, čistoću i du¬ 
ševnu veličinu, majčinsku ljubav, zaručničku 
vjernost, djetinju privrženost? Ti si nam dao ne¬ 
samo kruh, nego i ujedno med i k medu cvijet i 
k cvijetu proljeće i k proljeću ljubav, čežnju i 
radost. Ti si svijet stvorio ni zbog kojega drugog 
razloga, nego iz ljubavi. 

Iz ljubavi k svim svojim stvorovima. Jer »ni 
na što ne mržiš od svih stvari, koje si stvorio«. 
Ljubiš nesamo anđele, i nesamo ljude slične 
anđelima, nego i bijednike, grješnike. Crnca i 
bogalja i gubavca; i gubavca na duši. Ta ti ni- 
jesi došao da spasiš pravednike, nego grješnike. 
To si sam rekao: Bog tako ljubi svijet, da je 
Sina svojega jedinorođenoga dao, da nijedan, koji 
vjeruje u njega, ne pogine, nego da ima život 
vječni. U priči o rasipnom sinu rišeš tako dirljivu 
sliku o samom sebi nada sve milosrdnom opro- 
stitelju, da čovjek jedva može čitati tu priču suha 
oka. 

2. Mučno pitanje. 


Ali kad je tako, kako može biti još mučnih 

pitanja? v . . , 

Ipak, istom tu počinju! 

Uprav ovo je najtamnije pitanje: Ako je Bog 
zaista »ljubav«, zašto ima onda toliko boli i bi¬ 
jede na svijetu? Ta mi smo žaljenja vrijedan rod 
onih, »koji tuguju i plaču«. Djeca ljubavi, odabra¬ 
nici Božje darežljivosti uzdišu i jadikuju u ne¬ 
brojenim tjelesnim i duševnim nevoljama, često 
provode život u siromaštvu i bijedi. Kako da se 
io razumije? Zar se Stvoritelj preračunao? Zar 
mu njegovo djelo nije uspjelo? Zar je počinio 
pogrešku? Stvorio je ljude, da ih usreći, i sad ne 
koriste ni sunčano svijetlo ni zvijezde ni cvi¬ 
jeće ni boje: vrt određen da bude raj posta nam 
dolina suza puna drača i trnja. 

Dakako ima ljudi, koji se kroz cio svoj život 
vesele (no, uvijek ne će ni to trajati!); ljudi, koji 
imaju sve, što samo žele. Ali to su samo izuzeci. 
Većina živi u tvrdoj, postojanoj borbi. Skrb i 
bolest, siromaštvo i obiteljska nesreća, izrablji¬ 
vanje i društvena zla stanja, težak posao i osku- 
dijevanje... i na koncu bolovanje i svršetak u 
kakovoj bolnici, u sobi pod krovom, u bijednom 

uglu! v 

K tome pridolaze još i posebne kušnje: misli¬ 
mo na rat, na trpljenja kršćana u Rusiji i Špa¬ 
njolskoj, na trpljenja starih robova, gladijatora i 
onih, koji su se borili sa životinjama u areni 
starog Rima, ili na polagano umiranje onih, koji 
su bez posla i bez kruha... I k tjelesnim nevo¬ 
ljama pridružuju se i duševne: mržnja i svađa, 
razdor, nemir, zbunjenost, zapuštenost, sumnja, 
grijeh, očaj... 


Svijet i nadsvijet 

Gospodine, ako nas ljubiš, zašto nas guraš u 
more nevolje i boli? Ako život unatoč svoj ljepoti 
tvojeg svijeta jedva da je što više nego gorčina 
za gorčinom: zašto si nas stvorio? Gdje se tu po¬ 
kazuje tvoja ljubav? 

Tako govorimo i jadikujemo mi, o Gospodi¬ 
ne; tako te okrivljujemo i sablažnjavamo se o 
tebe. Mjerimo tvoje misli mjerom naših uskih, 
čovječjih pojmova. Htjeli bismo rasvijetliti crte 
tvojeg lica slabim svijetlom svoje patuljaste filo¬ 
zofije. Uzalud! Jer istom kad jednoć spade tamna 
koprena naše zemaljštine, kad budemo smjeli gle¬ 
dati očišćenim očima tvoje tajne, istom tada bit 
će nam jasno s potresnom razumljivošću, kako 
smo ludo govorili, kad smo sumnjali o tvojim 
uzvišenim namjerama i o tvojoj ljubavi. 

Jer mi bulaznimo, Gospodine, kadgod tebe 
djetinjskim sofizmima pozivamo na račun zbog 
našega trpljenja. Jedva kod toga opažamo nesvi- 
jesno pretvaranje, koje je u tome, što te držimo 
pače odgovornim za trpljenja, koja smo mi sami 
skrivili. Eto tako mi govorimo, da nam Bog šalje 
svaku bol. To može biti u mnogo slučajeva pravo, 
ali u većini slučajeva mi smo sami neposredni 
uzroci svojim nevoljama. Mi sami u grozničavoj 
nerazumnosti upaljujemo svoju kuću, mi sami" 
ponovo zarezujemo u živo meso, da tada gnjevno 
dignemo šaku prema nebu: Bože, ti si svemu 
krivi 

Nije li tako? Zar daleko najveći dio naših 
trpljenja ne potječe od nas ljudi samih? Zar Bog 
zapovijeda i uzrokuje možda mržnju i svađu, se¬ 
bičnost i lakomost, nepravednost i okrutnost, 
mahnito divljanje putenosti, koja unesrećuje? 
Zar su ratovi, klasne borbe, obiteljske tragedije, 
duševni razdori možda fizička nužda? Nijesu Ii 

nasuprot nužda i siromaštvo, društvena zla sta¬ 
nja, često i naše bolesti mnogoput naravne po¬ 
sljedice naše lakoumnosti, zlobe i grijeha? S ko¬ 
jim pravom držimo mi Boga odgovornim za 
stvari, koje smo mi sami htjeli, čega smo se 
uporno držali? 

Ili zar je Bog možda dužan, da zle plodove 
naših grijeha svaki put kao čudom spriječi? Da 
bude pripravan kao sluškinja, te sve opet lijepo 
u red spravi, što su neodgojena djeca razbacala, 
razbila i uprljala? Zar je Bog samo zato, da vraća 
naravne zle posljedice našega nerazumnog i ne- 
ćudorednog djelovanja? To bi bilo kao da on 
uprav poziva na daljno griješenje, to bi značilo 
ljude dražiti da i dalje luduju, značilo bi dati 
im propusnicu, da još više budu bezumni i prosti! 
Ne, to Gospodin ne može činiti! 

Za nas je dobročinstvo, ako Bog pušta, 
da gorki plodovi naših zločinstva dozore nad na ¬ 
šim glavama; dobro je za nas, kad tada u boli 
zajaučemo i upoznamo, kako smo zlo radili. 
Mnogi se i onako jedva žaloste zbog grijeha; a 
što bi istom bilo, kad ne bi nikad imali da trpe 
posljedice čovječjih prestupaka? Trpljenje je bol¬ 
na opomena: grijeh nije samo zabranjen, nego 
ujedno i poguban put! 

Bez te opomene pristojni bi ljudi jedva više 
podnosili život. Imamo li pred očima strasnu 
opakost, zaslijepljenost i lakoumnost mnogih lju ¬ 
di, gotovo bismo prije molili, da se trpljenja 
umnože: Gospodine, još više karaj, još više sudi 
ovaj mahniti, obczumljeni svijet! 

Mnogi i tako ne nauče se pameti! Promatra¬ 
mo li većinu ljudi, kako žive i kako Boga posto¬ 
jano izazivaju, gotovo se čudimo, što se ne laća 
jačih sredstava, da ih pouči i njihovu oholost 

obuzda! Ima ljudi, koji bi se možda istom onda 
opametili, kad bi njegove munje pogađale svaki 
čas grješnike: ovdje psovača, ondje onoga, koji 
se vjeri ruga, ili preljubnika; kad bi pogani jezik 
odmah istruhnuo, kad bi se razbludno tijelo 
smjesta stropoštalo! Zar ne će ti žalosni uživači, 
ti siromašni bogataši, ti lakoumni podsmijevači 
na Sudnjem danu zaviđati onima, koji su se ne¬ 
voljama i patnjama očistili? Koji su prošli kroz 
gorko siromaštvo, kroz bolest, koja ih rastakala, 
i kroz mučne skrbi, ali si time stekli da pravo 
ocjenjuju život i zaštitili se od opasne zemaljske 
napasti, od mekoputnosti? 

Dakako to se razumije samo onda, ako se 
uopće vjeruje u viši smisao života, u nadzemalj¬ 
ski čovječji poziv. Ali svim onima, koji drže, da 
je život samo za uživanje, ostaje trpljenje besko¬ 
risnim i nerazumljivim. No tko je kriv toj za¬ 
bludi? Čovjek, koji ne će da se stara za nadna- 
rav. A Gospodin nije dužan da se ravna po oni¬ 
ma, koji su svojom krivnjom slijepi; on ne treba 
da svijet uredi po željama onih, koji se ne pod¬ 
lažu njegovim uzvišenim namjerama, nego nao¬ 
pako zahtijevaju, da se Bog podredi njihovim 
domislima. 

Zacijelo ima ih, koji nedužno trpe. Ali i oni 
trebaju opomene. I oni valja da budu na potresni 
način podsjećani, kako su sveti Gospodnji zako¬ 
ni, i kako je posljedica more nesreća, kad čovjek 
ustane protiv svojeg Stvoritelja. 

3. Smisao kušnje. 

vlasne su tvoje dobre namjere, o Gospodine, 
i lako se daju upoznati iz onih trpljenja, što ih 
mi ljudi nijesmo neposredno prouzročili, nego 

su nas zbog istočnoga grijha snašla odozgo u 
mudroj providnosti. I ondje, gdje se radi o pri¬ 
rodnim silama, o nesrećama svake vrsti, o stu¬ 
deni i suši, o bolestima i smrti, moramo upoznali 
tvoje Očinsko srce i tvoju Očinsku ruku iza teških 
udaraca sudbine. 

Tim kušnjama hoćeš doista najprije postići, 
da u sebi samima popravimo izvjesno krivo po¬ 
imanje o tebi i o tvome bistvu. Uistinu u očima 
mnogih ljudi ti nijesi ništa drugo nego dobroću¬ 
dan nebeski upravitelj, koji je samo zato, da za¬ 
dovolji njihove želje i da im sve, što trebaju i 
što bi htjeli imati, voljno i uslužno donese u 
kuću. U tebi gledaju nekakova vrhovnog nadzor¬ 
nika svijeta, kome je jedina zadaća starati se za 
kišu i sunce, za jelo i pilo ljudi. Mnogi tvrdo¬ 
korno hoće iz samog Evanđelja samo ono izva¬ 
diti, što znači praštanje i smilovanje i prema to¬ 
me stvaraju si o tebi sasvim jednostran 
pojam. Pa u slici tvojoj pored svojstava dobrog 
Oca sasvim nedostaju ozbiljnije, oštrije crte, isto 
tako istinite crte tvojega beskrajnog Veličanstva, 
tvojih vladalačkih prava i tvoje neumoljive ćudo¬ 
redne strogosti. Kao da bi ti bio samo Ijubezan, 
a ne ujedno koji zapovijeda i prijeti se, samo onaj, 
koji se skrbi, a ne i onaj, koji sudi i kazni. Kao 
da bi se smjelo samo onako prepustiti tvojem u 
milosrđu, mjesto »sa strahom i trepetom raditi o 
svom spasenju«, kako kaže tvoj Apostol. Trplje¬ 
nje budi u nama potresnu zbilju, s kojom treba 
da shvaćamo tebe i tvoju službu; trga nas iz ono¬ 
ga udobnog, malograđanskog, djetinjskog načina 
misliti o tebi, što bismo mi htjeli u našoj lako- 
umnosti tako rado upotrijebiti kao izgovor za naš 
bezbrižan, grješan život. 

Čovjek treba znali, kako je veoma podložan 
Bogu, i kako se malo smije držali gospodarom i 
vladarom pored Svevišnjega. Valja da čovjek na¬ 
uci i duboko usadi u dušu, kako Gospodin daje 
nesamo ljubav i pokazuje velikodušnost, nego 
kako, kad zatreba, i strašno kažnjava, pa pored 
djetinje ljubavi i pouzdanja ima mjesto i po¬ 
tresan strah od Boga. Gospodin hoće ujedno da 
ga ljubimo i da ga se bojimo, ne može dopustili, 
da se njegov sveti zakon ismijava. 

Zar ne pokazuje i sama priroda, taj stvor 
i slika Božja, prema čovjeku isto taj čudnovati 
lik? Ona je ujedno prijazna i strahovita. Ču¬ 
desna je i sjajna, ali i u njoj iz svih pukotina i 
uglova zuri smrt na onoga, koji je ne poznaje i 
zlo upotrebljava. Sunce pušta na nas svijetlo, 
toplinu i život, a može spržiti i ubiti! More je 
kupelj, što osvježuje i ljulja, ali je i dosta često 
neopreznom vlažan, grozan grob. Zračna struja 
čisti zrak, okrcpljuje nas u svibnju svojim mi¬ 
risnim, blagim daškom, ali nam može donijeti i 
studenu mećavu, pustinjski vrući vihor, oluju, 
koja na stotine lađa potopi. 

Tako i Stvoritelj prirode: u pupoljima 
cvijeća i u pjevu ptica smiješi nam se, ali za¬ 
jedno u oluji i munji pokazu je nam svoju moć i 
svoju zbilju. Razbjesnjelim elementima, bolesti¬ 
ma i smrću, požarima i nepogodama opominje 
nas na svoju veličinu i silu, na svoju moć da 
kazni. Tvrdi udarci sudbine zvone kao ozbiljni 
udarci takta u glazbi svjetskog zbivanja, koji 
nam uvijek ponovo dozivaju u pamet nauku: Ne 
■držite Gospodina zbog njegove dobrote samo sje¬ 
nom! Ne držite ga za onoga, koji ne bi znao pro¬ 
vesti svoju volju, na koga se ne bi čovjek nekaž- 
njivo obazirao, čiji bi se zakoni mirno gazili. 

Jer, kad on, Bog ljubavi, Bog utjelovljenja 
j smrti na križu, može svaki dan nad desetke 
tisuća smrću udariti, kad on može predati na 
tisuće strašnoj smrti u kiši lave, što je bregovi 
izbacuju, u šrapnelskoj kiši strašnih ratova, kod 
brodoloma golemih brodova, kad on pored mnogo 
sreće i radosti zna izasuti i beskrajno trpljenje 
nad svoju djecu: kako će istom kazniti na mjestu 
prave, vječne osvete one, koji se izjavljuju nje¬ 
govim neprijateljima i umiru okorjeli prezirući 
ga? 

Bog je ljubav. Dakako! Ali i čuvar nepoko¬ 
lebljivoga, ćudorednog poretka. I uprav zato, jer 
je Bog ljubavi, mora biti strahovit sud nad oni¬ 
ma, koji su njegovu ljubav zanijekali i prezreli. 
Mi smo ljudi često užasno lakoumni i besramni, 
da bismo pače htjeli poniziti Stvoritelja do 
igračke naše samovolje i oholosti! Tako te sili, o 
Gospodine, uprav tvoja dobrota i mudrost, da 
sredstvima, koja zadiru u naše živo meso, popra¬ 
vimo onu nakaznu sliku, što smo je o tebi na¬ 
činili. 


4. Gospodnja umjetnost odgajanja. 

Gospodine, tvoja umjetnost odgajati jest ču¬ 
desna sila i ti znaš točno, što koristi dobromu i 
opakomu, nedužnomu i grješniku! Mi smo, Go¬ 
spodine, djeca; smiješna, ograničena i samo¬ 
voljna djeca. Usuđujemo se označiti ti, kako si, 
što si i kako nam imaš iskazivati svoju ljubav. 
Nedoraslomu se djetetu pričinja najvećim do¬ 
brom, da je razmaženo. Uvijek bi htjelo imati 
samo šećer i igračke, uživati viječne praznike i 
sunčano svijetlo. Ali ti si, Gospodine, beskrajno 
velik i zato gledaš i dalje i dublje od nas. Ti ne 

ocjenjuješ stvari po njihovu izvanjskom sjaju kao 
dječak, koji više cijeni sjajan bakreni groš nego 
požutjelu i izlizanu hiljadarku. 

Dvije su vrste ljubavi: jedna čisto čuvstvena, 
meka, koja raznježuje, i druga jaka, korisna, koja 
je u volji ukorijenjena. Jedna kvari dijete, po¬ 
kriva njegove rane i dopušta da se možda upale; 
đlruga odgaja i otvrđuje, propisuje lijekove i 
laća se, ako treba, i noža. Ludo dijete dakako 
plače i odbija ruku onoga, koji mu hoće spasiti 
život, ali se mudar liječnik, pravi odgojitelj, ra¬ 
zuman otac ne vladaju prema filozofiji dojen¬ 
četa. 

Temeljna je nauka kršćanska, da nije važ¬ 
nije tijelo, nego duša; da ovaj život ima pravo 
svoje značenje u postignuću vječnog života, »Što 
koristi čovjeku, ako cijeli svijet dobije, a dušu 
svoju izgubi?« Otud jasno izlazi, da ljubav, koja se 
stara samo za čas i koja raznježuje, nije prava 
i korisna, nego ona, koja ljubljenu osobu dušev¬ 
no oplemenjuje, podiže, obogaćuje, i tako joj po¬ 
maže zaslužiti vječni život. 

Dalje je trpljenje neizmjerno korisno, jer 
nas čini trijeznima, da upoznamo, kako je maio- 
vrijeđno sve zemaljsko i da shvatimo, kako naša 
prava domovina nije na ovoj zemlji. Kome je 
ovdje uvijek dobro, kome se uvijek smiješi sre¬ 
ća, tko se od zore do mraka zabavlja, taj se 
odviše lako^ prilijepi uz ovu zemlju i ne osjeća 
duševne čežnje za visim životom, za kraljev¬ 
stvom Božjim. Takav je zadovoljan kutom ovdje 
dolje i htio bi da ga nitkad ne ostavi. Dobra 
ovosa svijeta čvrsto ga drže, i ne daju mu da 
traži strm put u visine, zavode ga da se udobno 
smjesti, da zaboravi pravi čili. U ugojenu tijelu 
umire duša. Zato veli Spasitelj, da će deva 

lakše proći kroz iglene uši, nego li bogataš, koji 
se zakopao u zemaljska dobra, ući u kraljevstvo 
nebesko. Pa je dobro, kad se usred sjaja zemalj¬ 
skog blagostanja, kod raskalašene Baltasarove 
gozbe iznenada pred nama pojavi trpljenje kao 
potresan Menetekel-napis i opomene nas na 
prolaznost svega zemaljskog. 

Svaka je bolest Memento mori, svako razoča¬ 
ranje prodrman je, koje trijezni, svaka bol ozbilj¬ 
na opomena, da se čovjek nema na zemlji odviše 
udobno namjestiti, odviše se zakopati u prah. 
Da se ne pouzdaje u sreću, koju mu može oteti 
svaki čas; da ne gradi kuće od karata, koje ruši 
svaki dah, nego da teži za dobrima, koja nikad 
ne prolaze, da čezne za kraljevstvom, koje ne 
poznaje više propasti! 

Ljudima s crnom vrpcom oko ruke često se 
put vidi u očima duboka trijeznost, ozbiljna crta 
u čitavom njihovu biću. Kroz suze u očima 
vidi se mnogoput prolaznost svijeta mnogo ja¬ 
snije i bistrije nego inače. Tad se istom opaža, 
kako su stvari ove zemlje nepostojane, kako ma¬ 
lo same po sebi znače imovina, ljepota, mladost, 
snaga, ljubav, obiteljske veze, slava i sjaj. Danas 
su tu, sutra ih nestaje kao mjehurića od sapu¬ 
nice: njihova krasota trajala je čas. Tako se otri¬ 
jezniti jest dragocjena stvar i zdrav plod gorkih 
časova, jest ljekovito razočaranje, iz kojega se 
budi u duši čežnja za trajnim i pravim blagom 
neba. 

Ako kršćanski mislimo, ima jedva što ćudo¬ 
redno vrednije, nego kad doiadi sviiet, kad se 
čovjek odvrati od zemaljskoga, kad mu se 
težnja vine gore. Otud temeljno izlazi svaka 
ćudorednost, svaka nadnarav, svaki »nemir k 
Bogu«. Zar ne moramo Ocu za to zahvaljivati, 

da nas je kadikad i gorkim lijekovima istrgao 
iz opasne zemaljske opojenosti i čistilištem ne¬ 
volja probudio u nama težnju za nebom? 

Ne bi bilo dostojno tebe i samih nas, kad bi 
s nama premekano postupao, kad bi nas odga¬ 
jao za lutke, a ne za junake. Odlična, neodgojena 
djeca, koja se neprestano darovima obasipaju, po¬ 
staju često strašljivci, nepostojani, nesposobni za 
svaki odlučan posao. Ti si. Gospodine, Bog ja¬ 
kosti, a ne slabosti, i ti nas hoćeš odgojiti jaki¬ 
ma: Hvala ti za to! Jakima, da se ne damo sa¬ 
mo lagodno tjerati strujom udobnosti, nego da 
naučimo biti nepokolebljivi i u kušnji. Put do 
snage jest borba. Tko je kad postao junak bez 
borbe i rana? »Quis sine vulnere miles — tko 
je vojnik bez rane!« Nije onaj velik, tko nije 
nikad pod trpljenjem stenjao, nego onaj, tko je 
u trpljenju ostao jak? Što zna onaj, koji nije ni¬ 
kad trpio? 

Gospodine, ti si doduše mogao tvoje nebo 
darovati ljudima i bez zemaljske borbe. Ali to bi 
bilo nebo za prosjake! Samo milostinja, koja bi 
pala u krilo bez svakoga našeg sudjelovanja, bez 
muke i znoja, kao što bačeni groš pada u prosja- 
kov šešir. Mi bismo se možda morali stidjeti ta¬ 
kova neba i u samom nebu. Vojnik, koji drži do 
časti, nerado nosi odlikovanje, što ga nije sam 
s mukom stekao; on bi držao sramotom pričvr¬ 
stiti si željezni križ, koji bi mogao za dva novčića 
kupiti na svakom uglu. Milostinjski kruh ide u 
tek drukčije od kruha, što si ga čovjek stekao 
svojim poštenim radom. 

5. Škola duhovnog plemstva. 

Muka i trpljenje oplemenjuju i po- 
ljepšavaju dušu. Dostojno i kršćanski podneseno 
trpljenje uvijek urezuje u lice duše plemenitu 
crtu. Kakove se duševne dubine nalaze u mnogog 
patnika! Ti vitezovi križa, ta junačka srca! Ljudi 
s plemenštinom duboke unutarnjosti! Kako su 
zahvalni za svaki radostan čas, za svaku sunčanu 
zraku, što padne na njih, za svaku malenu neponni - 
ćenu radost! Kakovo mnogostruko razumijevanje 
pokazuju za tuđu bol, kakovu sućut s drugo¬ 
vima trpljenja, oni, koji su sami iskusili, kako 
strašno boli zapuštenost u nevolji i kako je 
utješna svaka dobra riječ u teškim časovima, 
kako svaka prijateljska spremnost pomoći blaži 
ranjeno srce! Gdje bi bilo u svijetu ljubeznog ra¬ 
zumijevanja, milosrdne Karitas, kad ne bi ljudi 
najprije sami iskusili, kako je gorko bez pomoći 
nositi bolest, osirotjelost, nevolju i stid? Posto¬ 
jano blagostanje lako čini čovjeka sebičnim, pre¬ 
uzetnim, osornim, beščuvstvenim i nezasitnim; na¬ 
protiv iz škole trpljenja redovito izlaze tihi, skro¬ 
mni, obzirni, iznutra prosvijetljeni i sućutni ljudi. 

Jošte više: istom krilima trpljenja dižu se 
uistinu velike duše do one junačke, velike lju¬ 
bavi, kad čovjek uzima na sebe križ drugoga i 
pored Spasitelja postaje suspasitelj. Zar ima uz- 
višenije čovječje savršenstvo, plemenitiji po¬ 
ziv od toga? Samo velike duše razumiju vrijed¬ 
nost trpljenja mjesto drugoga. Vrijednost, koju 
je došao tražiti na ovu zemlju Sin Božji, što 
bismo mu mogli inače dati: zlato i srebro, sav 
sjaj i svu udobnost naših palača, sve to odbi 
s blagim prezirom. Sve on to ne treba. Od svega 

čovječjeg blaga odabrao je za sebe samo jedno: 
križ. Siromaštvo, nevolju, znoj, stid, tjelesnu i 
duševnu patnju i najzad smrt. 

Mora da se krije u otkupiteljskom t r p 1 j e- 
n j u ipak tajanstveno blago, velika vrijednost, 
kad Sin Božji ođabra za sebe na zemlji trpljenje! 
Za sebe i za sve one, koje osobito ljubljaše. Trpje¬ 
la je i njegova Majka, trpjeli su Apostoli, muče¬ 
nici i djevice, sveti svi! Morali su trpjeti! Nedužni 
za druge, uime zadovoljštine, otprošnje, da se 
ćudoredna glavnica čovječanstva umnoži i da 
one kazne na sebe uzmu, što ih je zaslužio 
grješni svijet. Oni su vršili otkupiteljsku ljubav, 
s Kristom su dijelili križ, žuč, ocat i trnovu 
krunu. Svijesno, svojevoljno i radosno. Kakov ih 
sjaj obasjava zbog te Kristove sličnosti! 

Dosta, o Gospodine, dosta! Sad više ne mr¬ 
mljam i dalje ne okrivljujem tvojih odluka! Neka 
bi svako tvoje dijete shvatilo, kako si dobar i 
kako dobar uprav onda, kad kazniš, režeš i pališ! 

Svakako je teško onome, koji gladuje, govo¬ 
riti o koristi posta, i ljudi, koji pod teretom 
trpljenja gotovo malakšu, često lako ne shvaćaju 
ćudoredne vrijednosti trpljenja. Upravo zato je 
dobro, kad se čovjek još za zdravih dana pripra¬ 
vi na bolest, kad si unaprijed mirno razjasni, da 
su nam trpljenja veoma korisna, da bi život bio 
neizrecivo siromašan i nizak i da bi čovječanstvo 
bilo neporedljivo gore, kad bi na zemlji nestalo 
svakog trpljenja. 

Francuski obraćenik Coppee napisa čitavu 
knjigu o koristi trpljenja, o »bonne souf- 
france«; i svaki nas mogao bi svoju pohvalnu 
pjesmu napisati u svom srcu, svoj katekizam 
trpljenja. I anđeli pišu knjigu o trpljenju: unose 
naša boguodano podnesena trpljenja u knjigu ži- 

vola. Na posljednji dan ćemo se doista čuditi 
blagoslovu, što nam ga doniješe ta trpljenja. 
Svaki blagoslovu svojih trpljenja. 

Dakako samo onda, ako ih je pravo podnio. 
Jer makar kako je trpljenje korisno, ipak ostaje 
ujedno i jedna od najvećih napasti, kojoj mnogi 
podliježu. 

Ako razumijemo smisao križa, tad svježim 
mirisom procvatu ruže vjere, pouzdanja, strplji¬ 
vosti, požrtvovne ljubavi, sućuti i mučeništva. 
Ako križa ne razumijemo, onda ranjava našu 
dušu trnje nevjere, mrmljanja protiv Boga, 
psovke i očaj. Tu stoji samo više do vlastite 
razboritosti i do vlastite odluke svakog pojedinca; 
sam Gospodin hoće trpljenjem samo dobro. Lu¬ 
dost je i grijeh, ako se određeno spasonosno 
sredstvo od prkosa i nerazumijevanja učini oru¬ 
đem vlastite propasti. 

Iz svega toga nikako ne izlazi, da bismo mi 
kršćani trebali još umnožiti trpljenja na zemlji 
možda samo zato, što ih cijenimo. Naprotiv, duž¬ 
nost je ljubavi prema bližnjemu, kao i pravo 
jrazumljene ljubavi prema sebi, da nastojimo, 
koliko možemo, ublažiti trpljena svoja i svojeg 
bližnjega. Povijest Crkve od dvije tisuće godina 
jest povijest razboritosti, koja umanjuje trplje¬ 
nja, i povijest ljubavi prema bližnjemu. Va¬ 
lja nam trpljenje nesamo liječiti, nego ga i 
predusresti. Za to daje uprav Evanđelje najja¬ 
sniju uputu. Što više po Evanđelju živimo, što 
većma ima na zemlji vjere, straha Božjega, ćudo- 
rednosti i nasljedovanja Kristova, to će biti ma¬ 
nje trpljenja, budući da je njegov najotrovniji 
izvor u grijehu. Jedan se duhoviti čovjek pitao, 
zašto ima u tamnicama više muškaraca nego 
žena? I na to odgovori s punim pravom: jer u 


77 




.'rkvi ima više žena nego muškaraca, što više 
crkava, što više vjere, molitve i kršćanskog ži¬ 
vota, to manje trpljenja, naročito bez razumije¬ 
vanja trpljenja i zato dvostruko bolnoga i besko¬ 
risnog. I u tom smislu križ rješava problem 
trpljenja. Jer križ nije samo trpljenje; križ je 
ublaženo, oplemenjeno, Božjom snagom nadvla¬ 
dano trpljenje. Ave crux spes unica — zdravo 
križu, nado jedina! 

Nažalost ljudi se odvraćaju od križa; oni ho¬ 
će bez Boga graditi kuću svoje sreće života. Da¬ 
kako time još dublje padaju u nevolju i štoviše 
u najvećoj nuždi okreću leđa još jedinome Tješi- 
telju. Očajavaju i ne znaju što bi i kako bi. Zar 
te smijemo, Gospodine, držati odgovornim i za 
tu posljednju ludost ljudi? 


6. Najdublja tama. 

Ipak sa svim tim, o Gospodine, ni izdaleka 
još ni jesu otkrivene tajne tvojeg lica. Uvijek nam 
zadaješ nove zagonetke, kojima smisao mi samo 
teško odgonetamo i koje koprenu pred tvojim 
licem čine sve neprozirnijom. Jer i tamo, gdje 
mislimo da vjernim srcem poštujemo tvoje na¬ 
mjere, nailazimo uvijek ponovo na nove teškoće. 

Vjernik se podaje trpljenju, ako samo zaista 
vodi dušu spasenju. Lije krvave suze nad mo¬ 
rem duševnih i tjelesnih muka, što ih ima pod¬ 
nositi čovječanstvo, ali se tješi mišlju, da je sve 
to na koncu potrebno za blaženstvo ljudi. Ali tu 
opet u njega bulji sumnja: da li je uistinu 
to trpljenje ljudima na spasenje? Da li time 
doista postizavaju svoju posljednju i najvišu 
svrhu? Ako trpljenje kod mnogih ipak ništa ne 

koristi, ako time ne budu spašeni, čemu im 
onda bio život i trpljenje? 

Najteže da se podnositi, ako se ima jedamput 
srećno svršiti. Ali šta, ako u smislu Evanđelja 
sve zemaljsko trpljenje i štoviše potresne stra¬ 
hote konca svijeta imaju biti za mnoge samo 
»počeci zala«? Tko Matejevo 25. poglavlje i druga 
poglavlja Svetoga Pisma ozbiljno shvati, taj se 
mora uprav zgroziti nad duševnom bijedom i nad 
budućim vječnim trpljenjem ljudi. Prema sveto¬ 
mu Pavlu nije moguće ugoditi Bogu bez vjere 
(Hebr. 11, 6), i prema istome Apostolu i težak 
grijeh počinjen iz slabosti zatvara čovjeku vrata 
vječnog života (1. Kor. 6, 9—10). Koliko će tada 
uopće biti blaženih? 

Učenici jedamput uplašeni zapitaše Učitelja: 
Gospodine! je li malo onih, koji se spašavaju? 
A učitelj dade im odgovor neupravan, ali koji 
mnogo kazuje: Trudite se da uđete na tijesna 
vrata, hodajte uskim putem, što vodi u život, i 
malo ih ima koji njime hode! 

Ovdje, Gospodine, zanijemi naša mudrost, 
koja bi htjela pogledati u tvoje lice i pogoditi 
tvoje namjere. Zašto si nas stvorio, kad si znao, 
kako smo bijedni i slabi i da milijuni nas ne će 
doći do cilja? I da tada ne će biti možda uni¬ 
šteni, da ne će biti lišeni opstanka, nego da će 
trebati vječno trpjeti! Jer je jasna tvoja riječ: da 
će biti ljudi, koji će trpjeti vječnu kazan u mu¬ 
kama i ognju! Oni plamenovi, o kojima je Krist 
s takovom nedvoznačnom jasnoćom govorio, te 
ne bi ništa od Evanđelja ostalo, kad bi se ti izri¬ 
čaji smjeli maglovito tumačiti samo kao grožnja 
i simbol. 

Tu je, o Gospodine, gusta tama pred licem 
tvojim; tu sasvim nedostaje nemoćno, čovječje 

mišljenje. Ti, vječna ljepoto i milino, vječno mi¬ 
losrđe i ljubav, svijetlo i toplino, bogatstvo i Iju- 
beznost, možeš li uistinu čovjeka, koga si stvorio, 
baciti u oganj? Da li se taj oganj ima tvarno ili 
kako drukčije razumjeti, ovdje nas dalje ne za¬ 
nima.*) Oganj u svakom slučaju označuje naj¬ 
strašniju muku, što je poznajemo, more boli, 
koje vječno traju! Muka, očaj i užas bez svršetka, 
to da bude za uvijek sudbina tvojih slabih stvo¬ 
rova? Tih muževa i žena, tih mladića i djevo¬ 
jaka, te tvoje nemoćne i neznale djece? Ne mož¬ 
da samo javnih, gadnih zločinaca: ubojica rodi¬ 
telja, trovatelja i terorista, nego i onih, koje Pa- 
vao nabraja: preljubnika i robova putenosti? 
Štoviše onih, koji samo pogledaju ženu sa že¬ 
ljom u srcu! Gospodine, kako je to moguće? 

Svakome opraštaš, koji čini pokoru. Ali čine 
li ljudi pokoru? Koliki žive u vrtlogu svijeta i 
iznenada ih stiže smrt? Bez pokajanja i bez ođ- 
rješenja? »One noći bit će dva na jednoj postelji; 
jedan će se uzeti, a drugi će se ostaviti. Dvije će 
mlijeti zajedno, jedna će se uzeti, a druga će se 
ostaviti« (Lk. 17, 34. 35). 

Kad gledam ljude na cesti, kad željeznica 
puna ljudi cestom mimo mene prolazi: s gospo¬ 
dom i s finim gospođama, s radnicima i sa škol¬ 
skom djecom, i sve veselo čavrlja i smije se, spo¬ 
pada me užasno pitanje: Gospodine, gdje će biti 


) I ako Crkva nije proglasila člankom vjere, da 
je u paklu stvaran, pravi oganj, ipak to ona propovijeda 
i zahtijeva, da se to vjeruje. I tko bi uporno to nijekao 
i ne bi htio od toga odustati, ne bi mogao biti u sv. 
ispovijedi odriješen (napomena prevodioca, Gasparri, Ca- 
techismus Catholicus 11 str. 262 i Catechismus ad parochos, 
p. I. c. VIII. n. 9, 10). 

posljednja postaja njihove vožnje? Koliki će od 
njih biti »uzeti« i koliki »zabačeni«? 

Kroz tisućljeća, otkako ljudi žive na zemlji, 
sigurno se među njima spasili mnogi milijuni. 
Ali koliki su propali? Zar ih ne čujete u osam¬ 
ljenim noćima kako zovu za pomoć? Ne zamje¬ 
ćujete li u vihoru njihovih smetenih tužba, nji¬ 
hovih bogumrskih očajnih psovka? Dante pri¬ 
kaza samo pjesnički pakao i u samoj se pjesmi 
potresno doima; kako mora biti istom u zbilji? 
Dok spavamo i bdimo, ustajemo i liježemo na 
počinak, jedemo i pijemo, radimo, šalimo i smi¬ 
jemo se, muče se bez prekida ti odbačenici među 
mlinskim kamenovima tvojih vječnih sudova; 
Ivojih sudova, Gospodine, koji si ljubav i dobro¬ 
ta! Kako je to moguće, o Gospodine? Kako je 
moguće? 

Danas živi na zemlji neko 2.000 milijuna lju¬ 
di. Golema obitelj, gotovo nepregledan broj! Da 
se ti ljudi prebroje, računajući 3.000 hiljade ljudi 
na sat, da se broji na dan 10 sati, trebalo bi oko 
570 godina! To je otprilike 1.000 milijuna muških 
i isto toliko ženskih. Mlado i staro, bogato i 
siromašno, obrazovano i neobrazovano, uljuđeno 
Stanovništvo i divlje prašumsko. Ljudi bijele, 
crne, žute, crvene puti. Oni, koji se upravo ra¬ 
đaju, i oni, koji uprav umiru. Zaljubljeni i mrž¬ 
njom zadojeni. Koji sklapaju brak i koji ratuju. 
Svaki čovjek problem, svaki život drama, roman, 
svako srce kao nečuveno promjenljiv kalejdoskop. 
Svatko ima svoje misli, osjećaje, želje, osjećaje, 
hirove, strasti, svoja dobra i zla svojstva. I naj¬ 
gori među njima ima na sebi nešto dobro i lju- 
bezno, i najbolji nije bez nedostatka. Ti pokaza 
svima put do vječnog blaženstva; ti svakome od 
njih oštro i jasno zacrta po savjesti stazu tvojih 

zapovijedi. Što će biti sa svakim od njih u vječ¬ 
nosti, o Gospodine? Što s onima, koji ne slušaju 
svoje savjesti? Kakova će biti njihova vječnost? 

Više od sto tisuća ljudi svaki dan osvane 
pred tvojim sudačkim prijestoljem, svaki tik- 
tak sata označuje umiranje; kao što lišće u je¬ 
senskom vjetru pada na zemlju, tako padaju ljudi 
u grob i njihove duše pojavljuju se pred tobom 
Što ih ondje čeka, o Gospodine? Što će bili ondje 
s tima muževima i ženama, s tima mladićima i 
djevojkama? Kamo će oni doći poslije uskrsnuća 
tijela, sva ta tjelesa i sve te duše? Ta srca, ti 
ljudi, što se smiju, plaču, ljube i čeznu za 
srećom? 

I kad bi samo jedan između tih milijuna 
imao biti odbačen, uvijek se svijati i grbiti u 
muci, u živom grobu, u nepodnošljivom ognju:: 
Gospodine, da li se tad isplatilo stvoriti svijet i 
čovjeka na njemu? Da li je u razmjeru blažen¬ 
stvo i milijuna sa sudbinom jednoga jedinog iz¬ 
gubljenoga? 

A kako se u životu lako učini krivi korak! 
Kako se lako zađe na široku cestu, koja vodi u 
propast! Kako lovac duša vreba čovjeka s tisuću 
varka, od djetinjstva do nemoćne starosti! Kako 
mu laska, opreda ga i omamljuje čarobnom pje¬ 
smom putenosti! S pobjedonosnom oholosti na 
svom prijestoliu gospodu je grijeh, kralj ovog 
svijeta: raspolaže s tisuću svećenika i svećenica; 
podložna su mu i rade za niega sva umijeća i 
sredstva da osvoji mnoštva. Tko mu već niie bio 
podložan? — Pred tobom, o Gospodine, otkriva 
se i još plemenit čoviek često kao zločinac, po¬ 
štena žena kao gn'ešnica, pred tobom i mladić i 
djevojka s anđeoskim licem imaju pokvareno Srce! 


82 


I da bude potpuna tragika, ćeslo mame u 
propast siromašnoga, slabog čovjeka uprav tvoji 
najčarobniji darovi: ljepota i ljubav! Plakao bih, 
o Gospodine, kad vidim zemaljsku ljepotu, lijepe 
ljude i lijepe stvari i promišljam, kako mnoge 
duše umiru od tjelesne ljepote, kako mnogi pro¬ 
padaju, jer su lijepi ili što su ljubili lijepo. 

Ah, radije da nema nikakove ljepote i da se 
ne omamljujemo tako lako otrovom lijepoga! Ali 
zašto se krije oštro trnje uprav za najžarčim 
ružama? Zašto sikće zmija iza najljepšeg cvijeta? 
Zašto je najslađi med otrovan? Zašto ubija život 
uprav najzvučnija, najizvornija glazba? Zašto je 
put tako kratak od ljepote do ljubavi, od ljubavi 
do strasti, od strasti do putenosti, do niskosti, 
do grijeha i od njega do propasti? Zašto postaje 
lijepo tijelo, čudesno djelo tvoje ruke, o Gospo¬ 
dine, tako lako izvor grijeha? Zašto si stvorio po¬ 
red ljepote ujedno toliko slabosti, pored miline i 
veličanstva toliko niskosti i tako slabu, neobu¬ 
zdanu volju? Dao si nam razum: zašto si dodao 
sumnju i zabludu? Dao si nam volju: zašto si 
nam dodao oholost i prkos? Dao si nam tijelo: 
zašto si nam s njime dao toliko slabosti i tolike 
zle požude? Zašto smo mi unatoč našemu razu¬ 
mu takove neznalice, unatoč našoj volji tako bez 
volje i unatoč našoj duhovnosti tako tjelesni? 

I ako je naša narav iz same sebe tako slaba, 
da nas gotovo neodoliivo vuče u propast: Zašto 
si nas tada, o Gospodine, uopće stvorio? 

7. Utješna slutnja. 

Gospodine, ti si mudar i savršen, istinit i 
vjeran. Pa je prije svega sigurno: Ako si Bog, 
tad možeš biti samo dobar i htjeti dobro. Ne 








možeš počiniti nikako vili pogrešaka, ne možeš 
biti grozan i nepravedan. I ako te ne razumijemo, 
ipak znamo, da je svaki tvoj korak, svaka tvoja 
namjera, svaki tvoj sud dobrota i uzvišenosl! 
i ako stvaraš pakao, i ako osuđuješ, ipak nitko 
ne propada i ne biva osuđen, nitko od onih, koje 
si iz ljubavi stvorio, osim ako sam hoće i zaslu¬ 
žuje tvoju osudu. Osudiš li koga na vječnu smrt, 
tad je unaprijed sasvim sigurno, da je to zaslu¬ 
žio, i da ne možeš drukčije s njime postupati; 
da, ako smijemo tako smiono i samos vi jesno go¬ 
voriti* i mi sami na tvom mjestu ne bismo druk¬ 
čije učinili. I ako ta strahovita sudbina zadesi 
mnoge, sasvim je sigurno, da su svi to u punoj 
mjeri zaslužili. Sigurno su bili nad svaku mjeru 
zli, sigurno su sami spriječili tvoje najbolje na¬ 
kane, onemogućili svaku blagu navalu tvoje mi¬ 
losti. 

Bilo bi licemjerje ili nevjerojatno naše ne¬ 
poznavanje svijeta, kad ne bismo htjeli vjerovati, 
da uistinu ima ljudi, koji zaslužuju sve strahote 
tvojih sudova. U kakove ponore često pada ljud¬ 
ska opakosti Kakovi vrazi u čovječjem liku pro¬ 
laze svijetom! Kakove nemani žive među nama: 
krvopije i trgovci bijelim robljem, lovci na robo¬ 
ve i ubojice djece, tlačitelji udovica i sirota, koji 
od tuđeg znoja zlato prave, koji hladnokrvno gaze 
živote i, uništavaju sreću čitavih obitelji, trova- 
telji duša, hijene, ljudi bez srca, skvrnitelji djevi- 
čanstva, upropastitelji duša! Kako možemo mi 
ljudi često okorjelo lagati protiv Duha Svetoga! 
Kako se zagriženo boriti proti upoznatoj istini! 

S kakovim se hulama mogu ljudi Bogu pođrugi- 
vati, bezobrazno mu se smijati u lice! Kriveći 
usta prezirno odvraćaju od njega svoj pogled! 
Kako drže samo sobom razumljivo, da se navi¬ 

jesti rat njemu i njegovoj Crkvi, njegovim sveće¬ 
nicima i njegovim djevicama. 

Kako mnogi odbijaju od sebe kao strašno 
ludi zahtjev misao da tebi služe, da svoje strasti 
žrtvuju tvojim zapovijedima, da slušaju tvoju 
Crkvu! Bez grižnje savjesti kaljaju nježno sve¬ 
tište dječjih duša, trgaju od tebe mladež, ruše 
tvoje žive hramove, smućuju priproste, na smrt 
muče tvoje službenike, guše svojim terorom u či¬ 
tavim zemljama svaki pokret vjere. U Rusiji 
podigoše spomenik Judi Iskariotskom, u Mehiku 
strijeljali su djecu, jer su molila. A koliko ih 
ima, koji sami doduše tako ne rade, ali pokazuju, 
da se slažu s tim nakazama, poljepšavaju njihova 
zločinstva, zašućuju ih ili pače poriču, time ih 
pomažu i u nutrinji se zbog toga vesele! 

I kad tada usred njihova bezdušnog divljanja 
zakuca tvoja milost na njihove duše, s kakovom 
preuzetnom oholosti, s kakovom podrugljivom 
bezobraznošću odbijaju opomenu da se obrate! 
Šta je njima Bog? Ništa, što se prezire; zrak, 
s kojim se ne računa; djetinjska utvara, koja se 
rješava prostom hulom i deranskim rugom! 

Zar je pošteno, Gospodine, kad mi tada za 
takove bogohulnike tražimo od tebe, da i sve to 
mirno dopuštaš da se događa, da se daješ ružiti 
i za ništa držati? I to da čine ti kukavelji, kojih 
uopće ne bi bilo, kad im ti ne bi dao da su po¬ 
stali i kad ih ne bi uzdržavao? Oni se ne bi ni 
mogli rugati, da im ne daješ oko i usta, duh i 
jezik? Oni upotrebljavaju sposobnosti, što si im 
ti dao, da se bore protiv tebe, oni zlorabe tvoje 
darove, da hule na te. Ti čekaš i šutiš na to cio 
život; a može li se od tebe zahtijevati, da se ođ- 
rečeš još i u vječnosti Božanskog prava, da, Bo¬ 
žanske dužnosti te tražiš zadovoljštinu? 

I ako bismo mogli misliti, da je njihova bu¬ 
na protiv tebe pred tobom napokon beznačajno 
ništa, imamo li tada pravo, da njihovu vječnu 
propast, što su je sami skrivili, najedamput pred 
tobom opet označimo kao nešto, što bi li morao 
svakako ukloniti? 


8. Bog ostaje Gospodar. 

Jer ti, Gospodine, duguješ na koncu konca 
svojemu vlastitom Veličanstvu, te ne do¬ 
pustiš da te se nekažnjeno vrijeđa i odstranjuje. 
Oni, koji odbacuju tvoje milosti, i od kojih se 
srdaca sve ljubezno opominjanje i pozivanje od¬ 
bija, koji u ustanku protiv tebe okorjelo ustraju, 
ipak treba da jedamput osjete na neizbježiv i 
strahovit način, kako se na tebe ne smije ne- 
kažnjivo dizati pesnica. Da nije Gospodar svijeta 
puka igračka, koja se ne miče i koja se ne zna 
okrenuli, kao kakovo ptičje strašilo, od kojega se 
napokon i vrapci ne plaše. 

Ako se već na zemlji kroji pravda i ako pače 
najblaži čovjek drži nužnim da se kazne krad¬ 
ljivci i ubojice, varalice i razbojnici: zar da ne 
bude zahtjev tvojih bitnih svojstava da uspo¬ 
staviš svojom Božanskom moći i savršenosti po¬ 
remećenu ćudorednu ravnotežu? Zar da onaj, koji 
nije tražio tvoga oproštenja ili ga je pače odbi¬ 
jao, konačno ipak ne padne 11 a koljena prisiljen 
strahovitošću tvojih kazni, koje obaraju svaku 
utjehu i ruganje? Zar da ga tvoja svemoguća 
pravednost ne prisili te prizna tvoje Veličanstvo, 
kome se moraju pokloniti sve do u prah svoje 
potpune zavisnosti živi i mrtvi, djeca, koja ga 
dragovoljno slave, i jednako oholi buntovnici? 

Kakva se kratkovidnost pokazuje u prena¬ 
glom pitanju, kako možeš tako kazniti. Jedva 
opažamo, da već samo takovo pitanje vrijeđa 
tvoje Veličanstvo, kad ne cijeni tvoju veličinu i 
tvoja prava, kao i beskonačnu unutarnju opakost 
ustanka protiv tebe. Mi se varamo, ako u grijehu 
nalazimo jedva što neuredno i samo se bunimo 
protiv kazne. Spotičemo se o to, što se Svemogu¬ 
ćemu ne mili, da ga njegovi stvorovi pesnicama 
udaraju! Tko se sablažnjava nad člankom vjere 
o paklu, trebao bi se mnogo više čuditi beskraj¬ 
noj ludosti ljudi, koji svoga najvećeg dobroči¬ 
nitelja susreću s toliko nezahvalnosti! 

Nije teškoća u tom, da li je moguć vječni pa¬ 
kao, nego mnogo više u onim plitkim pojmovima, 
što si ih stvaraju ljudi o Bogu, samo zato, da 
mogu izmaći dužnosti služiti mu i da mosu ži¬ 
vjeti po svojim životinjskim sklonostima. Najra¬ 
dije bi Boga uklonili iz svijeta i željeli, da ih 
mrtvi Bog ne bi i na drugom svijetu sreo kao 
živ! 

Tko je stvorio pakao? Ti, o Bože? Ili ljudi? 
U prvom redu ljudi. 

Pa nije pravo pitati: Kad si, o Gosoodme, 
znao, kako smo mi zli i kako će mnogi među na¬ 
ma griiešiti i propasti, zašto si nas onda stvorio? 
Hi zašto ne činiš, da barem oni ne budu stvoreni, 
za koje znaš. da će biti tvoji neprijatelji? Ne, ta¬ 
ko se ne smije govoriti! Jer se ti u svoiim vječ¬ 
nim odlukama ne možeš ravnati prema onima, 
koii ometaju tvoje očinske nakane, koii na okor- 
ieli način mjesto spasenia biraju propast. Ne bi 
bilo dostojno tebe ni tvoje vjerne diece. da, kad 
se radi o stvaranju ili nestvaranim gledaš na vo¬ 
lju liudi. Zar Bog radi zlih ne bi uooće smio 
stvoriti ljude? Zar bi za volju nezahvalne djece 

trebao Bog da ne stvori i dobrih, koji imaju biti 
blaženi? Milijunima vjernih i čistih duša uskra¬ 
titi nebo, da poštedi Judu i vražje sluge? 

Tko se sam u propast baca, treba da sani 
nosi odgovornost; a bilo bi nepravedno, kad bi 
se zbog njega i drugima uskratilo spasenje. Ili 
da Bog učini, da samo zlih ne bude? Zašto? To 
bi bila mjesto kazni neka nagrada, nerazložno od¬ 
likovanje za zle, kad bi Bog samo one stvorio, 
koji ne će sagriješiti. Zao zaslužuje kaznu, a ne 
da bude unaprijed oslobođen od nje. Tko se pre¬ 
daje propasti, ne zaslužuje nikakova obzira i ne 
može ujedno biti unaprijed tako nagrađen, đa : 
Stvoritelj njega radi mijenja svoje vječne naume, 
da dopusti te okorjelo opaki utječe na njegov 
svjetski nacrt. 

9. Grješnici od slabosti. 

Najviše što još smijemo kazati: Da, Gospo¬ 
dine, shvaćam to, dok se radi o grješnicima s uz¬ 
dignutom šakom. Ali zašto onaj dolazi u pakao, 
koji od puke slabosti, više nepromišljeno 
griješi? Takova je većina grješnika. Kad bi 
jasno znali, o čemu se radi, ne bi bili ubojice 
svoje vlastite duše. Samo ih je malo, koji od so¬ 
tonske mržnje griješe protiv svoga Stvoritelja. 

To je samo sobom istinito. I kad bismo kod 
grijeha svaki put htjeli odrediti pravu, ličnu od¬ 
govornost pojedinog čovjeka, izgubili bismo se u 
labirintu, iz kojega ne bi mogao izaći nijedan čo¬ 
vjek- I nešto stvarno gledano može biti smrtan 
grijeh, a ipak će moći o tom suditi samo onaj/ 
koji ispituje srca i bubrege, koliko ima krivnje 
na ličnoj volji grješnika, a koliko se ima pripi- : 
sati krivome uzgoju, okolini i uzavreloj strasti. 

Ali načelno je rješenje i ovdje jasno. Ili se 
radi i o subjektivno teškom grijehu ili se ne radi. 
Ako nema subjektivno teškog grijeha, ne će biti 
niti kažnjen kao težak grijeh. Ako pak postoji 
subjektivno težak grijeh, tad je napokon u bistvu 
jednako, da li se Bog uklanja od mržnje i soton- 
stva ili od same naopake ljubavi k zemaljskoj 
nasladi, od slabosti. Jer i težak grijeh počinjen 
od slabosti, sebičnosti i strasti, ako je uistinu svi- 
jestan i slobodnovoljan, jest ustanak protiv Boga 
i sadržava prezir najvećeg Veličanstva. Tko svi- 
jesno gazi Božje zapovijedi, i ako to čini samo 
od strasti za zemaljskim užitkom, ipak svijesno 
obeščašćuje Boga, buni se strahovito nepravednim 
načinom protiv njega i biva njegovim neprijate¬ 
ljem. Žestina napasti smanjuje neizmjernu opa¬ 
kost grijeha samo postupice, ne bistveno, dakako, 
razumijeva, se, ako žestina napasti nije učinila, 
da se volja nije mogla slobodno odlučiti. 

Slobodna odluka volje. Možda je uprav 
tu rješenje za mnoge zamršene slučajeve. Možda 
će to biti izgovor, koji oslobađa, za mnogoga siro¬ 
mašnog grješnika, što je bio tako nesamostalan i 
tako bez suda, da je njegov čin jedva dopr’o do 
praga lične odgovorne sposobnosti. Ljudi su tako 
često nevjerojatno u neznanju i ograničeni. Mi, 
koji smo od djetinjstva stekli katoličkokršćanskim 
naukom bistro ćudoredno poimanje, što je nepro- 
cjenivo blago naše crkvenosti, jedva si možemo 
predočiti, kako su često nevješti u vjerskim i ću¬ 
dorednim stvarima oni, koji nemaju toga kato- 
ličkokršćanskog nauka, ili kojima su u srcu tra¬ 
gove vjerskog odgoja davno zasuli ulica, radio¬ 
nica, štampa i zlo društvo. 

Zar bi se dalo inače razumjeti, da najuzvi- 
šeniji i Božanski dokazi istine na mnoge od njih 

ni najmanje ne djeluju? Mnogi provedu cio svoj 
život možda bez ijedne samostalne vjerske misli 
i bez jedne zaista lične, ćudoredne odluke volje. 
Tko zna, koji su utjecaji zagospodovali njiho¬ 
vom dušom u najtajnijim dubinama, dok izva¬ 
na počinjaju zločinstva? Tko zna, ne bi li raz¬ 
bojnik i nijekalac Boga sasvim drukčije radili, 
da su bili odgojeni u dobroj katoličkoj obitelji i 
da su poslije dospjeli među dobre ljude? 

Taj nedostatak nesamostalnosti nije doduše 
častan za te ljude, ali bi mogao mnoge spasiti od 
propasti, koju bi svakako zaslužili po objektivnoj 
vrijednosti svojih čina. Stoljećima se prepiru 
bogoslovci, da li se više ljudi spasava ili propa¬ 
da? Da se riješi to pitanje. Objava ne daje sigur¬ 
ne podloge, ali se moramo čuvati, da ne bismo 
odviše na ljudsku stvarali naša poimanja u toj 
stvari. 

Ne smijemo zaboraviti, da Gospodin može 
još činiti čudesa i na smrtnoj postelji. U tre¬ 
nutku, kad staje tjelesni život, još uvijek može 
Bog čudesno prosvijetliti dušu, da bira između 
klanjanja i prkosa, između kajanja i okorjelosti, 
između spasenja i propasti. Tko zna, nije li mi¬ 
lost u mnogim grješnim dušama još posljednjim, 
sjajnim naporom pobijedila u času, kad je oko¬ 
lina držala da se borba života već svršila. To su 
tajne, koje mi na ovom svijetu ne ćemo nikad 
dokučiti. Beskrajna je milost Gospodnja i »milo¬ 
srđe je njegovo od koljena do koljena«. 

Jedno stoji: Gospodin nas više ljubi, nego 
mi možemo sami sebe ljubiti. Više nego majka 
ljubi svoje dijete, više nego zaručnica ljubi za¬ 
ručnika. I ako bi majka zaboravila svoje dijete, 
on nas ne zaboravlja. I na posljednji dan, kad 
više ne budemo kao slijepa djeca tapkali oko taj¬ 

na Providnosti, nego sve gledali i razumjeli: 
Božje misli, uzvišene namjere i svjetske nacrte, 
nikad neslućene čudesne veze, tada ćemo u naj¬ 
dubljoj zahvalnosti pasti na koljena pred Ocem; 
pred njim, koji je s tako čudesnom Božjom pro- 
računanosti znao upotrijebiti trpljenja i grijehe, 
ljudsku bijedu i neznanje, krvavi znoj i smrt, da 
se spasimo, da mnogi postignu vječno blaženstvu, 
da se ostvare njegove namjere, koje sve nadi¬ 
laze, svijet spašavaju. 


10. Od tame k svijetlu. 

Ne, Gospodine, mi na zemlji ne možemo ni¬ 
kad sasvim ukloniti zastora. Tajne i bolni pro¬ 
blemi nikad se sasma ne razjašnjuju, doklegođ 
oblaci zemaljskih misli zastiru naše oči. Istraži¬ 
vanja Augustina i Tome, razjašnjivanja molinista 
i tomista bijahu doduše najsmioniji pokušaji 
uljanicama čovječjeg razuma prodrijeti u nedo- 
hitne dubine tvojih nacrta o spasenju, a ti si ipak 
poslije tih pokušaja ostao, što si prije bio: ne- 
odgonetljiva, neprestana zagonetka, šutljiva taj¬ 
na, koja očarava, čovječji razum povraća u nje¬ 
govu nemoć. Sunce, koje gori, žeže i peče, ali iza 
zavjesa gustih i tamnih oblaka. Da na jednom 
mjestu prođrem oblak: to bi se više zgusnuo gdje 
drugdje; kad bi me pogodila kroz pukotinu svije¬ 
tla, presjajna zraka tvoga lica, u dublju tamu bi 
se sakrilo tvoje lice iza koprene novih tajna. 

Gospodine, ti si sam tako htio! Htio si 
tamu! Htio si, da mi tvoje lice ovdje samo na¬ 
slućujući upoznajemo, a ne da ga gledamo, da 
naš duh, čim stane da kuša slijediti tvoje misli, 
nemoćan pada u svoje ništavilo i samo u pojedi- 

nim svijetlim zrakama sluti tvoje namjere, ču¬ 
jemo kako grme tvoje zapovijedi i sudovi, kako 
odjekuju od stijena vječnosti, ali ne vidimo 
Gospodara, koji kraljuje nad svim svjetovima. 

Ali kako je dobro. Gospodine, da mi usred 
pitanja i tajna ipak imamo vjernu i živu sliku 
tvoga lica, tvojeg Sina, Isusa! Kako je dobro, 
da smo po toj slici unatoč svoj tjeskobnoj zago¬ 
netci ipak u postojanoj, svijetloj Božjoj blizini! 
Kako je dobro, da tamo, gdje ni filozofija, pače 
ni teologija sasvim ne snimaju s nas tereta 
sumnje, trebamo samo pogledati Dijete u koli¬ 
jevci, ili milosrdnoga naimskog Uskrisitelja, ili 
Oca, koji izgubljenome sinu s lica ljubi prašinu i 
znoj, ili Pomoćnika bolesnih i opterećenih, ili u 
posljednjoj ljubavi sjajno Bogojavljenje Križa! 

Krist je rješenje! On je svijetao 
hramski zavjes, kroz koji nam najjasnije i naj¬ 
blaže svijetli lice vječnoga tajanstvenog Boga! 
Oii je utješna pukotina u svim neprozirnim ko¬ 
prenama, kroz koju nam, ako i duboko tajan¬ 
stveno, ipak Sunce lica tvojega toplo sja, daje ži¬ 
vot i budi nadu... Sunce sjajno kao munja, 
žarko kao more ljubavi i crveno kao veliko, ve¬ 
liko Srce! 

IV. GLAVA 


BUNA PROTIV BOGA 


1. Bezbožnici. 

Kako je poznato, danas postoji bezbožnički 
pokret, organizirana bezbožnička propaganda. 

Bezbožnika bilo je uvijek, to jest ljudi, 
koji su ma s kojeg razloga vjerski i ćudoredno 
nastradali i sad nerado gledaju, da su drugi od 
njih bili bolji i srećniji. Kad vide vjernike i u 
vjeri srećne ljude osjećaju to kao ljuti nepresta¬ 
ni prijekor. Ali su bezbožnici u pređašnjim vre¬ 
menima ostali većma osamljeni; njihovi bojažlji¬ 
vi napadaji na Božju vjeru nemoćno se odbijali 
od jednodušnog otpora vjerne Evrope. 

Ali skoro bijaše drukčije. Stanje se duhovne 
Evrope malo po malo mijenjalo. Prodiranje 
sumnje i nijekanja bijaše sve jače i svjesnije 
svome cilju. Napokon uspješe neprijatelji vjere 
da u svojem smislu utječu na opće mišljenje 
mnoštva. A danas smo tako daleko, da nasto¬ 
janja bezbožnika postadoše pokret i da poslanici 
otpada prekriliše sve krajeve i sve zemlje mre¬ 
žom svojih ćelija, najmodernijim umijećima i 
metodama svoje propagande. 

Bezbožnici rade. Š t a hoće? Ni manje ni više 
nego da vjeru — prije svega kršćansku — istrgnu 
iz srdaca mnoštva, da je prikažu nesmislom, 
samoobmanom i svećeničkom prijevarom, zapre¬ 
kom napretku i društvenonovoj izgradnji. Poriču 
opravdanost vjere u javnom i kulturnom životu. 
Uprav one ustanove, koje su nekoć bile obrana 
kršćanskog života, imaju se sada u opreci sa svo¬ 
jom izvornom svrhom upotrebljavati naopako i 
kao ognjište za propagandu bezbožničkog pokre¬ 
ta: škola, zakonodavstvo i vlade. 

Bezbožnici daiu se silovito na posao ondje, 
gdje su u svoje ruke dobili javnu vlast. Prije su 
se zadovoljavali literarnim bojevima, neke ruke 
bezboštvom u sobama. Danas teže za izvanjskom 
moći, da se tada bore divljom silom proti vjeri. 
To gledamo u Rusiji i Španjolskoj. Crkve ruše 
ili upotrebljavaju za plesne dvorane. Svećenike 
i biskune progone, babaju u tamnice, na prisilni 
posao tjeram u Sibiriiu. U Moskvi podigoše spo¬ 
menik Juđi Tokariotskom, u Metliku daju da 
školske d i evo 1 čiče deklamiraju »Himnu sotoni« i 
diiele dieci *like rasnela s magarećom glavom i 
potokom »Krist Krali«. 

Tamo. edfe inš ne smiju tako otvoreno go¬ 
voriti i raditi, vodi se rat protiv Boga najprije 

na sakriven način. Nastoje kod puka potko¬ 
pati ugled svećenstvu, načiniti raspoloženje proti 
naukama, običajima i ustanovama Crkve. Vjer¬ 
ničke učenjake, pisce i umjetnike ometaju na 
njihovu putu života, naprotiv zastupnike nevjere 
u zvijezde kuju, krče im put do javnih služba, 
parlamenti i štampa imaju biti podložni ne¬ 
vjeri. Svjetovnjacima, koji su se pokazali brani¬ 
čima vjere i Crkve, navješćuju rat do istrage: 
kleveću ih i ismijavaju, okrivljuju i sumnjiče, da 
izgube volju dalje se boriti. 

Sva sredstva za moderno priopćivanje misli 
i propagandističko umijeće imaju služiti bez- 
boštvu: novine i knjiga, riječ i slika, film i kaza¬ 
lište, radio i pučke skupštine. Neistina, izvraća- 
nje i podjarivanje razvijaju svu svoju demonsku 
snagu, da se široka narodna mnoštva otmu vjeri. 
Zločinačka zloporaba imena znanosti, kulture, 
prosvjete, narodnog blagostanja pomaže taj rat 
proti Bogu. Ako tako dalje pođe, možemo još do¬ 
živjeti, da će se u mnogoj evropskoj zemlji ostva¬ 
riti san slobodnog zidara Anastazija Griin-a: da 
djeca nekad kršćanstvom blagoslovljenog Zapa¬ 
da ne će više znati, tko je bio Isus Krist i što je 
značio križ u pređašnjim »mračnim« vremenima. 

Proti toj započetoj navali borbene nevjere 
Evropa je vrlo slabo oboružana. Puk poprečno 
nije dovoljno vjerski i apologetski obrazovan, 
pače ako se i obrazovani pribroje »puku«. Samo 
je razmjerno malo njih potankim studijem i 
razmišljanjem tako utvrdilo u svojoj duši teme¬ 
lje vjere, te bi se mogli postojano opirati i iačim 
navalama. Najviše njih nema ni vremena ni po¬ 
trebne predizobrazbe za takove studije; oni se u 
dokazivanju svoje vjere oslanjaju na svoju oko¬ 
linu, na primjer i savjet dobrih ljudi. U ređovi- 

tim vremenima moglo bi lo dostajati. Ali kad 
navali jači protivnički olujni val, doba osobito 
žestokih napadaja na vjeru, kako mnogi stanu 
kolebati! 

v Mnogoput gledamo, kako djeca dobrih, po¬ 
božnih seljaka, kad dođu u novu okolinu, u ka¬ 
kovo industrijsko područje, gdje su sa svih strana 
izloženi napastima protiv vjere i ćudoređa, — la¬ 
ko podliježu novim prilikama! 

A to se može opažati i kod cijelih naroda: 
u Francuskoj, Portugalu i u najnovije vrijeme u 
Mehiku i Španjolskoj. Zašto je nekoć tako vjer¬ 
nički francuski narod postao nosilac nevjere sve 
do seljačkih mnoštva? Jer je slobodno zidarstvo 
vladanje za nekih 70 godina sve učinilo, da uni¬ 
šti vjeru naroda, i jer narod nije bio protiv po¬ 
slanika nevjere dovoljno obrazovan i utvrđen. 
Jednako je u Španjolskoj i u Rusiji. Gdje se vje¬ 
ra vrši više od tradicije i čuva samo kao pre¬ 
daja, ondje često dostaje slab udarac vjetra, da 
sruši zgradu najprije kod omladine, zatim u naj 
širim slojevima. 

Kako je pogubno, da se prema tome predaju 
mnogi optimističnim samoobmanama i misle, 
narod je »naš« drukčiji, i u njegovoj vjeri ne 
može ga pokolebati ni vrag ni pakao! Kako je 
opasno, kad mi doduše u ime Crkve mnogo čini¬ 
mo u dušobrižništvu i odgoju, u dobrotvornosti i 
društvima, naprotiv daleko zaostajemo za svojim 
protivnicima u osvajanju i iskorišćivanju moder¬ 
nih, izvancrkvenih sredstava da se šire misli i 
utječe na mnoštva. Od svih raspoloživih snaga, i 
ličnih i materijalnih, upotrebljavaju se na dušo¬ 
brižništvo možda sedamdeset od sto, možda dva¬ 
deset od sto na školu i odgoj, nekoliko od sto na 
dobrotvornost i crkvenu upravu, ali jedva jedan 

od sto na štampu, literaturu, kino, radio i slično! 
Ali neprestano gradimo crkve, škole, samostane 
hsirotišta, a zaboravljamo često, da zapravo gra 
dimo gotovo samo za neprijatelja, koji će sve to 
jednoć oteti, ako ne budemo pored svega ostalog 
izgradili i zaštitu za naše ustanove i gradnje: 
jaku štampu i literaturu, čitavu mrežu ustanova 
za propagandu i obranu, da nam ne bude oteto 
najvažnije: opće mišljenje, duša mnoštva! 

Neka se ne reče, kako nije moguće, da se 
čitav narod bavi potanjim apologetskim studiji¬ 
ma, za koje nema ni potrebnog predznanja. Jer 
je nešto drugo proučavati apologetiku u pravom 
smislu i znanstvenom metodom, a drugo je steći 
produbljeno vjersko školovanje s apologetskim 
smjerom. Za to je školovanje sposoban i priprost 
narod, pače već i školska mladež. I protivnici ne 
rade znanstvenom metodom, kad idu među 
mnoštvo; naprotiv je značajna činjenica, da oni 
postizavaju svoje dalekosežne uspjehe spisima i 
predavanjima, koji su doduše oblikom hvastavi, 
ali su u bistvu što je moguće neznanstveniji! 


2. Otkud mržnja na Boga? 

Ljudi se zbunjeno pitaju: Kako je uopće mo¬ 
guće, da čovjek tako mrzi na Boga i da mu pače 
navješćuje rat? Zar Bog više ne živi? Da li se 
pobilo njegovo postojanje, dokazalo, da je vjera 
u njega isprazna? Kako je do toga došlo, da se 
danas u čitavim zemljama nijekanje Boga stav¬ 
lja za službeni državni nazor o svijetu? 

Najprije treba ovo imati na umu: kako god 
umni razlozi jasno svjedoče za postojanje Boga, 
ne nanose silu duhu, psihološki je moguće, da 

se niječe posljednji uzrok. Dakako pitanje je, da 
li ikad može pravilno razvijeni duh iskreno, po¬ 
stojano, nepomućeno odbijati osobnog Boga; ipak 
se često opaža da se poriče Bog, barem prolazno 
i pokazuje se prema vani. 

Nije teško za to nijekanje naći prividnih 
razloga, krivih predrasuda i promašenih zaklju¬ 
čaka, kojih se nemirno drži nevjera. U dubi¬ 
nama čovječjih nagona i unutarnjim naopakosti- 
ma ima dosta demonskih sila, koje potiču duh da 
odbaci vjeru u vječnog Zakonodavca i Suca. Ta 
živi se mnogo udobnije i manje smetano, ako se 
ne vjeruje ni u Boga ni u vječnost. Ne smijemo 
zaboraviti, kako su pokvarene naše Čovječje sklo¬ 
nosti, kako može naš sud zalutati i kako je slaba 
naša volja, koja se lako zaplete u raspaljene 
strasti, oholosti, pohote za imovinom, za pute¬ 
nosti. Sve su to sile, koje čovjeka otuđuju od 
Boga. 

Ako je jednoć narušena ćudoredna ravnoteža 
u savjesti, čovjek vidi u vjeri postojanu opome¬ 
nu, koja smeta i dosađuje. Stara pjesma prvog 
napasnika: »Bit ćete kao bogovi«, vi morate biti 
sami sebi zakonodavci i suci i ne priznati nad 
sobom nikakova Božjeg zakona — ta pjesma još 
danas odjekuje milijunput u srcima ljudi, koji 
zakrenuše stramputicom. Mi možemo 11a pitanje, 
zašto ima danas toliko bezbožnika, mirno i ovim 
drugim pitanjem odgovoriti: zašto ima danas 
tako mnogo ćudoredno zalutalih, tako mnogo sla~ 
bića i beznačajnih? Sigurno je izvor bezbožnosti 
kod zavodnika i zavedenih manje u mišljenju, 
ne ?? m ?.°S 0 vise u htijenju i u neurednom 
načinu života, i ako se ne poriče, da ovaj ili onaj 
među njima više ili manje u dobroj vjeri ustraje 
u nijekanju. 

Svemu se tome još pridružuje, što zavodi 
vanjski svijet, napastuju zli primjeri drugih 
i hvalisave riječi agitatora. Govori se o 
prosvjeti i oslobođenju, o vlastitom zakonu i 
unutarnjem (imanentnom) ćudoređu. Mnogome, 
kad mu je lično birati među vjerom i nevjerom, 
nedostaje potrebna samostalnost u mišljenju, 
nužno nadziranje samoga sebe i sposobnost da 
razlikuje prave razloge od krivih, istinite za¬ 
ključke od sofizama, da dobro luči istinu od kri¬ 
latice. Proroci su nevjere veoma vješti u izboru 
primjenjenih metoda. Pa je tada zavedeni čovjek 
ohol, što ga više »popovi« ne zavode, što ne treba 
ništa više vjerovati i što je sam svoj gospodar; u 
istinu istom sada zbilja luta i biva kao slijepac 
vođen od slijepca! 

Tako biva kod zavedenog mnoštva. Ali ako 
pitamo: kakva korist goni same zavodnike na 
njihov razorni posao? — moramo najprije imati 
pred očima, da apostoli nevjere već zato uvijek 
u sebi osjećaju težnju za osvajanjem, jer istom 
kad bude vjera uništena u ljudima, moći će si 
prokrčiti put do moći i uređenja svijeta u svo¬ 
jem smislu. Marksisti, materijalisti, pristaše Epi- 
kura moraju na vjeru mrziti, jer ne mogu svoga 
carstva izgraditi, dok postoje tvrđave vjere u 
srcima i dok javne ustanove uzimaju svoje smjer¬ 
nice iz tih tvrđava. Tko hoće svijet neograničeno 
podložili svojoj nevjernoj filozofiji, ne može do¬ 
pustiti da vjera i kršćanstvo dalje vrijede kao 
javna moć. Idu za svojim ciljevima u pojedi¬ 
načnom životu i u javnosti bez obzira na Božji 
zakon, osjećaju neugodno i nepodnošljivo nadzor 
vjerničke ćudorednosti, koja ih osuđuje i poni- 
zuje, htjeli bi jedamput za uvijek ukloniti one 

nemile zapreke, koje izlaze iz vjere — pa su lako 
iznutra tjerani da navijeste vjeri rat. 

Skovaše poznalu riječ, da je vjera opij za 
narod. U zbilji zna se veoma dobro, da je obrnu¬ 
to, da je vjera obrana protiv zavođenja i 
omamljivanja naroda — zato i tako strašno mrze 
iia nju. U stvari vjera drži svakog čovjeka, pače 
i svako dijete, da bude ćudoredno samostalan 
prema okolini i načinu rada drugih ljudi. Vjera 
nas odgaja, da budemo strogo savjesni, da bezu¬ 
vjetno poštujemo Božji zakon bez obzira na čo¬ 
vječje zakone i koristi. To nije drago onima, koji 
bi na zemlji sami htjeli igrati se Gospodina Boga. 
Točno znaju, da se vjera uvijek pokazala najve¬ 
ćim svijetlom naroda, od koga se rasplinjuje sva¬ 
ko strašilo i od koga mora bojažljivo pobjeći sva¬ 
ki mrak. 

Vjera da bude sredstvo zaglupljivanja naro¬ 
da? Ne, ona je mnogo više obrana protiv zavod¬ 
ljivih lozinka i lažnih opsjena, protiv organizi¬ 
ranog zlorabljivanja narodne lakovjernosti. Vjera 
uči vjernike, da budu doduše ponizni prema Bo¬ 
gu, ali slobodni prema ljudima, da drže svoj sa¬ 
mostalni ćudoredni sud prema svima zemaljskim 
vlastodršcima i pomodnim nazorima. Vjernici se 
najmanje snizuju do bezvoljnih oruđa spram za¬ 
vodnika, što su s gnjevom iskusili u svoje doba 
carevi i poganski filozofi. Zato svako silništvo 
gleda u živom kršćanstvu svoga najopasnijeg ne¬ 
prijatelja. Tako slobodno zidarstvo, tako boljše¬ 
vizam. 

3 . Moć laži. 

Boj proli Bogu osobito upotrebljava jedno 
oružje, koje je mnogo jače od vojska i topova: 
to je oružje laži. Značajno je, da sam Gospo¬ 

din nije nazvao đavla silnikom, ocem nasilja, 
nego prije svega »ocem laži«. I nadničari đavola 
najradije posežu za tim oružjem. Neistina i izna- 
kaživanje glavna su sredstva u boju proti Bogu. 

Samo dva primjera! Kako je laž vješto unijela 
prikazati radničkim mnoštvima, da je kršćanstvo 
krivo općoj bijedi! Moderno je čovječanstvo palo 
u bijedu i nevolju uprav nekršćanskim libera¬ 
lizmom i kapitalizmom, prevlašću nekršćanskoga 
gospodarskog i društvenog poretka. I bilo bi lo¬ 
gički, kad bi se za današnju bijedu mnoštva okri¬ 
vili nazori nevjere. Ne! Glasnici laži odmah 
spremno okrivljuju vjeru zbog sve bijede i dru¬ 
štvene nepravednosti. Poznato je, u kolikoj su 
mjeri tom užasnom laži umjeli zavesti radnička 
mnoštva! Kakovu su majstoriju učinili, da uvjere 
narod, kako je Crkva prava zaštita liberalnog 
kapitalizma, kako je ona varalica i krvo¬ 
pija naroda. Njihova štampa i njihova društva 
ponavljali su taj nesmisao tako dugo, dok nijesu 
potlačeni dijelovi naroda to voljno vjerovali i 
milijuni puni mržnje okrenuli leđa kršćanstvu! 

Slična je grozota, koju su podigli do neobo¬ 
rive tvrdnje, koja se neprestano ponavlja, da su 
naime vjera i kršćanstvo oboreni modernom zna¬ 
nošću. Makar svaki novi uspjeh istraživanja sa¬ 
mo potvrđuje nauke kršćanstva, kako je to pred 
nekoliko godina pokazala anketa upravljena čla¬ 
novima francuske Akademije prirodnih nauka, 
kod koje nije nijedan član na pitanje, da li se 
vjera dade složiti sa znanošću, odgovorio u smi¬ 
slu nijekalaca Boga. A ipak se neprestano bez¬ 
obrazno ponavlja u bezbrojnim knjigama i pre¬ 
davanjima, kako se vjera ne da složiti sa zna¬ 
nošću. 

Prvaci na svim područjima znanja nepresta¬ 
no na nove načine ponavljaju divnu riječ velikog 
Cauchv-a, jednoga od najvećih matematika svih 
vjekova: »Da, ja sam kršćanin, to znači, ja vje¬ 
rujem u Kristovo Božanstvo, kako su u nj vje¬ 
rovali Tycho Brahe, Kepler, Kopernik, Descartes, 
Fermat, Pascal, Grimalđi, Euler, Bošković, Gul- 
din, Gerdil i svi veliki matematici, fizici i astro¬ 
nomi posljednji- sto godina« — što velikani ve¬ 
le, nema nikakova značenja, ako se patuljcima 
drukčije sviđa! 


4. Što je na kocki? 

Ali znadu li te jadne žrtve bezbožničkog pod- 
jarivanja, što je tu na kocki? Kako svojom za- 
slijepljenosti škode samima sebi i svojim bliž¬ 
njima? Tko čovječanstvu otme vjeru, taj para 
njegovo živo meso i otima mu njegova najveća 
dobra. 

Najprije već na duhovno m području. Ni¬ 
jekati Boga nije duhovno i znanstveno, jer se 
Hijekalac time zapleće u zagonetke i protivu- 
rječja, koja se ne daju više riješiti. On mora 
mnogo više vjerovati nego vjernik, samo s tom 
razlikom, što vjernik može dati o svojoj vjeri 
račun, a nijekalac ne može. To tako zvano znan- 
stveno bezboštvo ide dosljedno tako daleko, da 
niječe posljednje zakone bitka i mišljenja, ili mo¬ 
ra držati, da je slučaj pravi, posljednji redatelj 
u svemiru. Najveće činjenice svjetske historije 
nikako ne razumije: ne zna što bi počeo s Isuso¬ 
vom osobom, s njegovim samosvjedočanstvom u 
vezi s njegovom nenadmašivom mudrošću. Nije- 
kalae Boga mora postaviti strahovitu tvrdnju. 

da je najbolje i najuzvišenije u kulturi dvaju 
tisućljeća sagrađeno na zabludi i laži. 

Poricanje Boga otima dalje najdubljoj čež¬ 
nji čovječjeg srca za vječnim zadovoljstvom sva¬ 
ki izgled na smisao i ispunjenje. 

Što je čovjek uistinu bez Boga? Zrnce pra¬ 
šine, što ga vjetar digao i neko ga vrijeme baca 
amo tamo, dok ga na koncu ne baci u bezdan. 
Cvijet, koji danas cvjeta i sutra se u sijeno baca. 
Pjesma s tisuću žalosnih i samo s nekoliko umilj- 
nih melodija, koja se na koncu svršava očajnim, 
smrtnim neskladom. Putnik, koji se u mrkloj 
noći žuri kroz šumu, dok mu noge ne krvave i 
ne zna, kamo ide i što je smisao cijelome žure- 
nju. Bez Boga ne dobivamo nikakova odgovora na 
najdublja i goruća pitanja života. Tada je cio 
svijet besmisleni darmar, bez duha, slijepa maši¬ 
nerija, koje golemi kotači na posljetku zdrobe 
sve, to se zove nada i ljubav, radost i sreća. 
Otkud život? zapitam li bezbožnika i on mora 
priznati, da ne zna. Kamo vodi život? Ne zna. 
Čemu trpljenje, što je smisao umiranja? Ne zna 
nikakova odgovora. Što dolazi poslije smrti, što 
se krije iza tajanstvenih, tamnih vrata, što nas 
čeka na koncu našega zemaljskog putovanja? On 
o tome ništa ne sluti. Ima li svijet, život, čovjek 
uopće kakov smisao? Ništa on to ne zna! 

Nevjerni čovjek stoji u svemiru siromašan, 
bez Oca i domovine. Mučan upitnik za sebe i za 
jednake sebi! Njegov je duh plijen nemirne 
sumnje, njegovo srce puno neutaženih čežnja. Za 
njega ne postoje dobročinstva vjere, unutarnje 
bogatstvo i utjeha, podignuće duha i srca, do¬ 
voljna ćudoredna snaga u svim životnim prili¬ 
kama. Dakako nalazi lijepe, zvučne riječi o svrhi 
života bez Boga. Ali kad se ti ideali života po- 


103 








blize razgledaju, pokazuju se kao dim na vjetru 
Čovjek bez Boga ne izlazi iz zemaljštine, iz bi¬ 
jednog prianjanja za zemaljsko, viši mu se polet 
mora napokon pričinjati bez smisla i bez svrhe. 
Narav oslonjena na samu sebe uvijek pada u 
svoju vlastitu, nečasnu nemoć. O kad se ne bi 
iskustvo tih žalosnih činjenica uvijek iznova po¬ 
navljalo na nebrojenim ljudima! 


5. Bogatstvo vjernika. 

Kako je sasvim drukčije s vjernikom, religij¬ 
skim čovjekom! Njemu nije tuđe mjesto ovaj go¬ 
lemi svijet s milijunima sunaca i planeta, nije 
tajanstvena tamnica i nije besmisleni darmar, 
nego velika očinska kuća, što je ljubeći Otac saz- 
dao, da bude šatorom njegovoj djeci; i nad svim 
svjetskim događajima ne vlada slijepa, besmi¬ 
slena, grozna prirodna sila, nego puno ljubavi 
bnzno Očinsko srce. Kako je radosna i pobjedo¬ 
nosna filozofija: Svemogući je naš Otac, i naš 
Otac u nebu jest Svemogući, bogati, jaki Bog! On 
nas je stvorio, jer nam hoće dati nakon kratke 
kušnje sva svoja blaga, svoju ljubav, svoju lje¬ 
potu, svoje bogatstvo, svoje vlastito Božansko 
blaženstvo! I religijski je čovjek podložen nevo¬ 
ljama i napastima, ali on ne trpi besmisleno i 
beznadno kao bezbožnik; čovjeku vjere je trplje- 
nje i napast samo stupanj do duhovne zrelosti 
škola unutarnjeg junaštva, nasljedovanje Krista! 

,7 v J ern ik mora umrijeti, i njemu treba 
proći kroz mračna vrata, ali zna, da ga iza tam¬ 
nih vrata čeka Krist s raskriljenim rukama i 
s otvorenim srcem, da ga uvede u svoje kraljev¬ 
stvo, u onaj viši, bolji, istiniti i vječni život o 

kome je tako često govorio. Zato ne očajava i ta¬ 
mo, gdje izdadu sve ljudske sile i utjehe. Njemu 
nije smrt strahovit bezdan, u kojem se za uvijek 
nestaje, nije pad u ništa, nije strašan prodor, 
koji sve uništava, nego je početak novoga i ljep¬ 
šeg života, procvjetanje u Božjem vrtu na vječno 
proljeće, na svijetlo i radost, na vječnu ljubav i 
slavu. Bezbožniku je smrt strahovit svršetak, na¬ 
ma je pun nade početak; njemu je sprovod bez- 
utješni konačni akord, nama je poziv na nebeski 
ulazak. Zato se i vjerni kršćanin na samrti sa¬ 
svim drugačije dijeli od svojih milih, nego ne¬ 
vjernik. Nema tu: sad je svemu kraj, rastajemo 
se da se više nikad ne vidimo, nego naprotiv: do 
veseloga, sjajnog, neizrecivo radosnog sastanka u 
zemlji blaženih! 

Nije to pusto, pobožno čavrljanje. Tko je sam 
stajao uz smrtnu postelju dragih ljudi, taj zna, 
kako je u toj nadi istinska i duboka utjeha. Tu 
se ništa ne osjeća od onoga bespomoćnog straha, 
od one poganske bezutješnosti, kako se često mo¬ 
že opažati kod smrti bezbožnika. Koja filozofija, 
koja znanost može trpko u životu, rastanak i 
smrt tako razjasniti i isto tako oduzeti svu gor¬ 
činu? 

Bog je u istinu jedino bogatstvo, koje 
nam ne može nitko oteti. Jedini posjed, koji 
ostaje, koji pače možemo ponijeti i preko groba. 
Gdje se drugi moraju očajno odijeliti od svega, 
što su na zemlji ljubili i za što se prilijepili, gdje 
iznenada postaju siromašni prosjaci, koji ne mo¬ 
gu sa sobom uzeti nijedne mrvice od svojih bo¬ 
gatstva, gdje sav sjaj zemaljskih sunaca blijedi, 
a zemaljske ljubavi i radosti nestaje u žalosti i 
suzama: ondje su djeca Božja jedini bogataši, do¬ 
bitnici, srećnici. Ne boje se smrti; znaju, da smrt 

nije nestanak i uništenje. U njihovu 11 a smrti 
klonulu oku sijeva jutarnje rumenilo vječnoga 
Božjeg gledanja, vječne radosti i sjaja. Raspelo u 
ukočenim rukama silazi s njima u mračni grob, 
kao da još iz sebe isijava u noći lijesa svijetlo i 
radosno pouzdanje. Za Božje prijatelje i Božju 
djecu smrt je radostan povratak ljubeznomu Ocu: 
onome, koji je jači od svake smrti. 

Ta vjera daje životu vjernika već na ovom 
svijetu preobraženje, čvrstoću, radost, što pri¬ 
pada najboljemu, što može čovjek svojim zvati 
na ovoj zemlji. Kolika je korist između grobova 
i bezdana hodajući biti siguran, da se ne može 
nikad strmoglaviti, da put života vodi samo uvi¬ 
jek sve više, uvijek samo do sjajnih poljana! 
Kad čovjek usred taštih, prolaznih dobara smije 
reći, da baštinu, koja ga čeka, ne mogu uzeti 
kradljivci i razbojnici, ne mogu uništiti rđa i 
moljci. 

Koja li je snaga u tom pouzdanju djece Božje! 
Kako razumijemo svete, koji su smiješeći dali 
život zato, da sačuvaju jedino trajno bogatstvo 
djece Božje! Koji se tako osjećahu srećnima u 
Bogu i kod Boga, da nikad ne odustaše od mo¬ 
litve, da je u njihovu srcu živjela nestrpljiva čež¬ 
nja za krajem sjedinjenja s Bogom i da su klik- 
tajući pozdravljali približavanje svoje smrti. I 
razumijemo, zašto su tako revno štedi li svakim 
časom, koji su mogli otkinuti od zemaljskih bri¬ 
ga i apostolski upotrijebiti. Razumijemo žarku gor¬ 
ljivost velikih dušobrižnika i misionara, i apo¬ 
stola u svjetovnjačkom odijelu, koji se istrošiše 
u radu i muci, da steku Bogu duše i prijatelje, 
da kraljevstvo Božje na zemlji rašire i obrane. 
Ne smijemo ih nazvati čudacima, usijanim gla¬ 
vama; nijesu oni bili u zabludi, nego smo mi u 

zabludi, ako nam je makar štogod preče od kra¬ 
ljevstva Božjega. 

Jer nije prašak velik, nego sunce; nije važno 
prolazno, nego neprolazno; nijesu apsolutne vri¬ 
jednosti politika, znanost, čast, užitak i imovi¬ 
na, nego samo Jedan, Najviši, Najistinitiji i Vječ¬ 
ni, Kralj, komu sve živi, od koga dolazimo i ko¬ 
mu idemo. 


6. Ćudoređnost bez Boga? 

Bog nije samo svrha i savršenstvo našeg života 
u kraljevstvu nadnaravi, nego je i već u ovom 
životu Sunce za svako pravo i plemenito 
č o v j e š t v o. 

Ako se izvadi Bog i njegova vjera iz čovječje 
povijesti, što ostaje? Što je čovjek bez Boga? Bi¬ 
jedan, zemljani stvor, pun niskih sklonosti, stra¬ 
sti i pohota. Istom vjerom u Boga postaje svije- 
stan svojemu uzvišenom pozivu, potrebi, da pazi 
na svoje dostojanstvo; istom vjerom u Boga biva 
mu sasvim jasan cilj i sadržaj njegova zemalj¬ 
skog života. Istom tada počinje u njemu i istin¬ 
sko štovanje prema svomu bližnjemu, prema 
jednakopravnim čekaocima Božje Očinske milo¬ 
sti, prema bližnjima, koji zajedno s njime čine 
veliku Božju obitelj. I istom s vjerom u Boga po¬ 
činje i ona duševna kultura, onaj unutarnji, ću¬ 
doredni uređaj života, koji nastoji sve zemalj¬ 
sko djelovanje oplemeniti prema svetim Božjim 
zakonima. 

Danas nastoje nmogoput otrgnuti od Boga ćuđo- 
ređnost i duševnu kulturu. Zaboravljaju se dobro¬ 
činstva, koja čovječje ćudoređe i obrazovanost 
duguju vjeri u Boga. Veselje zbog stečevina teh- 

ničke, čisto izvanjske kulture zavodi mnoge, da 
pregledaju vrednije, duševno počelo svakoj pra¬ 
voj kulturi, ono počelo, koje dobiva snagu, dosto¬ 
janstvo i opstanak od veze s Bogom. Što bi bilo 
od obitelji, od društva, od države, od narodne 
ćudorednosti, kad bi iz mnoštva nestalo vjere u 
Boga? Koja bi ostala podloga za pojmove o duž¬ 
nosti i savjesti, o vlasti i pravu, o ćudorednosti i 
ljubavi k bližnjemu? Ako kršćanski Zapad danas 
kulturno stoji na čelu unatoč mnogim sjenama i 
stramputicama, tad se ta prednost ima u glav¬ 
nom pripisati činjenici, da je tu kršćanstvo dje¬ 
lovalo dvije tisuće godina i danas još uvijek 
utječe, da je dakle na Zapadu najčistiji ob¬ 
lik vjere u Boga podloga duhovnom životu, na¬ 
rodnoj ćudorednosti, društvenom poretku i držav¬ 
nom životu. 

Što se više moderno čovječanstvo udaljuje od 
toga najjačeg temelja svakoj pravoj ćudorednosti 
— što danas gledamo dosta jasno na mnogome 
žalosnom primjeru — to bivaju klimaviji poj¬ 
movi o dobru i zlu, o lijepome i ružnome, o 
spasonosnome i razornome, i to ima među ljudi¬ 
ma manje mira i sloge, ljubavi, pravednosti i 
ćudoredne čvrstoće. Tako je Bog i za društveni 
život ovdje na zemlji posljednji izvor njegovoj 
snazi. 

Ljudi, koji vjeruju u Boga, jesu jaki! Sna¬ 
laze se u duhu vjere napokon u svim prilikama 
života. Mudri su i miroljubivi, pravedni i skro¬ 
mni. Oni žive na zemlji, da se ne izgube u 
prolaznosti ove zemlje. Žive u vremenu, ali se 
neprestano nad njim dižu; oni su djeca vječno¬ 
sti. Siromaštvo i bijeda, kruta nevolja i vanjska 
niskoća ne mogu u njihovoj duši ugasiti radosnu 
svijest što su djeca Božja. Mogu biti u krpama, 

mogu zepsti i gladovati, unatoč tome je njihov 
život nastavljano pobjedonosno trčanje, radosno 
pjesništvo, neprestano skupljanje blaga. Od ni¬ 
skih prilika dižu se do junaka kraljevstva Božje¬ 
ga, do čudesa milosti, uzvišeniji i savršeniji lje¬ 
potom od tvorevina najviše umjetnosti. 

Može se svakako dogoditi, da se čovjek po¬ 
nekad i bez neposrednoga religijskog temelja iz¬ 
gradi do značaja i etički vrijedne ličnosti. Ali to 
su uvijek samo rjeđi slučajevi i onda tim »na¬ 
ravnim značajevima« nedostaje i još one unutar¬ 
nje posvete, sigurnosti i topline, koja je istom 
ćudoredno potpuno vrijedna. No ako se ima pred 
očima prosječne ljude, tad nema nikakove sum¬ 
nje, da je zajedno s vjerom redovito i ćudoređe 
smrtno ranjeno. Samo iz osjećaja časti, iz što¬ 
vanja samoga sebe čovjek se protivi zlu jedamput, 
dvaput, možda stoput, ali kad na koncu dođe 
kušnja, strahovita nagonska i niska provala, iz¬ 
vanredno teška napast, a tada nedostaju ti mo¬ 
tivi čisto ovozemske etike; dok vjera u Boga sa 
sviješću o neprolaznim i nepokolebljivim Božjim 
zakonima, o prijetnjama i kaznama, nagradama 
i pomoćnoj milosti može pomoći čovjeka, što 
koleba, da prijeđe preko ponora. A čovječanstvo 
sastoji u glavnom od prosječnih ljudi. 

Kakova ćudoredna surovost slijedi nijekanje 
Boga, o tom dovoljno izvješćuje povijest i isku¬ 
stvo. Kako tu buja najbezobzirnija sebičnost, div¬ 
lja pohota za novcem i moću, tlačenje slabijega, 
nepoštenje u društvenom općenju, surova pute¬ 
nost! Čita se, kako su milijune hladnokrvno u- 
morili u jednoj državi, koja na svojem živom 
tijelu od 150 milijuna podanika hoće dovršiti 
boljševički pokus. Milijuni žrtava, koji se bez 
treptaja trepavica bacaju u naručaj Molohu no- 

voga kumirskog mahnitanja, čovjek se tjeskobno 
pita: Kako mogu tako odbaciti svaku savjest i 
svaku čovječnost? Kako mogu lako neiskazano 
grozno i krvoločno — kao vuci i šakali sa sebi 
sličnima — postupati s nedužnim muževima i 
ženama? Odgovor je lak: ti su ljudi već davno 
svu i svaku vjeru odbacili i tada — da, tada rade 
samo logički, kad misle, da su potpuno onkraj 
dobra i zla! 


7. Bezbožna čovjekoljubivost. 

Čovjekoljubivost! Humanost! Bratstvo! Ja¬ 
mačno i mnogi bezbožnici misle pošteno s tima 
krilaticama. Samo zajedništvo sudbine u jedna¬ 
kom čovještvu daje već neku podlogu uzajamnoj 
simpatiji, naklonostima prema bližnjemu. Ali u 
temelju je ta čisto naravna zajednica vrsti samo 
misaono jedinstvo, a nije zajednica braće, 
koja postojano i čestoput u velikom stupnju 
traže, da se zatajimo, odrečemo svoje koristi. 

Humanost, koja se temelji samo na pripad¬ 
nosti istoj životinjskoj kategoriji ili na nekoj 
zajednici koristi, past će kod prvog vihra. Ljudi 
se ljube, dok se ukazuju ljubezni ili nam koriste 
ili nam barem nijesu na teret, ali otkud da se 
uzme snaga i razlog, da se iz ljubavi, kako nekad 
Napoleon reče, čovjek odreče i samo sočne kruš¬ 
ke? Ako nas baš na to ne potiču jače veze: da 
smo djeca Božja i stroga Božja zapovijed, te gle¬ 
damo brata i u posljednjemu od naših bližnjih? 

Dva zla u naše doba pokazuje društveni 
život: nestajanje žive, kršćanske vjere u 
Boga i tople, iskrene ljubavi spram bliž¬ 
njega. Svjetski rat, gospodarski rat, politika 

mržnje i zavisti, općenito gaženje i gušenje bliž¬ 
njega za koricu kruha — to je čovječje bratstvo, 
čim više ne upravlja vjera život mnoštva i na¬ 
redbe državnih vlasti. »Čovjekoljubivost, Božja 
ljubav, o kako ključa vrelo tako mutno!« — ka¬ 
ko su dva dijela te pjesnikove riječi u među¬ 
sobnoj uzročnoj vezi: nedostatak čovječje ljubavi 
i nedostatak Božje ljubavi. 

Savez naroda da se osigura mir je samo so¬ 
bom divna misao i u potpunom je skladu s kr¬ 
šćanskim nastojanjima. Samo šteta, da se u ispra¬ 
vama osnivanja te ustanove propustilo ime Bož¬ 
je i samo spomenuti. Otad se u Ženevi održala 
nebrojena vijećanja, fabricirala tona mirovnih 
ugovora — a ipak se učinilo tako malo pravog 
mira. Kao da riječ Izaije kao kazan i prijetnja 
lebdi nad svim nastojanjima, gdje se bez Boga 
hoće doći do mira: »Non est pax impiis — nema 
mira bezbožnicima«, gdje Bog ne vlada, ondje 
nema nikakova mira! 


8. Vjera i kultura. 

Da li je nevjera stvorila kulturnih vrednota? 
Zacijelo! Jer i bezbožnici mogu gojiti znanosti, 
».stvarati umjetnine, odstraniti javne zloporabe, 
unapređivati politički i gospodarski život. Na 
jednom se polju može odlično učiniti, ako se na 
drugom i bitno zaostane. Pače i lutanja čovječjeg 
duha imala su pogdjekad dobre strane i dobre 
posljedice, kao što i Providnost može zlo okre¬ 
nuti na dobro. Ali to su svaki put sporedne po¬ 
jave, kao sporedni učinci pored mnogo zla, koje 
nastaje iz naopakih predrasuda. I nikad nije ne¬ 
vjera kao nevjera proizvela djela nego su to uči¬ 

nila načela naravnog zakona i prema njima ci¬ 
ljevi, koji se nesvijesno slijede i kod protivuvjer- 
skih kulturnih nastojanja. Ne opaža se, da se 
kod toga zastupaju kršćanski zahtjevi, ako i u 
veoma iznakaženom obliku. 

Što bezbožnost kao bezbožnost može poka¬ 
zati na kulturniim djelima, jest neizre¬ 
civo malo, da, ništa, ako se isporedi s onim, što je 
blagoslovno za čovječanstvo izraslo na tlu vjere 
u Boga i kršćanstva. Ta cijela je civilizacija 
Evrope nastala na tom tlu: jednakopravnost mu¬ 
ža i žene, bogatoga i siromašnog, jakoga i slabog, 
polaganje temelja svim znanostima, umjetnosti i 
narodnoj kulturi dvaju tisućljeća. Vjera je sa¬ 
gradila naše katedrale, prva je na Zapadu po¬ 
digla škole, od pučke škole do sveučilišta, usta¬ 
novila sva velika djela dobrotvornosti i društve¬ 
ne skrbi, osigurala građansko pravo svima veli¬ 
kim idejama viteštva, jednoženstva, štovanja dje¬ 
teta, društvene pravednosti. Šta može nevjera 
svemu tome jednakopravno staviti o bok? 

Zar da ostavimo plodno tlo svake prave čo¬ 
vječnosti i ćudoređa, svake prave i trajne kul¬ 
ture, svake društvene pravednosti, da razbijemo 
velike ideale, da pogasimo nebeska svijetla, sa¬ 
mo da dademo mjesta smjerovima, koji samo u 
prevratu znaju učiniti gromorno i koji bi htjeli na 
mjesto kraljevstva Božjega postaviti sotonsko 
kraljevstvo? 

Nijekati Boga jest posljednja ludost i naj¬ 
teža zabluda čovječjeg srca. Ujedno skrajna o- 
krutnost spram nas samih. Jer bezbožnik izaziva 
na sebe nesamo vječne kazne, što je odbio Sve¬ 
moć, nego se lišava i već na ovom svi¬ 
jetu najplemenitijih dobara i najvećih vrednota. 

Ali je uprav zločinački i đavolski onaj ludi 
pothvat, da zaslijepljeni ljudi nastoje uništiti vje¬ 
ru u Boga još i u srcima drugih. Da li to čine na 
surovi ili nečovječji način, ili na skriveni i finiji 
način, to je u svakom slučaju surovost i svjedoči 
o strahovitoj opakosti ćudi. Ako su već sami iz¬ 
gubili vjeru, zašto da je otmu i drugima? Tomu 
se uništavanju srčano i odlučno oprijeti, braniti 
napadnutu vjeru i za nju svjedočiti jest sveta 
dužnost svima vjernicima i postaje dvostruko 
potrebna u vrijeme, koje je neprijateljsko prema 
vjeri. 


9. Božji borci na frontu. 

Tko bi htio bez sućuti gledati golemi boj 
između kraljevstva Božjega i vražjega tabora, 
koji danas bjesni na sve strane? Tko smije po 
strani stajati, kad se radi o najvećim dobrima 
čovječanstva? Već se pridružio neprijateljima i 
izdajicama, čim je ravnodušan spram Božje 
stvari. 

Prvo i najnužnije, što nam potreba vremena 
nalaže, jest da budemo svijesni toj potrebi, to¬ 
me neuklonivom boju. U pređašnjim je vreme¬ 
nima možda moglo dosta jati, ako su biskupi i 
svećenici ili kršćanski knezovi i vladari nastojali 
očuvati kršćansko društvo. Danas to više nije 
dosta, danas to stoji do svijesnog držanja mno¬ 
štva. Svaki je nas suodgovoran za cvjeta¬ 
nje ili nazadovanje kraljevstva Božjega. Svaki se 
mora boriti za vjeru i kršćanstvo, gdje su god 
ugrožena ta najsvetija dobra, treba utjecati na 
svoje bližnje, na svoje podložnike i na sve, koji 
su mu blizi. Svatko se mora neustrašivo usproti¬ 
viti svim nastojanjima, koja idu za tim da vjeru 

u Boga oslabe i unište u ljudskim srcima. Nesa- 
mo radi odgovornosti, što je ima za svoju dušu, 
nego i služeći općenitosti, da se odbije najteža na¬ 
rodna pogibao. 

Kako mnogima među nama nedostaje toga 
dalekog pogleda, pače i mnogima »pobožnima«? 
Oni idu rado u crkvu, mole svoju krunicu, a daju 
nekad i milostinju. Ali ne vide potrebe vremena, 
ne će da rade za Crkvu, da se brinu za spasenje 
naroda i sudjeluju s Kristom u borbi protiv so¬ 
tone. A kako bi ojačala Božja vojska, kad bi 
svi, koji u Boga vjeruju, prije svega katolici, bez 
izuzetka ustali na obranu proti prodiranju ne¬ 
prijateljske sile! Kad bi na pr. puštali u kuću 
samo onu štampu, koja vjeru štuje i promiče! 
Kad bi svoju pažnju svraćali samo na onu lite¬ 
raturu, koja ne razara, nego gradi. Kad bi svi 
roditelji i odgojitelji upotrijebili svaku zgodu da 
sebi povjerenima duboko usade u srce kršćanski 
ponos, katolički ponos, pobjedonosnu i radosnu 
vjeru u Boga, da ih napune zahvalnom svijesti 
o vjeri! Kad bi svi katolici u priiateliskoni krugu 
rado išli za onima, koji su zavedeni i koji osta¬ 
više kršćansku zastavu, i s ljubežl livom im bri¬ 
gom razjasnili kobnost njihove zablude! 

Dakako da je kod toga temeljni uvjet, da mi 
sami gorimo vjerskom revnošću. Da nam bude 
Bog i njegovo kraljevstvo stvar srca. Jer što 
većma živi duboka, žarka vjerska unutarnjost u 
srcima Božjih boraca, to se više pokazuje izva¬ 
na srčanost ispovijedanja viere, to više ima 
spremnosti za borbu i apostolske revnosti. Veliki 
vjesnici vjere i najuspješniji njezini braniči bi¬ 
jahu oduvijek ne toliko veliki govornici, učenjaci 
i pisci, nego veliki molitelji, veliki Božii prija¬ 
telji, Sveti. Gorljivost za rad i za borbu mora 

iznutra dolaziti, iz žarkog srca za Boga i 
njegovo kraljevstvo, koje srce neprestano obnav¬ 
lja zakletvu vjernosti krsnog zavjeta. 

Što više siromašni zaluđeni navaljuju na Sve¬ 
mogućega, to ćemo mi vjernije prianjati za na¬ 
šega Oca, koji je na nebesima. Grdi li se Crkva, 
tad ćemo se mi s većom ljubavi priviti uz njezi¬ 
no Majčinsko srce. Mrze li na Papu, Namjesnika 
Kristova, tada ćemo biti što oduševljenije uz 
njega. Budu li htjeli izrugivati se našim bisku¬ 
pima i svećenicima, tada ćemo se — jedno srce 
i jedna duša — to tješnje kupiti oko svojih Bo¬ 
gom pozvanih pastira. Ostanu li drugi daleko 
od crkvenog života, to ćemo mi to gorljivije su¬ 
djelovati kod sv. Mise, propovijedi i sv. Sakra¬ 
menata. Podavaju li se drugi slobodno i nesme¬ 
tano modernoj nećudorednosti, tada ( ćemo još 
s većom ozbiljnošću bdjeti nad sobom i naslje¬ 
dovati Raspetoga. Što se više naprežu da otmu 
Krista iz srdaca naše djece i naše mladeži, to 
ćemo ih vjernije odgajati u strahu Božjemu i 
kršćanskoj ćudorednosti. Što protivnici lukavije 
nastoje svoje misli krilaticama i štampom raširi¬ 
ti među mnoštvima, to ćemo neumoljivi je poka¬ 
zati vrata njihovim knjigama i novinama i po¬ 
dupirati onu štampu, koja promiče naše religij¬ 
ske nauke i brani prava kraljestva Božjega. 

Ne ćemo dopustiti, da ono, što su dva tisuć¬ 
ljeća kršćanskoga kulturnog djelovanja sagradila 
u kraljevstvu duša na dobro i blagoslov naroda, 
uništi naraštaj pomahnitalih prevratnika, nepro¬ 
mišljenih napadača i zlotvora. Bog neka vlada, 
nesamo jučer i danas, nego i sutra, nesamo nad 
nama, nego i nad našom djecom i nad djecom 
naše djece! 






V. GLAVA 


KRALJEVSTVO BOŽJE NA SVIJETU 


1. Veličina i svetost Crkve. 

Kako je dubok, tajanstven i zagonetan smi¬ 
sao sakriven u riječi: Kraljevstvo Božje na 
ovom svijetu? Kako može nešto tako sveto i 
savršeno, nešto tako čisto i Božansko kao kra¬ 
ljevstvo Božje biti na ovom svijetu? Izgraditi sc 
od zemaljskih, nesavršenih ljudi? Kako ga mogu 
zastupati nedostatni, grješni, duhovno i ćudo¬ 
redno veoma malo pouzdani stvorovi? Ne nad- 
mašuje li to i Božju svemoć? Kako može Bog 
od zemljanih posuda, od čovječjeg nesavršenog 

kamenja sagraditi svoju živu kuću među nama? 
Nije li to nesmisao? Da li se mogu pojmovi: »kra¬ 
ljevstvo Božje« i »na ovom svijetu« uopće logički 
spojiti? Nije li kraljevstvo Božje nužno izvan 
prostora i vremena? 

Ipak je činjenica, da je Bog i čovjek htio 
svoje Božje kraljevstvo sagraditi već na ovom 
svijetu. Kadgod u Evanđelju govori o »kraljev¬ 
stvu Božjem« ili o »kraljestvu nebeskom«, misli 
pače redovito to zemaljsko kraljevstvo Božje, ka¬ 
ko to pokazuju veza i prilike njegovih govora. 
To zemaljsko kraljevstvo Božje, koje zove i svo¬ 
jom »Crkvom«, jest uvjet i predvorje onoj 
drugoj, vječnoj, nebeskoj zemlji blaženih, cilju i 
savršenstvu svih dobrih na zemlji, ispunjenje 
svih Božjih spasonosnih namjera. Ali zemaljsko 
Božje kraljevstvo ima pravno i kao u klici već 
obuhvatiti ono vječno, isto tako kao što je milost 
već ovdje u klici vječno gledanje Boga. 

S tom neporecivom, i ako tajanstvenom či¬ 
njenicom kraljevstva Božjega na ovom svijetu 
skopčana su mnoga pitanja, koja će se uvijek 
pojavljati, a sva se okreću oko prividnih protivu- 
rječja te Božanskosmione ustanove, zbog čega 
mnogi zalutaju. Kad bi kraljevstvo Božje bilo sa¬ 
mo daleki san djece Božje, koji bi se imao ispu¬ 
niti istom na drugom svijetu, sada od nas još 
daleko »obećana zemlja«, tada ne bi bilo tih 
mučnih pitanja. Ali ovako, kad je kraljevstvo 
Božje vidljiva Crkva i mora se održati u svagda¬ 
njem životu, u nizinama ljudskog djelovanja, 
ta Božja ustanova dolazi k nama i k svijetu ne- 
sarao tajanstveno, nego često puta i gotovo iza¬ 
zovno. Koje čudo, ako Crkvu ljudi prosuđuju sa¬ 
svim različito. Ako jedni u njoj gledaju nebo na 
zemlji, a drugi Antikristovo kraljevstvo. Ako se 

oni prvi prije svega dive Božanskim crtama na 
njezinu licu, dok ovi drugi na njoj zapažaju sa¬ 
mo nedostatke i iznakaženja, pa te nedostatke i 
pogreške još pretjeravaju, i zbiljskim dodavaju 
još druge izmišljene. 

U stvari je jedno i drugo istinito: Crkva po¬ 
kazuje na svojim čovječjim zastupnicima žalo¬ 
sne slabosti i bila je kroz svoju dugu povijest 
izložena porazima i tjeskobama, koji su je stra¬ 
hovito ponizivali, ali ona unatoč tome ostaje kao 
ustanova i zajednica najčistije i najkrasnije djelo 
Božje na zemlji, baštinica svih đobročinstava, 
koje je Krist donio čovječanstvu, jedini zavod 
spasenja za sve, koji se hoće spasiti po Spasi¬ 
telju. Ali prema tome, da li se u Crkvi više ističe 
Božanski ili čovječji elemenat, prema tome što 
ljudi zapažaju sad taj elemenat sad onaj, ili je 
oduševljeno ljube i štuju ! ili je neprijateljski 
ocjenjuju i osorno odbijaju. 

Crkva mora da je nešto veliko i sveto, već 
zato, što je Kristova misao, ustanova, njegovo 
drago djelo. Sve plodove Otkupljenja, što nam 
ih Gospodin stekao svojim trpljenjem i krvnom 
žrtvom, dade nam po Crkvi. Mi možemo do 
njega doći samo po Crkvi, uz njega pristajati i 
slijediti ga, biti dionici njegovih blagoslova. Sa¬ 
mo kroz Crkvu daje nam se put do spasenja, 
štoviše i oni, koji nijesu nikad ni čuli za Crkvu 
i koji kao mnogi pogani mogu biti spašeni samo 
izvanrednim prosvijetljenjima i milostima, po¬ 
stizavaju svoje vječno blaženstvo, ako i ne znaju, 
po Crkvi; jer i krstom želje Bog daje onu milost, 
koja ima svoju pravu domovinu u Crkvi i po 
svojem bistvu hoće voditi Crkvi. Samo kroz 
Crkvu možemo crpati iz sedmorostrukog izvora 
Sakramenata, iz vrela blagoslovina, koje se pre- 

lijeva stostrukim bojama. Samo smo po njoj 
članovi velike Božje obitelji na zemlji, Općinstva 
svetih. I samo kroz Crkvu postajemo članovi ču- 
desnoga, tajanstvenog tijela Kristova, o kojem 
sveti Pavao veoma dirljivo govori. 

Kako je Crkva čudesna tvorevina! Tijelo, 
kojemu je Krist glava i mi njegovi udi. Dakle 
nesamo građani kakove Božje države na zemlji, 
nego pače jedno tijelo s Kristom, njemu pridru¬ 
ženi i u tijelo pripojeni, s njime najtjesnije srasli 
i sjedinjeni, tako da s njime činimo samo jedan 
živi organizam! Sva duhovna svježost, sva života 
na snaga struji od njega na nas dolje; on je, koji 
čini da postojano sudjelujemo na kolanju i bi- 
lu njegova^ čudesnog Bogočovječjeg života. Kršća¬ 
nin, koji živi u Crkvi, smije s Pavlom usklik- 
nuti: »Ja živim, ali ja više ne živim, nego živi 
u meni Krist!« 

Već to jedinstvo s Kristom što pripao 
damo Crkvi moralo bi nam dostajati, da nam se 
ta Crkva ukazuje kao nešto nada sve dragocjeno, 
vrijedno ljubavi. Koliko bi bio naš život širo-, 
mašniji, kad bi nam se sve uzelo, što posjedu¬ 
jemo u Crkvi i po njoj! Kako bi tad bila blijeda 
naša spoznaja o Bogu, naš let prema gore hro-, 
miji, naša ćudoredna snaga manja, naše najple¬ 
menitije i najčistije radosti rjeđe! I kako bi nam 
bilo mogo teže nadati se vječnom spasenju! Kako 
se moramo držati srećnima, što je Gospodin osno¬ 
vao Crkvu i u nju nas pozvao! Milijuni, stotine mi- 
lijuna pogana i nekatolika izvana su i ne nalaze 
puta do Crkve, a mi smo već rođeni u toj kra¬ 
ljevskoj palači i od djetinjstva uživamo obilat 
blagoslov, što nam Gospodin u svojem kraljevstvu 
nagomilao i kao jutarnji dar položio već 
u kolijevku. I da se zbog toga ne radujemo? I da 

ne pjevamo svaki dan zahvalna srca Te Deum, 
što nas je Bog izabrao, da budemo članovi nje¬ 
gove svete, jedine, prave, velike Crkve? 

Velika je i sveta Crkva, to kraljevstvo Božje, 
na zemlji, već u svojem početku. Nastala je 
na Kalvariji, rodi se smrću Bogo-čovjeka. Na 
Uzašašće Spasiteljevo na nebo dobi svoje posla¬ 
nje za cio svijet i na prvi dan Duhova snagu za 
svoju zadaću. Njezina mladost bijaše junačka, 
ukrašena krvlju i ranama i tisućstrukim palma¬ 
ma. Neprestano umirući, natezana do smrti u 
svojim članovima, u svojim Papama, biskupima 
i prvim poznavaocima, življaše i pobjeđivaše i 
davaše život novome svijetu. 

Velika je i sveta Crkva u svojem životu 
kroz svjetsku povijest. Iz gorušičnog 
zrnca izraslo je golemo stablo, koje svojim gra¬ 
nama zasjenjuje sve narode. Sve je k sebi pri¬ 
vukla: Rimljane i Grke, Azijce i Afričane, ger¬ 
manska plemena i Slavene, romanske narode i 
prekomorske urođenike. Stvorila je novi svijet, 
novu kulturu. Oslobodila je i podigla ženu, 
dijete, radnike i rad; nadvladala je ropstvo, ne- 
ćudorednost starog doba, nejednakost kod Boga 
i zakona, zahtijevala je od mogućnika praved¬ 
nost i ljubav do malenih, a voljnu poslušnost 
malenih prema zakonitoj vlasti. Postavila je te¬ 
meljnim načelom svakog društva opće dobro 
mjesto kneževskih i gospodskih samovolja. Šti¬ 
tila je slabe i stvorila ustanove da se ublaži tr¬ 
pljenje i siromaštvo. Uvijek je bila za slogu i mir; 
među narodima i klasama, u obitelji i društve¬ 
nom općenju među pojedincima — sve do za¬ 
povijedi o ljubavi prema neprijatelju! 

Velika je i sveta Crkva u svojoj nauci. Ta 
nauka obuhvata cio bitak: vječni i vremeniti. 

Božji i čovječji, položaj čovjeka u svemiru, nje¬ 
govu vezu sa Stvoriteljem, njegovu konačnu svr¬ 
hu, njegove dužnosti, sve društvene i državne po¬ 
slove, koliko su u vezi s njegovom svrhom i 
njegovom ćudorednosti. Tim širokim područjem, 
koje sve obuhvata, bavi se nauka Crkve tako¬ 
vom lakoćom i sigurnošću, kao na svojem vlasti¬ 
tom tlu. I svuda donosi jasnoću i red, višu vezu 
• unutarnju čvrstoću. Nigdje ne dolazi u protivu- 
rječje sama sa sobom, nikad ne zatajuje sebe i 
svojega Božanskog početka. Ta je nauka i naj¬ 
višima još dosta visoka i najnižima ipak razum¬ 
ljiva. I Crkva tu nauku svagdje navješćuje, gdje 
ima ljudskih duša, koje su gladne istine: propo¬ 
vijeda nauku u svim zemljama i krajevima svi¬ 
jeta, ljudima svakog staleža i obrazovanosti, na 
sveučilišnim katedrama i pučkim školama, na 
propovijedaonicama glasovitih katedrala i u 
afričkim pustinjama sve do posljednjeg mjesta, 
gdje prebijavaju ljudi. 

Velika je i sveta Crkva u svojem utjecaju, 
koji posvećuje, u cvjetnom sjaju svojeg života u 
pobožnostima i u milosnoj struji Sakrame¬ 
nata. Ona posvećuje i oplemenjuje čovječje 
hodanje kroz život od kolijevke do groba. Ona 
nas u svetom Krstu uvodi u veliku Božju obitelj 
i jača nas u svetoj Potvrdi za borbenu djecu, u 
Pokori liječi rane naše duše, posvećuje ženiđbe- 
nu vezu i službu Oltaru i još na samrti dijeli 
posljednju okrepu na veliki put. Kakov molitveni 
život razvija ona u milijunima srdaca! Kakov 
sjaj i unutarnjost Božje službe u svojim crkva¬ 
ma! Kakovu pobudu daje slabome, da se otme sa¬ 
mo nagonskomu i životinjskomu u samome sebi, 
i kakav polet zadahnjuje izabranim dušama, da 
se dignu do najveće kreposti i Božje blizine. 

Sveti Crkve, kakov li su panteon junaka! Kakov 
vijenac od neuvehljivih cvjetova, kakov niz ži¬ 
voga dragog kamenja u stotinu boja! 

Velika je i sveta Crkva kao zajednica. 
Ona je organizacija, koja obuhvata sve zemaljske 
krajeve i sve zemlje svijeta i drži ih sve u je¬ 
dinstvu vjere i ljubavi. Njezin je ustav hijerar¬ 
hijski red, to znači: jedinstvo brižne pastirske 
ljubavi i radosne, ljubezne poslušnosti. Ne pođu- 
piruju je nikakova izvanjska sredstva, nikakove 
utvrde, topovi ili bankovne blagajnice, pa više 
ni politička ikoliko znatnija crkvena država. 
A ipak je svjetska moć, sazdana jedino na ljubavi 
i vjeri, Petrova kupula, koja presvođuje pet kon¬ 
tinenata svijeta, kuća, u kojoj se osjećaju kod kuće 
svi narodi i narodnosti, jezici i kulture i bratski 
se potpunjuju pod jednom zajedničkom vrhov¬ 
nom glavom. 

Velika je i sveta Crkva u blagoslovima, što 
ih donijela svijetu. Istom je ona općenitu ljubav 
prema bližnjemu navješćivala kao zapovijed i 
dužnost, udomaćila jednoženstvo, naglasila što¬ 
vanje žene i krepost viteštva, kraj je učinila stra¬ 
hovitim ćudorednim zabludama poganstva. Sta¬ 
jala je kod kolijevke svim zanostima i umjetno¬ 
stima, dala posvetu i polet, da su postigle naj¬ 
više, što može čovječje umijeće. Zasluga je Crkve, 
da je pučku obuku i uzgoj učinila općenitima, 
stvorila je i razvila školstvo. Još danas vrijede 
njezini odgajatelji kao najbolji i s&m nevjerni 
svijet mora priznati, da Zapad nepobitno ima 
zahvaliti svoje kulturno prvenstvo onima ču¬ 
desnim djelima civilizacijske moći, što su sto¬ 
ljećima bila sjajni rad Crkve. 

2. Buna proti Crkvi. 


Nakon svega toga trebao bi čovjek mislili, 
da ljudi također ništa na svijetu ne cijene više 
i zanosnije ne ljube od Crkve, da stotine tisuća 
nestrpljivo čeka da im se otvore zlatna vrata, 
što vode u njezino svetište. Da se svi, mali i ve¬ 
liki, pojedinci i zajednice, države i narodi, drže 
srećnima, kad nađu priliku da iskažu Crkvi ka¬ 
kovu uslugu. I da se svatko, tko bi se usudio 
Crkvi narugati, grditi je ili joj škoditi, drži zlo- 
čincem i mahnitim. 

Zašto nije tako? Zašto je mnogoput protivno 
zbilja? Zašto Crkva susreće na svom blagoslov- 
nom putu kroz život i povijest uvijek samo pri¬ 
govore, mržnju i bunu, poniženje i progonstvo 
bez kraja? I kad se već nađu ljudi, koji uzi- 
maju na svoju dušu to Judino djelo: gdje su djeca, 
službenici, borci Crkve? Zašto trpe takovo zlo¬ 
činstvo i takove zablude? Zašto zaručnicu Kri¬ 
stovu ne istrgnu iz ruku njezinih protivnika, 
zašto ne osramote navalu pakla protiv nje? 

Na to pitanje dalo bi se mnogo odgovoriti. 

v ^ r ^ vu mn °gi već zbog toga mrze, jer na¬ 
vješćuje istine i stavlja ćudoredne zahtjeve, koji 
se čine zemaljskomu čovjeku neshvatljivi, ne¬ 
mili i nepodnošljivi. Njezina načela i nauke — 
oni su Isusova načela i nauke — u nepomirljivoj 
su opreci sa svakom čovječjom niskosti i opa¬ 
kom strasti. Sve zle sklonosti, s kojima se rađa¬ 
mo, gone nas od mladosti na stranu protiv Crkve. 
Zato su mrzili i otklonili samoga Božanskog 
Utemeljitelja toga kraljevstva Božjega — a on 
je bio sigurno bez pogreške i savršeni Ne, ljudi 
ne će da imaju pored sebe dosadnog opominja- 

oca, i nikakova učitelja uzvišenih, za palog čo¬ 
vjeka neugodnih istina! 

Židovi nijesu mogli podnijeti, da se Isus 
zvao Sin Božji. I Crkvi se mnogoput ne oprašta, 
što se zove kraljevstvom Božjim i Kristovom za¬ 
ručnicom. Bez sumnje apologetski promatrano i 
put je od priproste vjere u Boga do kršćanstva i 
opet od njega do katoličke Crkve još dalek i 
mnogima težak. Ima ih mnogo, koji vjeruju u 
Boga, a nijesu kršćani, jer ne vjeruju u Kristovo 
Božanstvo, ostajući kod priproste vjere u Boga, 
kao Židovi i muslimani; ima također mnogo 
kršćana, koji ne vjeruju u pravu Crkvu. Da se 
čovjek digne do potpune vjerske spoznaje i crkve- 
nosti mora svaki komad puta izvojevati. Ali kao 
što se vjera u Boga u nama izvanredno 
obogaćuje spoznajom Krista, isto tako naša 
vjera u Krista dobiva po Crkvi i životom 
u njoj neporedljivo razjašnjenje i životvornost. 

Dakako pomenuto podignuće zapast će samo 
one, koji voljno otvaraju svoje srce i oko Č)bjavi, 
slušaju glas milosti. Nažalost to mnogi zanema¬ 
ruju iz razloga, koji se dadu lako pogoditi, i tada 
Crkva u njihovim očima nije ništa drugo nego 
nezakoniti uljez, smutljivac, svojatalac, koji bi 
htio vladati nad svijetom na temelju krivih 
isprava. 

I kad bi barem Crkva bila od samih duhov¬ 
nih velikana i svetaca! Kad bi njezine opomene 
i zahtjevi tekli s anđeoskih usana, ne od ljudi, 
koji su opterećeni pogreškama i nedostacima sva¬ 
ke ruke i sad u ime Svevišnjega na lijevo i de¬ 
sno davaju savjete i zapovijedi i — što je još 
gore — zabrane. I to čestoput oporo i tvrdo, hlad¬ 
no i s nedostatkom finoće, te se čovjek osjeća 
odbijen i samo još većma razdražen da prigo- 

var a ; I kad bi svi zastupnici Crkve barem govo¬ 
rili jezikom jednog Pavla ili Krizostoma, jednog 
Bossuet-a ili Segneri-ja, jednog Kettelera i Faul- 
haber-a! Ali ne! često se put u kućama Božjim 
čuju i vide stvari, koje su barem po svojem obli¬ 
ku sve prije nego plemenite, uzvišene i privlač- 
ljive... 

lako govore oni, koji ostaju izvana. Njihovi 
prigovori nijesu uvijek neosnovani, samo zabo- 
ra vi ja ju, da iz tih premisa (prednjaka) izvode 
sasvim neopravdan zaključak, čovječje nedosta- 
janje u zastupnika Crkve nije još nikakav uzrok, 
da se otkloni sama Božanska ustanova spasenja. 


3. Propusti na našoj strani. 

Ali je žalosno što moramo priznati, da su se 
u obrani i širenju Crkve njezinim zastupnicima 
često puta izmaknuli nedostaci i propusti, 
koji se ne mogu jednostavno ispričati ljudskom 
slabosti. U prošlosti i sadašnjosti su mnoge zle 
mane crkvenih ličnosti krive, što danas nije bolje 
s kraljevstvom Božjim na zemlji. 

Kako se divno razvijalo kršćanstvo i Crkva 
u prvim vjekovima poslije velikih progona! Kako 
se tada cijela Evropa u razmjerno kratko vrije¬ 
me predobila za Krista! Kakav li je bio uspjeli tu 
šarenu narodnu mješavinu združiti u kršćansku 
obitelj naroda; državnu vlast, zakonodavstvo, 
gradove, gospodarska udruženja, znanost i na¬ 
rodno pravo iznova urediti u duhu kršćanstva! 
Kakovo bijaše vjersko oduševljenje još za kri¬ 
žarskih ratova! U svijetu vitezova i svetih kraljeva! 
Kakovi se velikani duha pojaviše na svim polji¬ 
ma Crkve: teolozi i pjesnici, filozofi i graditelji. 

pravnici i vojskovođe, junaci i junakinje kršćan¬ 
skog savršenstva i anđeli dobrotvornosti! 

Kako je Crkva bila ugledna i od velikog 
utjecaja za velikih Papa u sredini srednjeg vi¬ 
jeka! 

Ali tada: kako su također naskoro opet uz¬ 
rokovale duboke pukotine u zgradi Božje države 
nesloga, strančarstvo, častohleplje, bezmislenost, 
posvjetovnjačenje! I gotovo od početka protiv 
Kristove zapovijedi o jedinstvu prodriješe u ši¬ 
roke krugove kršćana raskol, zabluda, ukočeno 
prianjanje za svoju misao — tamo od Simona 
Maga, gnostika i Manikejaca prvih stoljeća preko 
krivovjerja srednjeg vijeka i istočnih raskola sve 
do zapadnoga vjerskog rascjepa i konfesijskih 
borba i sljedba sadašnjosti! Kako je često izblije¬ 
djela vjera, kako propala kršćanska stega kadi- 
kad i u samim samostanima i župnim domovi¬ 
ma, kakovo se posvjetovnjačenje uvuklo među 
službenike Crkve, pače među kardinale i Pape! 

U vodstvu Crkve nijesu uvijek bili pravi 
muževi na pravom mjestu. Mnogi su si luka- 
vošću stekli ili kupili odgovorne službe u Crkvi, 
i ne sluteći, kakovu štetu nanose Crkvi svojom 
nesposobnosti. Druge su ugurali svjetovni mo- 
gućnici, da bude Crkva oslabljena slabim pogla¬ 
varima i ponižena na službu zemaljskopolitičkih 
ciljeva. Biskupije i opatije neko su vrijeme sa¬ 
mo tome služile da budu opskrbilišta za plem¬ 
stvo, nagrada za političke skutonoše. I sama 
Papinska Stolica nije se mogla slobodno popuniti 
stoljećima; kome treba povjeriti vrhovni nadzor 
nad cijelom svjetskom Crkvom, nije odlučivala 
vrsnoća, nego spletke svjetovnih vladara. 

Ako su dakle dugim razdobljima bile na čelu 
crkvenom životu mnogoput pobožni osrednji 

ljudi, a čestoput i sasvim nevrijedni, nije se ču¬ 
diti, što su se uvukle zloporabe, nagomilali na 
svetom mjestu bezbrojni nedostaci i propusti. 
Potreba Crkve bila je od stoljeća do stoljeća sve 
veća. Jer svaki je propust olakšavao protivničko 
prodiranje, slabio Crkvene položaje, dvostruko 
oteščavao ponovno osvojenje. 

Posve velike ličnosti mogle bi bile po¬ 
moći i u tim slučajevima — tako je u svoje vri¬ 
jeme oprezna i svetačka snaga Grgura VII spa¬ 
sila propalu crkvenu stegu i učinila da se na¬ 
novo stadoše krasno razvijati crkvene moći. Ali 
gdje su protivničke sile umjele ukloniti uprav 
najvrsnije crkvene muževe, dakako ondje nije bi¬ 
lo tih izvanrednih muževa na mjestima vodstva! 

Kakovih je posljedica imao mnogoput samo 
jedan promašeni korak! Kakve na pr. ne bi bilo 
tragike u razvitku Crkve, kad bi bio inače pobo¬ 
žan i vrstan Papa Kaliksto III. sveo na pravu 
mjeru svoju ljubav prema rođacima te ne bi 
bio sasvim nevrijednog nećaka, Rodriga Borgiju, 
kasnijeg Aleksandra VI., odlikovao crkvenim ča¬ 
stima, pače i kardinalskim klobukom! Da su 
Leon X. i Klement VII. manje mislili na umjet¬ 
nine i promicanje njihove medičejske kućne mo¬ 
ći, a više da su se starali za crkvenu obnovu i 
suzbijanje religijske bune u Njemačkoj! Kad bi 
se bio kasnije Klement XIV. srčanije opr’o bour- 
bonskim dvorovima, naklonjenim janzenizmu, i 
ne bi bio njima za volju žrtvovao jedan Red, 
koji kad je iznenada prestao djelovati, jenjala je 
gotovo polovica crkvene obuke i misijskih usta¬ 
nova! Takovih primjera dalo bi se još navesti. 

Ljudi su ljudi, i oni pokazuju svoje čovječje 
slabosti stotinu puta i u teškom, sudbonosnom 
vremenu, gdje bi bili mogli od Crkve odvratiti 

tešku nesreću samo potpuni ljudi, samo odlične 
ličnosti, izvanredna apostolska lica. Mislimo sa¬ 
mo na vremena, kao što su kad je nastao istočni 
raskol ili kad je islam slavio prve pobjedonosne 
pohode! Jedna jedina pogreška osvećivala se često 
stoljećima. Kad je Istok prihvatio raskol, nije 
se više moglo misliti na zajedničku obranu proti 
osmanlijskom istoku. Ali tad moraše Mala Azija 
— gdje je nekad Crkva najjače evala — propasti 
za kršćanstvo. A onda se podigao čelični zid pre¬ 
ma Dalekom istoku, koji je kroz mnogo stoljeća 
onemogućio da se dalje širi kršćanstvo prema 
Perziji, Indiji, Kitaju i Japanu. 

Ili zamislimo se u vrijeme vjerskog rascjepa. 
Prividno mali nedostaci i zloporabe, ali koji se 
pomalo nagomilaše do bregova i napokon čitave 
zemlje u srcu otcijepiše od Rima i Papinstva. Na 
oko jedva kažnjive bezbrižnosti Papinskog dvora 
i biskupa, svećenika i redovničkih lica, ali koje 
su pomalo stvorile atmosferu, u kojoj je trebala 
samo da iskra vrcne, pa da strahovito provali 
mržnja ogorčenih i otuđenih i da sa sobom po¬ 
vede u crkveni prevrat polovicu kršćanstva! 

I za vrijeme janzenističkih i galikanskih 
meteža! U desetljećima liberalizma, koji je bio 
prodro i među crkvene krugove! Kao neopazice. 
odrekoše se svojih crkvenih i papivjernih predaja 
i same još katolički ostale zemlje! Kad je javnost 
prvi put javno odbacila svoj kršćanski značaj i 
krvavim i nekrvavim državnim prevratima do¬ 
spjela do današnje države bez konfesije! Ne dadu 
li se ondje svagdje na početku propadanja jasno 
upoznati pogreške i grijesi crkvenih krugova, 
koji istom omogućiše zaokret na lijevo? Jedan 
Richelieu i Mazarin, jedan Jansenij, jedan St. 
Cyran, jedan Antun Arnauld, jedan kardinal de 
Noailles pariški i biskupi-apelanti (prizivaoci), 

poslije jedan kardinal de Bernis, jedan Bontenlpi, 
jedan Azpuru, jedan Zelada, jedan Talleyrand’ 
jedan Fesch, sve članovi klera! I osim loga je¬ 
dan Quesnel, Tanucci, jedan Karlo III. španjolr 
ski, Josip I. portugalski... sve sami »pobožni« 
katolici, od česti članovi pobožnih bratstva. NjD 
bova je djela i propuste slijedilo opustošenje, u 
kojem se srušili od velike česti tihi kulturni rad 
od tisuću i pet stotina godina kao i osvojenje 
evropskog državnog života za Crkvu! 

Zašto Bog ne sprečava takova zastranjenja 
svojih službenika? Zašto se ne skrbi za to, da 
barem na najvišem mjestu budu uvijek muževi, 
koji zlo odmah zamijete, pomoć pribave, odstrane 
jakom rukom zloporabe na podložnim crkvenim 
mjestima, sve, bili oni visoki ili niski, primoraju 
da vjerno i postojano vrše svoju dužnost? 

Ne, Gospodin se nije htio za to postarati na 
taj način. Premda je imala biti strahovito velika 
i široka moć i odgovornost vrhovne uprave u 
Crkvi, nije on svakome Papi pored općenite po¬ 
moći Duha Svetoga i svojstva nepogrešivosti u 
naučavanju obećao dar nepogrešivog upravljanja.. 
Crkva imala se sama starati za to, da budu za 
upravna mjesta odabrani najbolji i najvrsniji --- 
i ako se unatoč tome čini, da se u Crkvi kroz duga 
razdoblja nije na to pazilo, kad su se popu¬ 
njavala visoka i najviša mjesta, tad je Crkva 
sama imala da trpi posljedice tih pogrešaka. 

Čovječje nedostajanje! Uzvišena je i utješna 
stvar katoličko svećenstvo sa svojom moći i pu¬ 
ninom blagoslova, kako ga je Krist htio opre¬ 
miti! Istiniti, pravi svećenički likovi jesu sunce 
za cijelu svoju okolinu, ures Crkve, izvor vjer¬ 
skom oduševljenju i ćudorednoj snazi za sebe 
same i za sebi povjerene. Kakove li velike sve 1 

ćeničke likove Crkva uistinu i poznaje, kazuje 
iskustvo svih vremena i pojasa! Nije pretjerano, 
ako se reče, da najviše potječe od svećenika, 
što je god Crkva blagoslovno i kulturno učinila 
u čovječanstvu. Svećenici bijahu širitelji i ču¬ 
vari vjere, misionari svih naroda, učitelji Evro¬ 
pe; štoviše i u znanosti bijahu svećenici u svim 
vremenima sve do danas u prvim redovima. 
Vjerni katolik gleda na svoga svećenika s po¬ 
štovanjem i ljubavlju, kao ni na koga drugoga 
na zemlji i na njega se u stvarima savjesti obra¬ 
ća s pouzdanjem, kojega ne bi pokazao ni prema 
svojoj majci. Pravi svećenik ima sveti strah od 
svoga vlastitog dostojanstva i službe, i osjećaj od¬ 
govornosti u njegovoj duši često ga do tla pritište. 

Da li su takovi svi svećenici? Zar ne može 
imati isto tako svećenik svojih čestih napasti, 
svojih slabih časova i strana? Nije li on kao i 
svaki drugi izložen padu? 

Gospodin je htio tako. Istina on pomaže sve¬ 
ćenika svojom staleškom milosti, ali nije 
obećao nikakovih čudesa, da se spriječi sVaki 
prestupak. Zaista, da nas očuva za svu budu¬ 
ćnost, te se odviše ne pomelemo zbog slabih sve¬ 
ćenika, pače je dopustio da se među prvim 
službenicima njegove Crkve, što je nastajala, 
među Apostolima, nađe jedan izdajica i drugi, 
odlikovani nad svima, da ga u progonu zataji 
od slabosti! Što otud izlazi? Da služba ostaje 
sveta i kod nevrijednog službenika i da katoličko 
svećeništvo u neprestanoj borbi s vlastitom čo¬ 
vječjom slabosti ima izvršiti ona čudesna djelat 
koja ga unatoč svemu žalosnom zastranjivanju 
uzdižu do dike kraljevstvu Božjemu! 

Ljudske zablude i zastranjivanja! Zar ih ne^ 
ma kod vjernika svjetovnjaka? Zar se zbog 




toga što mijenja na svetosti Crkve? Nipošto! 
Jer u jednu ruku kod nebrojenih vjernika pre- 
vladuje dobro nad zlim, a onda, što je još važni¬ 
je, svaki koji griješi, bio svećenik ili svjetovnjak, 
stavlja se u opreku s nakanama i uputama Crkve. 
Katolik, koji nepošteno radi, nećudoredno živi 
ili škodi bližnjemu, ne radi tako slušajući kato¬ 
lička načela, nego kršeći ih. Pa bi bilo isto tako 
naopako i nepravedno činiti odgovornom njegovu 
Crkvu za prestupke, što ih počinja, kao kad bi 
se prigovorilo higijenskim propisima, što ljudi ne¬ 
higijenski žive i zbog toga stradaju, ili kad bi se 
osuđivali državni zakoni radi opakosti onih lju¬ 
di, koji te zakone prestupaju ili ako im se pače 
državni činovnici lično slabo pokoravaju. 

Sve te teškoće i prilike, što koče, imaju ne- 
samo zato služiti da ostanemo pravedni sudeći 
slabosti u crkvenom životu, nego i meću, ako se 
samo pravo gleda, u to jače svijetlo unutarnju 
snagu i Božje poslanje Crkve. Jer se ne bi moglo 
reći, da se treba Crkvi diviti, kad bi u njoj 
djelovali samo anđeli i Duh Sveti, nego joj se 
upravo zato treba nada sve čuditi, što pretežno 
sastoji od slabih, prevarljivih, grješnih ljudi i 
unatoč tome tvori ta čudesna djela, uzrokuje taj 
blagoslov i postizava te sasvim Božanske utjehe! 

Iskreni ljudi, pače pošteni jnekatolici, ne- 
brojenoput zanosnim riječima priznadoše tu ne- 
natkriljivu životnu snagu katoličke Crkve, pa i 
ljudi, koji su kroz cio svoj život bili u oštroj 
opreci prema Crkvi, ponekad nađoše riječi du¬ 
bokog priznanja za nju i za njezina djela. A 
pobožnim katolicima, koji svoju Crkvu postojano 
iznutra proživljuju, koji danomice utažuju svoju 
žeđu na obilnom vrelu njezinih milosti i mogu 
crpsti njezinu snagu, koji liturgijom i askezom, 

molitvom i Euharistijom, Marijom i Svetima sto¬ 
je u najužoj vezi života s Kristom, ne treba istom 
na dugo razlagati ljepotu, veličinu, ljubeznost i 
plodnost Crkve. Za njih je samo odlučno: kako 
se imaju vladati, što im je činiti, da privedu 
u djelo svoje spoznanje i svoje oduševljenje za 
Kristovo kraljevstvo na zemlji. 


4. Djeca Kraljevstva. 

Prvo, što dugujemo kraljevstvu Božjemu na 
zemlji, jest da ga zanosno ljubimo i štujemo 
i zahvalno za nj prianjamo. 

Mi vjerni katolici zapravo ne smijemo biti 
nikad žalosni i pokunjeni. Jer nas je zapala 
sreća, koja nas mora kroz sve dane našeg života 
napunjati prevelikom radosti i zahvalnosti una¬ 
toč svim nevoljama i svim kušnjama. Ta mi 
smo djeca kraljevstva Božjega, izabrani i pozvani 
da budemo u uzvišenoj i vječno blaženoj za¬ 
jednici života s tajanstvenim tijelom Kristovim, 
da budemo dionici njegova dostojanstva i Bo¬ 
žanstva, njegove čistoće i nadnajravne punine. 

Katolici bez razumijevanja osjećaju čestoput 
kao teret, što moraju pripadati Crkvi, koja od 
svojih članova tako mnogo zahtijeva u nauci i 
načelima, u dogmi i moralu. Kako je naprotiv 
lako pristašama drugih vjera — misle oni. Možda 
se i stide, da pripadaju vjerskoj zajednici, koju 
među svima najžešće napadaju, okrivljuju, da, 
pogrđuju i progone. Ne misle, kako je u tim 
oznakama mnogo više prednosti nego štete! Da 
je to samo Božji milosni dar, ako nas uvrštenjem 
u tajanstveno tijelo Otkupiteljevo, što trpi, čini 
istinskim pristašama Krista, koji nosi križ. Kad 

naša Crkva ne bi bila izložena nikakovu pro¬ 
gonstvu i nikakovoj mržnji, bila bi kriva Crkva, 
a ne Kristova Crkva. 

Ali upravo zbog loga, što mi Crkvu prizna¬ 
jemo za Kristovu Zaručnicu i kraljevstvo Božje 
na zemlji, mora nas katolike boljeti duša, da su 
još danas toliki ljudi daleko od Crkve ili da 
je susreću s nepovjerenjem i nesklonošću. I zato 
treba da sve pokušamo, kako bi se Crkva bolje 
upoznala, razbile o njoj predrasude i krivi 
pojmovi i doveli k njoj i oni, koji se nalaze 
prema njoj bez razumijevanja i ljubavi. Mi ne 
smijemo zastati kod vlastite pobožnosti, kod li¬ 
čnog nastojanja oko kreposti, odviše i gotovo 
jedino samo okrenuti prema unutarnjosti, ne smi¬ 
jemo biti ravnodušni prema sudbini bližnjih. Do 
svih nas stoji obrana i širenje kraljevstva Bo¬ 
žjega. Nitko ne smije iz krive poniznosti, od stra¬ 
ha borbe, od prevelike ljubavi do mira ogra¬ 
ničiti se na nedjelotvorno promatranje. 

Gospodin zahtijeva od svojih, da im bude žao 
kao i njemu samom, ako ima premalo poslenika 
u njegovoj žetvi. Apostolskim srcem za njegovo 
kraljevstvo i za spašavanje duša pokazujemo se 
Bogu najzahvalniji, najviše iskazujemo čast nje¬ 
govu kraljevstvu na zemlji i našim bližnjima 
najveće dobročinstvo. 

Taj je apostolski žar to više potreban, 
što još danas ima mnogo stotina milijuna ljudi, 
koji ništa ne znaju o kraljevstvu Božjem i ne 
hodaju putem spasenja. Što će biti s njima u 
vječnosti? Kako da postignu blaženstvo? 

Istina je: Bog može u svojem milosrđu i sve¬ 
moći i njih prosvijetliti na izvanredan, nama 
nepoznat način, možda im se objaviti u posljednji 
čas njihova života i tako ih dovesti do neke vrsti 


krštenja željom i savršenog pokajanja. Tada se 
mogu nebrojene od tih duša isto tako spasiti. 
Također je možda moguće, da mnogi pogani u 
svojem životu nikad ne dođu do prave spoznaje 
o dužnosti, da samostalno biraju između Boga, 
koji se objavljuje, i svojevoljnog ostajanja u ta- 
m i — u tom bi slučaju veoma mnogi od njih 
ostali prema vječnom životu bistveno u stanju 
djetinje dobi, duhovne nedoraslosti, pa bi tako, 
slično kao nekrštena djeca, koliko se ne bi svo¬ 
jevoljno ogriješili o naravni ćudoredni zakon, 
poslije svoje smrti postigli dobra samo naravnog 
blaženstva mjesto gledanja Božjega i pravoga 
spasenja. Ali je u svakom slučaju postati bla¬ 
žen lakše i sigurnije, kad se i izvana pripada 
Crkvi, od svakoga drugog puta i zato moramo 
sve upotrijebiti, da svi ljudi što skorije dospiju 
do Crkve i tako do potpune spoznaje istine i da 
se lakše i sigurnije spase. 

★ 

Svela Crkvo, odlična, jedina Zaručnice Ot¬ 
kupitelja! Kako te treba slaviti, ljubiti, nada sve 
cijeniti! Kako smo mi srećni, što tebi pripada¬ 
mo! Kako dakle moramo s djelotvornim zanosom 
radosno raditi do posljednjeg časa našeg života 
oko tvoje obrane, širenja i unapređivanja! Kako 
valja žaliti one ljude, koji te ne poznaju i ne 
ljube, koji te krivo poznaju, grde i progone! O, 
raskrili svoje majčinske ruke nad cijelom ze¬ 
mljom brineći se, ljubeći, praštajući i vodi sve 
nas, blize i daleke, svoju djecu i svoje neprija¬ 
telje, Kristu i spasenju! 

VI. GLAVA. 


GOSPODAR KRALJEVSTVA 


1. Kralj kraljeva. 

Kralj je kraljevstva Božjega Krist. Na¬ 
zvan je Kraljem svijeta, jer je Bog i jer je do¬ 
šao na zemlju da spasi čovječanstvo na slavu 
Božju i na korist ljudi. Nazvan je Kraljem Crkve, 
jer ona nije ništa drugo nego duhovno kraljev¬ 
stvo onih, koji se hoće po njemu spasiti, koje 
kraljevstvo on osnova i oslobodi od svake ze¬ 
maljske vlasti. 

»Kralj«? Taj časni naziv na nj primijenjen 
jest bijedna zemaljska poredba, nešto, čime se iz- 

riče jedina jedincata veličina toga Kralja samo 
sasvim nedostatno. Šta su i svi kraljevi svijeta 
spram njega i njegova Veličanstva? Samo s obzi¬ 
rom na nas i na čovječje društvo dobiva taj kra¬ 
ljevski naziv svakako veoma suvremeno znače¬ 
nje. Treba opomenuti svijet, da nije ništa nego 
podložnik Gospodnji. Jer je čovječanstvo tako 
beskrajno djetinjasto i umišljeno, te bi se htjelo 
osloboditi i od kraljevskih prava svoga najvišeg 
Gospodara. 

Krist, Kralj kraljevstva Božjega na zemlji! 
Kako je pred nama uzvišeno i jedno jedincato 
to kraljevstvo! 

Svi su zemaljski kraljevi samo ljudi, opte¬ 
rećeni svom niskoćom svoje zemaljske naravi. 
Doduše uzvišeni su nad druge ljude svojim pra¬ 
vima i častima, ali po svojoj naravi nijesu više 
od posljednjeg prosjaka, štoviše u očima Bo¬ 
žjim mogu biti i manji od svoga posljednjeg 
podanika, ako su naime grješnici, a podanik pro¬ 
vodi ćudoredno neprijekoran život. Znanje je ze¬ 
maljskih kraljeva ograničeno, njihova moć često 
klimava. Oni su sami podložni bolestima i slabo¬ 
stima i napokon umiru kao svaki drugi čovjek. 
Danas sjede na prijestoljima, a sutra su prah i 
gnjilež. 

Kako je naprotiv drugačiji naš Kralj Krist! * 
On je vječni Kralj, pravi i najveći od 
svih! Nije slučajno podignut na prijestolje, nego 
moću svoga Božanskog podrijetla i moću neo¬ 
tuđivih, vječnih prava. On jedini sve zna, ne mo¬ 
že pogriješiti, svemoguć je, besmrtan, nenadvla- 
điv. Najveći su vladari svijeta spram njega sjene 
i nemoć, zvuk i dim. 

Sila se zemaljskih mogućnika uvijek opire na 
ljudske ustanove i povijesne razvitke. Kad ih to 

više ne štiti, kad se promijene vremena, tad pa¬ 
daju sve zemaljske moći, da ustupe mjesto dru¬ 
gima. 

Nasuprot naš Kralj ne temelji svoja vladar¬ 
ska prava niti 11 a sili niti na zemaljskim ko¬ 
ristima. On ne treba nikakovih bodeža i nikako- 
vih banaka da snažno i neodoljivo vlada nad mi¬ 
lijunima svojih vjernih. Njegovo se kraljevstvo 
opire na njegovu duhovnu moć: 11 a vjeru u 
njegovu neprevarljivu objavu nauka, na ljubav 
k njegovoj raspetoj Bogočovječnosti, na oduševlje¬ 
nje njegovih vjernih za njegovu neograničenu 
svemoć i veličanstvo. 

Krist je sa svakim od svojih nebrojenih po¬ 
danika u najtješnjoj, ličnoj vezi, kako se to ne da 
ni zamisliti kod nijednog zemaljskog kneza; on 
sve poznaje, čita u njihovim srcima, hoće da ga 
oni nesamo štuju i slušaju, nego, što je mnogo 
teže, i ljube i to više od svega na svijetu. On 
sam ljubi sve, kao što ne ljubi nijedan zemaljski 
knez svoje podanike, kao što ne može nikad lju¬ 
biti otac ili mati svoje dijete. On je za sve 
umro. 

Kakov lik, kakova je ličnost taj naš Kralj! 

Tko nepristrano čita Evanđelje, kako bi ga 
čitao kakov otvoren i pošten poganin, na pr. Ci¬ 
cero ili Virgil, mora ga duboko obuzeti jedina 
jedincata lična Isusova veličina. To dostojan¬ 
stvo, ta izvjesna svijest o njegovu Božanstvu! 
Ta uzvišenost, ta pretežnost nad svim ljudima, 
vremenima i udesima unatoč najponiznijernu. 
voljnom samoponiženju! To postojano dostojan¬ 
stvo uza svu čovjekoljubivost, to nadčovječje i 
nađsvjetsko veličanstvo, koje je prosijevalo kroza 
sve samoodricanje! To očevidno Božansko, go¬ 
tovo bi čovjek rekao, mrkoozbiljno Veličanstvo 




unatoč svoj krotkosti i blagosti! Čovjek se osjeća 
srdačno mu bližim i vazda ipak osjeća, kako j e 
on neizmjerno uzvišen nad svima nama! 

S kakovom naravnošću gospoduje nad pri¬ 
rodom i elementima, nad bolestima i slabostima, 
nad životom i smrću! S kakovom izvješnošću go¬ 
vori o svojem vječnom postojanju, o svojem bi- 
stvovanju prije stvaranja svijeta, o vječnostima 
iza sebe i pred sobom, kako je jedno s Ocem! 
0 sudu, što će ga vršiti nad svim svijetom! O 
nagradi i blaženstvu, kao i o vječnoj kazni, što 
će jednom izreći nad ljudima! 

Mnoga moderna Kristova slika predočuje 
Spasitelja tako mekim, tako sladunjavosentimen- 
talnim, kao kakova zaručnika u nježnim izlivi- 
ma ljubavi. To je jednostrano, čestoput nedostoj¬ 
no. Zacijelo bijahu ljubav i velikodušnost temelj¬ 
na svojstva njegova srca, ali ona nijesu ni za čas za¬ 
sjenila njegovu kraljevsku ozbiljnost i nje¬ 
govo nadzemaljsko dostojanstvo. On je lju¬ 
de ljubio djelom i svojom žrtvom na križu, a 
ne slatkim riječima i nježnim izlivima. Uza svu 
ljubav i predan je dao je uvijek svojima da osje- 
ćaju i njegovu nadmoćnu snagu i uzvišeno sveto 
dostojanstvo. 

Kako se ukazuje kraljevskim u svojim i z j a- 
vamal U svojim govorima, u svojem poučava¬ 
nju objavljuje svoju duboku mudrost i nedosti- 
živu veličinu duha. Igrajući obara prijevarne mu¬ 
drolije svojih protivnika i prekopava njihovu 
neiskrenost i licemjerje. Kakova istina sijeva iz 
svake njegove riječi! U kakove dubine silazi po¬ 
učavajući i do kakovih neizmjernih visina diže 
svoje slušaoce! »Nikad čovjek nije tako govorio, 
kao ovaj čovjek!« priznaju i njegovi smeteni ne¬ 
prijatelji, muca sve do danas skeptički postao 

naš svijet, kad mu ne može izmaći, kad ne može 
uteći nerješivoj zagoneci njegove veličine duha. 
Zaista, nebo i zemlja će proći, ali riječi njegove 
ostaju za uvijek, štoviše njegovi protivnici hra¬ 
ne se sve do danas mrvicama njegove mudrosti, 
koje su nekoć pale s njegova stola; misli, što 
ih je nekoć posuo svijetom, uvijek i neodoljivo 
utječu na čovječje mišljenje. 

Ali prije svega Krist je Kralj ljubavi. 
Što ga je poticalo i što oduševljavalo sve koliko 
njegovo djelovanje, ako ne milosrdna volja 
da ljudima vječno pomaže u njihovoj nevolji? 
Nikakovo poniženje, nikakova muka, nikakova 
žrtva nije mu bila preteška da utješi one, koji 
trpe, da zalutale rasvijetli, da spasi grješnike. 
Bio je neumoran poučavajući svoje, neiscrpiv 
čineći dobro i praštajući, dobar i milosrdan sva¬ 
gdje, gdje je našao samo malo dobre volje. Bi¬ 
jaše prijatelj grješnicima, palima, prognanicima. 
Dao je da osjećaju toplinu njegova srca Židovi i 
pogani, odlični i prosjaci, odrasli i djeca. Kako 
se plemenito i nježno zauzeo za preljubnicu, koju 
su htjeli kamenovati, kako je plemenito i nježno 
sučuvstvovao s Lazarovim sestrama, s udovicom 
iz Naima, s razbojnikom na križu, s Petrom po¬ 
slije svoga uskrsnuća! Postavio je zapovijed lju¬ 
bavi na vrh svim svojim zapovijedima, utvrdio 
je taj zakon prije svega i svojim primjerom. 
Tako kao on nitko nije ljubio ljude, ni prije 
njega, ni poslije njega. Ta on sam nije bio ništa 
drugo nego postalo vidljivim, čovjekom postalo, 
utjelovljeno milosrđe i ljubav Božja. 

On ostade Kralj sve do smrti. Prividno nad¬ 
vladan, satrt na tijelu i duši, na časti i ugledu, 
svezan, bičevan, ismijan i na drvo pribijen, osu¬ 
đenik, ipak sačuva do konca svoju unutarnju 

slobodu i svoje dostojanstvo. Nitko nije inu mo¬ 
gao uzeti života, kad sam to ne bi htio. Ali on 
je htio i umro je svojevoljno — sa sigurnošću, 
da će opet uzeti život svojom moći kako i kad 
bude htio. 

Uronjen u more trpljenja, ostao je — 
da se zaista čovječji reče — uvijek što je bio: 
junak, komu nije otela mira nikakova muka, 
koji je i u premučnoj boli stida i unutarnje 
ostavljenosti ostao vjeran svojem poslanju i sve 
do konca mislio ne na samog sebe, nego samo 
na druge. On je mogao osloboditeljicu smrt po¬ 
zvati skoro pošto je bio raspet da dođe i da ga 
oslobodi, ali nije htio. Tri je puna sata s junačkom 
srčanosti gledao muci u lice i odbijao do kraja 
svaku olakšicu, i posljednju, smrt. Tako umire 
samo onaj, koji je svijestan svojem Božanstvu. 

Kako je kraljevski i u svojoj s 1 a v i ! U sjaju 
uskršnjeg jutra! U savršenom svom opravdanju 
pred učenicima i pred svijetom! Kralj nad smrću 
i nad životom! Jedini, koji je smio sam sebe 
nazvati »uskrsnuće i život«. I u njegovu zemalj¬ 
skom sjaju već sluteći gledamo kao u ogledalu 
vječnu slavu Božju! On svojim uzvišenjem i uza- 
šašćem pred nama začuđenim za čas odškrinu 
vrata nadsvjetskog kraljevstva Božjega i kao kroz 
pukotinu smjeli smo zaviriti u sjajnu slavu nje¬ 
gova trajnog boravka. Sada »sjedi o desnu Oca« 
i ima jednoć doći da sudi cio svijet — i one, 
koji mu leđa okrenuše, koji ga sramotiše, grdiše 
i progoniše. I nas, svoje vjerne, i također mene! 

Kakov će biti moj prvi susret s njime? Kako 
ću, i ako kličući i od blaženstva opojen, pasti 
na koljena pred njegovom Božanskom ljepotom 
i Veličanstvom! 

Da, svi se moraju pokloniti pred njim, na 
nebu, na zemlji i u paklu... 


2. Kraljevsko Kristovo djelo. 

Nije samo ličnost Isusova kraljevska, nego 
je i njegovo djelo, njegov pothvat kraljevski. 

Došao je da osnuje kraljevstvo, kraljevstvo 
istine, svijetla i mira; kraljevstvo otkupljenih, 
izabranih za vječno blaženstvo; kraljevstvo od 
same djece Božje, nosilaca Božjeg posinaštva. On 
sam svojom otkupiteljskom smrću udari temelje 
tomu kraljevstvu i odredi da u njemu bude 1 j u- 
b a v vrhovni zakon. Mržnja i zavist, surova sila, 
svađa i neprijateljstvo, sve neplemenito i ne¬ 
čisto imalo je biti prognato iz toga kraljevstva. 
Svi njegovi građani trebaju biti sveti i braća 
među sobom, jedne volje i jedne vjere, dionici 
iste blažene nade, tajanstvenim zajedništvom u 
jedno tijelo združeni među sobom i sa svojim 
Utemeljiteljem, Glavom. Imaju uživati istu ne¬ 
besku hranu i time ozdravljivati od svake ni¬ 
skosti. I svi trebaju jednoć prijeći u slavu i bla¬ 
ženstvo nadzemaljskog kraljevstva njegovih bla¬ 
goslovljenih. 

I u tom kraljevstvu ne će nedostajati boli 
i križa, dok njegovi građani borave na zemlji. 
Štoviše bol i križ imaju biti za njegove oznaka 
odabranja. Ali bol treba biti ublažena i preo- 
bražena u svijetlu utjeha, što izlaze iz vjere u 
njega i iz njegove milosti. Nesklonost svijeta 
prema tomu kraljevstvu, da, progonstvo i mu¬ 
čenje imaju pače služiti vjerodostojnosti pravog 
Kristova kraljevstva, neprolaznoj slavi Crkve ju¬ 
naka. 

Kristovo kraljevstvo postoji među ljudima 
gotovo dvije tisuće godina. Nebrojeni mu se pri- 
družiše i u njemu nađoše spasenje i sreću, mir 
i savršenstvo. Nebrojeni građanstvom u tom kra¬ 
ljevstvu postigoše plemenito osjećanje i ćudorednu 
visinu, kako prije toga svijet ne bi bio mogao 
da drži mogućim. To su aristokrati u Kristovu 
kraljevstvu, Sveti. I bezbrojni u tom kraljevstvu 
pomalo nadvladaše u sebi najtamniju silu: gri¬ 
jeh. Boriše se i rane pretrpješe, ali konačno ipak 
pobjediše i uđoše u vječnu zemlju spašenih. 

Kristovo kraljevstvo njegovi neprijatelji 
neprestano ugrožavaju i bore se protiv nje¬ 
ga. Sve sile zloga pokrenuše protiv toga kra¬ 
ljevstva: laž i nerazum, klevetu i zavođenje, pod¬ 
muklu prijevaru i surovu silu. Krv je pravedni¬ 
ka potocima tekla, i danas teče u svim krajevima 
svijeta. Zakonodavstva, vlade, sveučilišta, narodni 
pokreti, društvene i znanstvene teorije dižu se 
proti tomu kraljevstvu. Niječe se njegovo pravo 
da postoji, njegova ćudoredna snaga, poriču se 
njegove povijesne zasluge, njegove istine. Nje¬ 
govim glasnicima zatvara se put k narodu, djeci, 
školi, bolesnima. Otimaju se vanjska pomagala 
njegovu djelovanju. Otima se njegovo vlasništvo, 
zatvaraju se njegove škole i redovničke kuće, 
pljačkaju se njegove crkve i razaraju. Smišljaju 
se izvanredni zakoni proti njegovim službenici¬ 
ma i ustanovama. Iznalaze se teorije i naredbe 
samo da se spriječi njegovo slobodno kretanje, 
ubije njegov živac. Toga zločinačkog pothvata bi¬ 
jahu posljedice: metež, ćudoredno propadanje, 
razdor, društvene napetosti, bijeda, siromaštvo, 
mržnja i rat. Vidjelo se, da se bez Krista može 
doduše razarati, ali se ne može graditi i mir 

tvoriti. Ipak đavolska zaslijepljenost ne popusti. 
Ne htjedoše, da »ovaj čovjek kralju je nad njima«. 

Tako stoji kršćanstvo pred nama već devet¬ 
naest vjekova, u sjaju i krvaveći. Užas i ludost 
zaslijepljenima, kraljevstvo blagoslova i spase¬ 
nja ravnim i poštenim dušama. Prostran proljetni 
Vrt s divnim cvjetovima kreposti i s čudesnim 
plodovima milosti. Ali sav njegov sjaj i sva nje¬ 
gova ljepota izvire iz jednog izvora, iz rana 
Otkupitelja. Ta djelotvornost u svemu, što se 
zbiva u njegovoj Crkvi i u svakome njegovih 
vjernih na nadnaravnom životu, pripada najdiv¬ 
nijim crtama njegova jedincatog kraljevstva. 

Jer on je, on sam, koji djeluje po Duhu 
Svetom u njima svima. Njegova je vjera nje¬ 
gove djece, njegovo je najbolje njegovih vjernih, 
junaštvo mučenika, njegova je postojnost ispo- 
vjeđalaca, revnost apostola i misionara, čistoća 
djevica, ljubav milosrdnih sestara. Njegova su 
Čudesa obraćenja, rasvijetljenja, duševnog na¬ 
pretka, svetosti u svim milijunima njegovih po¬ 
danika. Svaka plemenita pobuda našeg srca, sva¬ 
ka sveta odluka, svako sveto djelo ljubavi i vjer¬ 
nosti jesu u najdubljem dnu najprije njegovo 
djelovanje, njegovo tajanstveno upravljanje u na¬ 
ma, pobjeda njegovih poticaja i ponuka, slavlje 
njegove milosti u dubinama naše duše. 

Kao što u naravnom redu njegova stvorenja 
golemi zvjezdani svijet napokon sastoji od mi- 
rijada malenih čudesnih tvorba, od elektrona naj¬ 
manjih atomskih čestica, tako i cio neizmjerni 
svemir nadnaravnog života u povijesti duša i 
Crkve nije ništa drugo nego čudesno obilno tkivo 
njegovih danih milosti, njegovih darova milosti 
u pojedinostima jedva zamjetljivih. 


Svijet i nadsvijet 

O 11 J e jedini velik u svemu velikom, on je i 
dini lijep u svemu lijepom i on jedini svet u sve¬ 
mu svetom. 

Uistinu Božje kraljevstvo, u kojem saru 
Kralj oblikuje svoje kraljevstvo i sve do po¬ 
sljednjega i najmanjeg izgrađuje i usavršuje. 

Tko da se ne oduševi za takovo kraljevstvo 
i za takova Kralja? 

3. Kraljeva pratnja 

Krist-Kralj zahtijeva da ga svi svojevoljno 
pratimo. 

Nema tu ni za koga nikakova izvanjska sila, 
tu sve stoji do slobodne odluke, do oduševljenog 
sudjelovanja. 

Kristov zahtjev o pratnji smjera na dvoje; 
treba da mu se sami sasvim podložimo i tada 
se zajedno s njime damo na to, da osvojimo 
svijet. Potonje se ne može i ne smije bez prvoga. 
A prvo sa sobom vuče drugo. 

Najprije se moramo mi sami savršeno pod 
ložiti Kristu-Kralju! On hoće da bude prije sve¬ 
ga u našem srcu podignut na prijestolje. Poslušna 
vjernost njegovim načelima i zapovijedima^ 
još više: oduševljena ljubav k njemu i preda - 
nje njemu jest ovdje prvi uvjet. 

Tko da mu odbije jedno ili drugo? Tko ima 
od njega više prava na naše štovanje i na našu 
ljubav? Tko je od njega veći i dostojniji ljubavi? 
Tko nam je toliko darovao, toliko za nas uči¬ 
nio i trpio? Tko nas može bez njega i osim nje¬ 
ga uistinu usrećiti? Tko se od njega dijeli, dijeli 
se od sreće, od svijetla, od istine, od života. Tko 
njega ostavlja, ostavlja i izdaje samoga sebe, 
pada u osirotjelost, bijedu i smrt. 

Ali njega služiti i ljubiti znači: doći s njime 
u najunutarnije, srdačno zajedništvo života, po¬ 
stati njegov prijatelj, spreman sve izgubiti i sve 
pretrpjeti, samo da se sačuva vjernost prema 
njemu, da se ne proigra njegovo Božje, kraljev¬ 
sko prijateljstvo; ostati gospodar nad sobom u 
uzbuni ili strasti srdžbe, zavisti, tjelesnosti; ne 
dopustiti nijedne riječi, nijedne kretnje, nijednog 
koraka i nijedne predožbe, čime bismo došli u 
opreku s njime. I onda: u njegovoj nazočnosti 
hodati, svagdje osjećati njegovu blizinu, tijesno 
uz njega pristajati moleći i primajući svete sa¬ 
kramente, nastojeći oko kreposnog života,’ osta¬ 
jući vjerni Crkvi i postojano sjedinjujući se s 
njime. On treba biti vrhovni cilj našim mislima 
i željama, naša najžarča ljubav i čežnja, naš tje- 
šitelj i savjetnik, naš prvi i posljednji prijatelj. 

Zatim treba da mu se ponudimo pomoćni¬ 
cima i službenicima kod izgrađivanja njegova 
kraljevstva među ljudima. Mnogi ga nikad 
ne upoznaše, mnogi ga prezreše i ostaviše. Mnogi* 
se zovu njegovim pristašama, ali uistinu ni jesu, 
da, oni pod kršćanskim imenom samo umno¬ 
žavaju broj njegovih protivnika. Ili su oni tako 
mlaki, tako ravnodušni, provode život tako ne¬ 
dostojan kršćanina, kao da Krist za njih ništa 
ne znači. On ih hoće sve skupiti, sve učinili 
dionicima blagoslova i obilnog blaga svojeg kra¬ 
ljevstva. Ali kod toga želi da sudjeluju njegovi 
podanici. U velikoj mjeri hoće da uspjeh spašava¬ 
nja duša stoji do našeg sudjelovanja. Tko ne bi 
htio sudjelovati u toj uzvišenoj vojni? Utažiti 
Gospodnju žeđu za dušama? Ne pokazati ljudima 
puta do najveće sreće? 

Za to ima izobila prilike u svakom sta¬ 
nju života i svaki dan. Samo treba da otvorimo 

oči, raširimo srce i da se ne strašimo posla. 
Apostola treba danas svagdje. Duše su stra¬ 
hovito zapuštene, a sjeme korova, što ga nepri¬ 
jatelj rasipa, svuda dozrijeva u užasnoj mjeri. 
Nevjera i vjerska ravnodušnost, ćudoredna lako- 
umnosl i propadanje opustošili su duše, pa da se 
to svlada, treba i još djecu odgojiti vojnicima. 
Riječ, kojom se razjašnjuje i pobuđuje na dobro, 
Ijubezno nagovaranje zavedenih, moćno svjetov¬ 
njačko propovijedanje dobrim primjerom, apo¬ 
stolska molitva tvore čestoput čudesa, da se ljudi 
zadube u sebe i promijene. 

Zatim imamo velike, blagodatne ustanove 
organiziranog spašavanja duša: propovi¬ 
jedanje Crkve, njezinu divnu službu Božju, sjajnu 
milinu i dostojanstvenu uzvišenost naše liturgije, 
knjige i listove, sve vrste crkvenovjerskog djelo¬ 
vanja. Imamo bratsko udruženje svih dobrih za 
zajednički, uređeni, mudro razvrstani i veliko¬ 
dušni rad za Krista: u potpomaganju dušobriž¬ 
ništva, u kršćanskoj obuci, u misijama, u Karitas, 
u štampi. Sve je to sudjelovanje u promicanju 
kraljevstva Kristova na zemlji. 

Apostol at je najveće nasljedovanje Kri¬ 
sta. Najpraviji način prodrijeti u tajne njegova 
bitka, usvojiti njegove misli, osjećanja i teženja, 
njegovu tjeskobu zbog duša, njegovu ljubav do 
njih, imati uzorom samu njegovu unutarnjost, 
njegov čuvstveni život, njegovo srce. Tko je zaista 
oduševljen za Spasitelja i njegovo kraljevstvo, mo- 
ra ga boljeti u dnu duše, kao nekad i samog 
Učitelja, što je žetva doduše pregolema, ali posle¬ 
nika ima premalo. Njemu će biti prošnja u Oče- 
našu: »Dođi kraljevstvo tvoje« omiljela molitva, 
izričaj njegove najžarče čežnje, sveta strast i po- 
budni, svagdanji program. 

Ništa ga ne će tako obuzimati i zadovolja¬ 
vali, nego kad smije surađivati u širenju kraljev¬ 
stva Božjega na zemlji. Ne će se dati zavarati 
vanjštinom, osjećati se zadovoljnim zbog djelo¬ 
mičnih uspjeha, gdje je još neizmjerna potreba 
duša i za njihovo spasenje nije još ni iz daleka 
sve učinjeno. I ne će brzo osjećati da je dovoljno 
pripravljen za sveti boj, nego će neumorno dalje 
raditi na vlastitom usavrši van ju, proučavat će i 
čitati, sudjelovat će u radnim zajednicama, do¬ 
znat će i naučiti rukovanja i umijeća pravog apo- 
stola-svjetovnjaka, rado će poslušati dobrona¬ 
mjernu kritiku, ne će postati malodušan zbog ne¬ 
uspjeha. Daleko će od sebe tjerati svaki ljubo- 
mor i zavist; naprotiv radovat će se uspjehu, 
postigao ga on ili njegov bojni drug. Hvala i 
priznanje u posljednjem će ga redu zanimati. 
Nerazumijevanja i nemila trvenja mirno će pri¬ 
mati, »dok se na svaki način Krist propovijeda«. 
Svake će se večeri radovati, kad se bude mogao 
osvrnuti na mučni dan, ali upotrebljen za apo- 
stolat, i svaki će dan držati izgubljenim i oplaki- 
vat će ga, u kojem nije najviše, što je mogao, 
učinio za Kristovo kraljevstvo. 

Kad bi Kristovo kraljevstvo imalo mnogo ta¬ 
kovih boraca, kako bi tada to kraljevstvo pobje¬ 
donosno prolazilo svijetom! 

Zašto, o Gospodine, zašto se odlučujemo pra¬ 
titi te tako krzmajući, tako polovično, tako lijeno! 

VII. GLAVA. 


MOĆ U NEMOĆI 


1. Pojave propadanja. 

Tko ima pred očima samo tamne strane 
crkvenog razvitka, snalazi ga napast da pita: Da 
ii se dakle kraljevstvo Božje povijesno i stvarno 
obistinilo? Ne mora li se naprotiv reći, da je 
kršćanstvo izdalo? Ne govore li svi znaci, da se 
životna snaga Crkve iscrpla i da je svoj posao 
svršila? 

Uistinu vjerni kršćanin, obazre li se svijetom, 
štošta nalazi, što bi ga moglo pesimizmom na¬ 
puniti. Gotovo su dvije tisuće godina kako po- 

stoji kršćanstvo, a dvije su trećine svijeta još 
uvijek poganske! A u onoj jednoj trećini izna- 
kazuju sliku otpadi, raskoli i rascjepi. I u samom 
katoličkom dijelu štete nad štetama, jedan poraz 
za drugim! Kultura, koja je sasvim upravljena 
prema ovom svijetu i koja je na tom, da se ko- 
načno rastavi od Boga, Krista i Crkve. Društveni 
»red«, koji bi čovjek gotovo mogao nazvati prije 
neredom i koji je svakako postojani otrovni izvor 
duševnoga, ćudorednog kvarenja naroda. Straho¬ 
viti svjetski rat s drugim, koji ga je slijedio, 
gospodarskim svjetskim ratom, tom zvjerskom 
međusobnom borbom naroda o kruh i dobitak, o 
čast i moć, sve do izgladnjenja čitavih zemalja! 
Neprestano u plamenu podržavana bratska mrž¬ 
nja, organizirano nepovjerenje, urota svih proti 
svima, gdje bi morao gospodovati sveti zakon 
opće ljubavi! Pa ćudoredna neobuzdanost, koja 
je postojani rug za kršćansko ime! Štampa i lite¬ 
ratura, kazalište i kino, ton u društvu i zabavi, 
moda^ i vladanje, što je samo ondje moguće, gdje 
je kršćansko osjećanje u širokim krugovima već 
davno izumrlo. Kult tijela, erotike, poremećenje 
obitelji, obeščašćenje žene i izdaja na djeci, što 
sve upućuje, kako je daleko pokročilo nanovo 
ustalo staro poganstvo u »kršćanskim mnoštvima«. 

Nijesu li to žalosna vremena izumiranja 
»kraljevstva Božjega na zemlji«? 

Kako se odalečio od Crkve, od kršćanstva ve¬ 
liki, javni život! Kako se često malo obazirb 
na kršćanska načela i crkvena prava vlade, par¬ 
lamenti, uredi i javno mnijenje! Nekoć su kr¬ 
šćanski knezovi i države držali svetom dužnosti 
da Crkvu pomažu nesarno kod kuće u njezinu 
ra # du> nego su je moćno podupirali i u njezinu 
misijskom djelovanju, kad je širila vjeru i kr¬ 

šćansku kulturu među prekomorskim poganskim 
narodima. Danas gledamo u poganskim zemljama 
junačko, ali u nekom obziru kukavno misijsko 
nastojanje Crkve, nad kojim »kršćanske« države 
najviše ako dobroćudno sliježu ramenima. Nasu¬ 
prot »kršćanski« Zapad, koji narodima Azije i 
Afrike, što teže za višim, nudi uvozni dar evrop¬ 
ski počešljano novo poganstvo! 

Danas se pričinja Crkva da je i iznutra 
duboko oslabljena. Morala se priviknuti da gotovo 
bezbrižno nosi sve te gubitke. Dok njezini ne¬ 
prijatelji živo i nasrtljivo rade, dok su poslanici 
bezbožničkog pokreta svuda na poslu i grade se, 
kao da bi bilo kršćanstvo već davno raskrinkano 
kao niz besmislica, naivnost i pučka prijevara, 
mnogi zastupnici Crkve, u duhovnom i svjetov¬ 
nom staležu, predavaju se miru i lagodnosti, kao 
da bi sve bilo u najboljem redu. Nikakova od¬ 
lučna obrana, nikakovo pravo poznanje pogibli! 

Kamo se djelo od nekoć živo, svježe, pobjedo¬ 
nosno i osvajanja željno kršćanstvo? Kako se u 
duhovnoj pastvi i misijama čestoput kreće samo 
u okovima sitnog rada, kako se zadovoljava ne¬ 
dostatnim i od česti zastarjelim metodama! Kako 
se razasipa u česnim zadaćama, a velike, daleko¬ 
sežne zadaće ostaju netaknute, i najvažniji, naj¬ 
preči problemi ne nalaze rješenja, jer nema ni¬ 
koga, tko bi se ozbiljno starao za ta rješenja! 

Vremena velikog napredovanja, kakova su 
bila u vrijeme seobe naroda i iza Franje Ksaver- 
skoga, čini se, da su prošla; prije se prijeti pogi¬ 
bao, da će nas jednoć preplaviti poganski istok, 
ili da će islam opet postati svjetskom moći, na 
sramotu i propast kršćanske kulture! 

A svjetski ugled Crkve? 





Nekad prva moć na zapadu, vladarica nad 
cijelim duhovnim životom Evrope, nad upravlja- 
njem države i zakonodavstvom, nad društvenom 
izgradnjom i međunarodnim odnosima, posljed¬ 
nje, najvažnije sudište u svim svjetskim stvari¬ 
ma kulture, ćudoređa, politike, pače i gospodar¬ 
stva danas, kad se ima odlučiti o kulturnim 
smjerovima i udesima naroda, jedva je udostoje 
koje riječi, kojeg pogleda. Tko je mario za Papi¬ 
ne prosvjede protiv svjetskog rata? Tko ga je 
poslušao, kad je svečano pozvao da odlože oružje? 
Tko je pomogao da pobjede njegova nastojanja 
oko mira i primio iz njegove ruke načela pravo- 
S a » trajnog mira među narodima? I u kojim su 
zemljama onih sudbonosnih dana vodili javne 
poslove katolici? Gdje su i danas na krmi, pa i 
ondje, gdje su u većini? 

Mi smo danas u svijetu gotovo dosegli velik 
broj od 400 milijuna. U nekih 40 država u ve¬ 
ćini smo. Unatoč tome dajemo se svuda potiski¬ 
vati, izuzevši neke manje znatne zemlje, kao da 
šino mi, jer katolici, nesposobni za velike zadaće. 
Otkud to? često moramo pače biti zadovoljni, 
ako nas se pusti uopće živjeti, ako nas se ne pro¬ 
goni i ne ugnjetava, kako se to događa u špa¬ 
njolskoj i Mehiku i u posljednjih sto godina sad 
ovdje,^ sad ondje gotovo u svim državama svije- 
ta, pače kako se to zbivalo i u zemljama s kato¬ 
ličkom većinom: u Francuskoj, u Portugalu. 
Italiji, u većini južnoameričkih zemalja. 

Otkud to? A koja bijaše naša sudbina u osta¬ 
lim zemljama: u Engleskoj i Irskoj, u Švajcar- 
skoj, u Nizozemskoj, u Udruženim državama, u 
Rusiji, u Australiji, u sjevernim državama, gdje 
još i danas postoje izuzetni zakoni za katolike! 

Rako je samo moguće, da Crkva, kraljevstvo 
Božje na zemlji, mogoput i sama tako malo čini 
da obrani svoja prava i svoj ugled u svijetu? 


2. Tamne slike u prošlosti. 

Ali zar je bilo kad drukčije? Povijest Crkve 
je povijest gotovo neprekidnih tlačenja izvana 
i gotovo neprestanih taktičkih lutanja iznutra. 

Izvana htjeli su Crkvu svim sredstvima osla¬ 
biti: metodama politike i oružjem duha. Tamo 
od cezara pa sve do naših dana svaki je silnik i 
svaki drzovit deran na Crkvi okušao svoju snagu 
i oštrinu duha. Crkva je bila nebrojenoput spu¬ 
tana. Pape čamiše u tamnicama i biše u pro¬ 
gonstvu, pače i u devetnaestom vijeku; biskupe i 
svećenike progone ili na stratište vuku, stotine 
redovničkih osoba kao zločince tjeraju ili ubijaju, 
crkve skvrne i ruše, redovničke kuće pljačkaju i 
u prah obraćaju. 

Pod dvoličnom riječju sekularizacije ili na¬ 
cionalizacije ponovo se Crkvi otimalo njezino za¬ 
konito vlasništvo, jedamput gotovo u svakoj zemlji, 
kao da bi ono bilo posjed bez gospodara. Sva¬ 
komu lihvaru i svakoj ništariji zakon i javno 
mnijenje osiguravaju nesmetano posjedovanje 
njihova vlasništva; »svetinja« se vlasništva drži 
nedirljivom — s jedinim izuzetkom Crkve. Je¬ 
dino se njoj neprestano osporava posjedovanje 
njezinih dobara, potrebne materijalne podloge za 
njezino djelovanje! Crkvu opljačkati nije nepra- 
vo, nije krađa, nije nepoštenje! 

Bilo je doduše u povijesti Crkve i sjajnih 
razdoblja, ali ponajviše kratkog vladanja, a ta¬ 
da su ponovo slijedila teška vremena stiske i 

slabosti. Uz posve vrsne Pape i biskupe nalaze se 
i slabe Pape, nevrijedni biskupi, posvjetovnjačeni 
kler, slabo vjerni, ćudoredno propali svjetovnjaci 
i »kršćanski« knezovi, koji su svoju moć upotre¬ 
bljavali da škode Crkvi. Pa bolni nedostatak jakih 
ličnosti, koje bi bile umjele stvari opet posta¬ 
viti na njihova prava mjesta i povratiti kraljev¬ 
stvu Božjem na zemlji časno mjesto, koje mu 
pripada! 

Ali zar nije to žalosno i tjeskobno? Da li je 
smio Gospodin svoju Crkvu, ako je uistinu nje¬ 
gova,toliko zapustiti, tako je sasvim prepustiti 
njezinu udesu? 

I to još nije sve. K tome je još došao tako 
žalostan dvostruk raskol: onaj, koji je otrgnuo 
istok od zapadne Crkve, i drugi, koji povlači du¬ 
boke i široke brazde kršćanskim svijetom na za¬ 
padu. Kakova li je nevolja taj dvostruki raskol! 
Kakovo li poniženje! Spasitelj je ostavio svojoj 
Crkvi najvjernijim zalogom zapovijed o ljubavi i 
još u posljednjem satu u svojoj velikosvećeničkoj 
molitvi na dirljivi način preporuči svojima savr¬ 
šenu slogu. I Apostolska pisma ne osuđuju ništa 
toliko, koliko svaki razdor među vjernicima, svaku 
nepokornost prema crkvenoj vlasti. 

A šta mi naprotiv uistinu vidimo u povijesti 
i sadašnjosti kršćanstva? Već od početka nije ne¬ 
dostajalo u njoj bune svojeglavosti, pukotina i 
cijepanja, krivovjerja i raskola i napokon čitavi 
narodi otpadoše od crkvenog jedinstva. Nešivenu 
Kristovu haljinu rastrgaše njegove pristaše na 
stotinu odijeljenih »crkava« i sljedba, koje se 
među sobom sad žestoko bore, sad su u zlobnom 
međusobnom nepovjerenju! Zar je to ljubav i slo¬ 
ga, što je Krist htio i po čemu bi trebali oni, koji 
su vani, upoznati njegove prave učenike? 

Katoličku Crkvu ne pogađa nijedan ukor, 
kao da bi ona u svojoj crkvenoj zajednici trpjela 
razdore i raskole i da ne bi ljubomorno štitila 
ljubav i slogu. Ako je odvajkada strogo ustajala 
proti krivim naukama, to je učinila uprav zbog 
loga, da ne bi buntovnici i nepokorni uništili 
jedinstvo Crkve. Ipak i pravu Kristovu 
Crkvu ponizuje i osramoćuje i svjedoči o kobnim 
slaboćama i propustima mnogih njezinih zastup¬ 
nika, da nijesu mogli spriječiti razdor u tolikoj 
mjeri i od tolikog trajanja, da je najprije otpao 
od crkvenog jedinstva čitav Istok, zatim gotovo 
polovica Zapada. 

Kako je slabljenje toga jedinstva i ugleda 
Crkve žalosno djelovalo, da je nestajalo religij¬ 
skog mišljenja u širokim krugovima cjelokupnog 
kršćanstva! 

Koliko je ne više jedinstveno kršćanstvo iz¬ 
gubilo na svom ugledu u javnom životu i ne¬ 
prijateljima postalo predmetom napadaja! 

Kakova je teška odgovornost na mnogim kr¬ 
šćanima u prošlosti, ali i u sadašnjosti! 


3. A budućnost? 

Toliko tamna u prošlosti, toliko tjeskobna u 
sadašnjosti Crkve! A u njezinoj budućnosti? 

Mi dakako ne možemo gledati u budućnost, 
ali predznaci za budući razvitak, čini se, na ža¬ 
lost, da isto tako malo bodre. Premda ima i mno¬ 
ga radosna pojava vjerskog napretka, ipak ne 
valja pregledati, da i neprijatelji kršćanstva snaž¬ 
no idu naprijed i spremaju se na odlučne, zator- 
ne napadaje. 

Bezbožnički se pokret strahovito napreže da 
postane svjetskim pokretom. Kao kakav »parni 
valjak« htio bi smrviti religijsku kulturu pre- 
đašnjih stoljeća. Već stotine tisuća sluša njihov 
komando, raspolaže silnim sredstvima, služe mu 
sve moderne metode širenja misli. Tko će izdržati 
taj zatomi rad? Tko će mu se snažno, uspješno i 
dalekovidno oprijeti? Evropa stoji duhovno slabo 
oboružana proti duhovnomu boljševizmu, što 
juriša. Čvrstoća vjere, apologetsko znanje, religij¬ 
sko pučko školovanje i crkvena obrazovanost 
mnogostruko loše stoje, čini se, da se i čuvari 
Siona često odviše pouzdavaju u moć same na- 
sljeđenosti, pobožnih pučkih predaja, baštinjene 
vjerske vjernosti puka, pa se zadovoljavaju ne¬ 
dostatnim, zastarjelim odviše skromnim meto¬ 
dama rada. Osim toga treba uvažiti, kako se brzo 
čestoput i pobožni narodi lišavaju svojih religij¬ 
skih predaja i svoje čvrstoće u vjeri. Uprav zem¬ 
lje s duboko ukorijenjenim katolištvom, kao 
Francuska, Španjolska i Mehiko, lako postadoše 
pobjednički plijen najmržim crkvenim napada¬ 
čima. Što je tamo moglo biti, može biti i gdje 
drugdje. 

Postoji dakle pogibao da nas stignu i 
dalji teški gubitci, da bude i dalje suzivan naš 
već umanjen posjed. Mjesto da izgubljeno natrag 
dobijemo ili da pače ledinu osvojimo za kraljev¬ 
stvo Božje na zemlji, moramo računati s đaijim 
otpadima mnoštva. 

Osvojiti? Crkva vrši tiha osvajanja bez 
broja i konca. Danas više nego juče. Ali to su 
ponajviše pojedinačna osvojenja. Tko će danas 
misliti na osvajanja u velikom stilu, da se opet 
predobiju za Boga i za njegovo kraljevstvo iz¬ 
gubljena mnoštva čitavih naroda, cijela raskršća- 

njena kultura, opće mišljenje, velika javnost? Tko 
danas sanja o takovim stvarima? Mi smo danas 
postali bez zahtjeva i nad svaku mjeru čedni u 
našem mišljenju i htijenju. Nema li u tome opet 
tjeskobne slabosti, što se djeca kraljevstva Božje¬ 
ga prividno snalaze u svim prilikama, da se bez 
prigovora predaju svim poniženjima i porazima, 
što su već srećni, ako ih se samo donekle trpi, za¬ 
hvalni, ako im se samo dopušta slobodno disati? 

Takovim promjenama i takovim slaboćama, o 
Gospodine,dopuštaš da bude izloženo tvoje kra¬ 
ljevstvo, tvoja Crkva — kako je to samo moguće? 
Da li je Crkva uistinu tvoje djelo i ustanova, 
tvoja najmilija misao i tvoja zjenica, tvoje tajan¬ 
stveno tijelo: zašto tad dopuštaš, da bude tako 
duboko ponižena i da joj tako ugled padne? Da 
bude zabluda moćnija od istine, nepravo jače od 
prava! Da takovi gubitci oštećuju tvoju Crkvu i da 
je smiju iznakaziti takove štete? 

Zašto, Gospodine, dopuštaš da zli tako sasvim 
prigrabi vlast u ovom svijetu, da se tako straho¬ 
vito bori protiv tvoje kuće? Zašto ne daješ svojoj 
Crkvi barem jakih potpora i pomoćnika? Do 
smrti odanih joj boraca? Svetih, mudrih, jakih 
proroka i vođa? Sve se veći valovi dižu unaokolo 
Petrove lađice, već tako visoko, da bi je skoro mo¬ 
rali progutati — a ti, o Gospodine, mirno spavaš 
i dopuštaš da se sve zbiva! 

Gospodine, kako da se čovjek ne smuti nad 
tvojom ustanovom? 

4. Malovjerni nemaju pravo. 

Tako govori malovjerni pesimist, koji običaje 
uvijek gledati samo jednu, tamnu stranu stvari. 
Ima li pravo? 

Zacijelo, u mnogim pojedinim stvarima. Ali 
cjelokupna slika, što si je stvara, jest jedno¬ 
strana i zato je cjelokupni dojam kriv. 

Jer ne treba pregledati, da Crkva može biti 
velika i puna života, a da se izvana takova ne 
ukazuje; jer se njezina prava veličina ne očituje 
nužno u vanjskim sjajnim djelima i u vanjskoj 
moći. Ne valja zaboraviti: prave zadaće Crkve 
jesu u unutarnjem životu i čudesni uspjesi i po¬ 
bjede Crkve događaju se osobito u carstvu duša, 
daleko od svijeta i njegove buke, nijesu uvijek 
pristupačni brojčanom opažanju i vanjskom nad¬ 
zoru. Uprav vremena vanjskog tlačenja bijahu za 
Crkvu često vremena njezina najvećeg cvjetanja, 
kao što i obrnuto. Nikad nije bila Crkva siro¬ 
mašnija na vanjskim pobjedama kao u prva tri 
vijeka svoga života, a ipak možda nije nikad po¬ 
stigla većeg bogatstva na unutarnjim pobjedama, 
nikad tako sjala svojim svetima i mučenicima kao 
tada. Naprotiv sjajna razdoblja vanjske moći, 
kao na pr. za Inocencija III., nijesu baš bila 
ujedno razdoblja najvećega duhovnog razvitka i 
nadnaravne punine. U ostalom crkvena povijest 
pokazuje i u stoljećima žalosnog nazadovanja 
novog doba likove jedincate duševne veličine, 
koji i u teško vrijeme svjedoče o nesmanjenoj 
životnoj svježosti Crkve. 

S pravom oplakujemo danas tisućustruku po¬ 
trebu Crkve. Ipak ne smijemo uza sve jadiko- 
vanje pregledati i ono radosno: neporecivi 
uzlet crkvenog života u svijetu. 

Kakovo je danas divno jedinstvo u unutar¬ 
njem životu u Crkvi! Nikad prije nije bio vo¬ 
ljan posluh vjernika prema kleru i biskupima, 
svećenstva prema Papi tako velik i točno pro¬ 
veden kao danas. Možda i nikad vjerski život 

istinskih vjernika tako samosvijestan, tako unu¬ 
tarnji, tako pun predanja. Mi doživljujemo da- 
nas prava čudesa vjere usred bezvjerskoga i 
skeptičnog svijeta, čudesa milosti, svetosti, ju¬ 
načke ljubavi i tihog vršenja dužnosti u nebro¬ 
jenim samostanima i župama, njegovanje od¬ 
lične ćudorednosti u kršćanskim obiteljima, ču¬ 
desa apostolske revnosti u župama velikih gra¬ 
dova, na selima i u misijskim barakama. Tko bi 
htio ne vidjeti milijune, kojima je sav život 
molitva, žrtva, dobrotvornost bližnjima? Tko ne 
bi opažao tisuće, koji se nakon kraćih ili duljili 
lutanja vratiše Bogu po Crkvi? Čudesa promjene 
mišljenja, pokore, obraćenja! Duhovna uskrsnuća 
mrtvih u ispovijedaonicama, u domovima za 
duhovne vježbe, kod pučkih misija! Punina lju¬ 
bavi i požrtvovnosti u našim karitativnim djeli¬ 
ma! Plemenita, duboka ljubav do Krista u na¬ 
šem Euharistijskom životu, u našim pobožno- 
stima! Koliko sakrivenih svetih broji Crkva i 
danas! 

Crkva dakako ne može nadvladati sva zla 
u svijetu, spriječiti da se mnoge duše ne izgube. 
Ali zar i ovako ne čini nešto golemo? Zar je 
mala stvar, ako ona u svagdanjoj borbi straho¬ 
vitu navalu bezboštva, nevjere i nećudoređa po¬ 
bjedonosno neprestano suzbija barem od velike 
česti. 

Kad ne bi bilo Crkve, bezbožnicima bilo bi 
lakše! Oni doduše rade i govore tako, kao da se 
nje više ni najmanje ne boje, ali u zbilji moraju 
uvijek o njoj voditi računa, iskusiti njezinu ne- 
razorivu moć nad dušama. Što sve nijesu već 
poduzeli da zemlje Evrope sasvim skuče pod 
jaram novog poganstva! Kako bi rado htjeli 
odstraniti posljednji ostatak kršćanske kulture i 

ćudoređa, porušiti sve ograde, što zakrčuju put 
nekršćanskom i bestidnom životu! Ali ne ide, 
pače se pravo i ne usuđuju: Crkva je još uvijek 
tu! I neprijatelji znaju, da ona to ne će nikad 
trpjeti. Crkva stoji s ognjenim mačem kao kerub 
ispred raja duša. Barem su prisiljeni da se na 
nju obaziru. ! 

Jošte više: hoće li neprijatelji da uistinu 
postignu uspjehe, osjećaju potrebu da kod 
Crkve načine zajmove; da uzmu misli i lozinke 
od idejnog blaga Crkve, da se oboružaju oruž¬ 
jem, koje zapravo Crkvi pripada. Ta i veliki 
novovjeki protivukršćanski pokreti moraju svoje 
uspjehe pripisati mnogo u čemu mislima, koji 
u sebi pripadaju prablagu Crkve: jednakost 
bratstvo, društvena pravednost, jesu mrvice, što 
padaju sa stola Crkve! 

Govorismo prije o osvajanjima, koja 
imaju naknaditi otpad na drugoj strani. Zar na 
našoj strani uistinu nema nikakvih osvajanja u 
velikom stilu? Ako i misijske uspjehe ne raču¬ 
namo, mora nam udariti u oči i kod kuće velik 
broj godišnjih, dragocjenih prijelaza u Crkvu: 
Uprav među zastupnicima višega života duha 
svake godine mnogi opet nađu Crkvu. 

Mnogo dakle kazuje, da organizirani 
pokret za otpad traži svoje žrtve ponajviše među 
manje obrazovanim. Nasuprot valja ustanoviti, 
kako Crkva i njezina načela odlučno napreduju 
na polju pravo duhovnog, na znanstvenom bori¬ 
lištu prepiraka o nazor na svijet. Crkva je uspjela 
da nevjeru izbaci iz tako rekavši čvrstih polo¬ 
žaja, gdje se osjećala pred pedeset godina nena- 
padljivom. Proti kršćanstvu upereni filozofijski 
i prirodoznanstveni sistemi devetnaestog vijeka 
danas su tako daleko i tako usješno potisnuti; 

da se nevjera ne usuđuje pozivati ni 11 a kojega* 
od njih kao na utvrđenu posljedicu znanosti. I ; 
ako se danas široki krugovi uistinu obrazovan 
nih ljudi opet s razumijevanjem i otriježnjeni 
obraćaju kršćanskim načelima, tad je to sjajna* 
pobjeda Crkve, koja je uprav neprestanom bom¬ 
bom i nastojanjem ta načela neprestano ponovo* 
tumačila, branila i napokon dovela do pobjede. ' 

To ne valja metnuti s uma uza sve koliko 
otvoreno obavješćivanje o protivničkoj moći. 

Trpljenja, poniženja, gubitci i sami porazi 
imaju također u mnogom obziru svoj od Boga 
namjeravam smisao. 

Najprije služe za vjerodostojnost Crkve, da; 
je nadnaravna Božja država, koja ne crpa iz, 
ljudske moći svoje postojanje i svoju sigurnost, 
nego ima odozgo jamstvo da će vječno trajati.. 
Trpi jenja i gubitci Crkve djeluju kao postojani; 
Gamalijelov rijek povijesti: Da j’e ovo djelo od 
ljudi, već bi odavna moralo propasti! Napadaji 
izvana bez konca, slabosti iznutra bez broja,, 
mnogostruko neđostajanje, nevjernost i pače iz¬ 
daja od ljudi Crkve — a ipak: kakovi Božanski, 
plodovi otkupljenja! Kakova snažna svježosi!; 
Kakova snaga i postojana samoobnova Crkve, 
stoljećima! To je samo moguće, ako ne upravlja, 
poviješću Crkve čovječja mudrost i snaga, nego 
je sam Božji Duh štiti i nadahnjuje i Božja se, 
svemoć stara za njezin opstanak. 

I crte trpljenja pripadaju zajednici, koja: 
ima biti slika i zaručnica Kristova: »Ako su me¬ 
ne progonili, i vas će progoniti.« Kad Crkva no*, 
bi bila neprestano izložena napadaju svih zlih, 
tad bismo morali sumnjati da je kraljevstva 
Božje. Kristova je vjera škola križonoša. Pa tako! 






mora i Crkva kao zajednica Isusovih učenika 
isto tako biti Crkva, koja nosi križ. »Nije učenik 
nad učiteljem.« 

I Spasiteljeva staza života kroz ovaj svijet 
ne bijaše neprestani pobjedonosni put. I Gospo¬ 
din doživlje — htijući i davajući primjer — ne¬ 
uspjehe u velikom broju. Odbaciše ga; umoliše 
ga uljudno, da otide odanle; braniše se protiv 
njega. Njegovo propovijedanje i njegova čudesa 
odbiše se bez učinka od mnogih srdaca. Nikako 
ne nađe svagdje, gdje je učio i djelovao, zahval¬ 
na i vjernoga odziva, štoviše mnoštvo ljudi, 
koje je znao oduševiti za sebe i za svoje kraljev¬ 
stvo, otpade od njega, kad je imao umrijeti. 
Prvi ih vihor odmeo. Činilo se, da će se cijelo 
njegovo djelo brzo oboriti, zajedno s njime biti 
uništeno. Apostoli pobjegoše, jedan ga zataji, 
drugi ga pače proda za novac. A ipak sve to 
bijaše određeno Božjim promislom i imaše biti 
značajno za cijeli budući crkveni razvitak. 

Spasitelj ne proreče ni svojoj Crkvi da će 
postojano, mirno, nesmetano, spokojno napredo¬ 
vati, nego joj naprotiv proreče: stisku, mržnju, 
protivljenje; izvana neprijatelji i progonitelji, iz¬ 
nutra lažni učitelji i lažni spasitelji. Tako je on 
nesamo unaprijed proživio sudbinu svoje usta¬ 
nove, nego ju je i unaprijed navijestio. 

Unatoč tome imao je on i njegova ustanova 
pobijediti. I već kod prve Duhovske propo¬ 
vijedi Apostola otpadnici u hrpama natrag dođo¬ 
še i dadoše se krstiti. Među krštenicima na prvi 
dan Duhova bio je mnogi, koji je na prvi Veliki 
petak s drugima vikao: »Raspni ga!« 

Spasitelj je znao, kakovi su ljudi i kako će 
se imati boriti svaki vjernik, da se konačno od¬ 
luči za nj. On je poštivao slobodnu volju poje¬ 

dinaca. Ali time je i već moguće, da, sigurno, da 
će mnogi otpasti i vjerojatno da će se dići pro¬ 
gonstva, ali i izvjesno, da će sama Crkva nositi 
mučeničku krunu do konca svijeta. Spasitelj nije 
učinio čuda na ovom svijetu, da mu se pređađu 
bez protivljenja sva srca, koja je nastojao pre- 
dobiti svojim riječima i djelima. I tako toga 
čuda otada ne čini ni na korist svojoj Crkvi. 
Da Crkva trpi, da može natrag slijediti u ne¬ 
prekidnom nizu pređa nesamo redove svojih 
biskupa i vođa, nego i redove svojih mučenika 
sve tamo do Apostola, da njoj još danas iz tisuća 
rana teče krv u Španjolskoj, Meksiku i Rusiji: 
to nije znak propadanja, nego je pače dokaz ne¬ 
pobjedive punine života i Božanske snage. 

Vrijedi li to sve najprije za tjeskobe izvana, 
ipak vrijedi i za trpljenja i gubitke, što stižu 
Crkvu od nevjernosti i nesavršenstva njezinih za¬ 
stupnika. I te su stvari očito u poretku Providno¬ 
sti, koja to pripušta. Gospodin je htio, da službe¬ 
nici Crkve i svojim pogreškama i otud nastalim 
zloporabama budu neprestano opominjani da sa¬ 
mi sebe ispituju, da budu potaknuti pošteno na¬ 
stojati oko popravka i savršenstva. Trebaju vi¬ 
djeti, da se svaki pedalj zemlje ima osvojiti i 
sačuvati za kraljevstvo Božje krvavo se znojeći 
u borbi nazora o svijetu, i da se svaki nedosta¬ 
tak ljuto osvećuje. On je obećao Crkvi svoju po¬ 
moć do konca svijeta, obrekao je crkvenoj uči¬ 
teljskoj službi svojstvo nepogrešivosti, ali nije 
nikad i nigdje obećao, da će crkvenu vlast oču¬ 
vati od svake pogreške i da će je svaki put kao 
kakovim čudom upravljati na najbolje i naj¬ 
uspješnije. Njegovo svijetlo i njegova milost bit 
će postojano pristupačni kao pojedincima tako i 

cjelokupnoj Crkvi. Ali kao sto se pojedincima 
ne nanosi sila odozgo, tako ni cjelokupnosti. 

• Svakako treba da se djeca Crkve i naročito 
njezini službenici iz žalosnih posljedica svojeg 
zanemarivanja uče dužnosti — u tom je i dalja 
korist, korist, sto izlazi iz pripuštanja crkvenih 
pogrešaka i nedostataka. 

Trebaju upoznati tešku odgovornost, što 
je na njima i lo se predanije dati na posao oko 
dobra Crkve. Na sebi treba da iskuse, kamo to 
vodi, ako sveta načela Crkve sasvim ne zavladaju, 
ako ne doduše kršćanstvo, ali zataje kršćani [ u 
prvom redu njihove vođe. Kako su zaista žalosne 
posljedice imali grijesi i propusti onih, koji su 
■vodili, na odličnim mjestima svećenici i svjetov- 
njaci tijekom crkvene povijesti! Kako je žalosno 
propadao religijski život, kad se od crkvene stra¬ 
ne plitko popuštalo janzenizmu, galikanizmu, ra¬ 
cionalizmu i državi, koja je svojatala crkvene 
poslove! Kakovu štetu čestoput učini u čitavim 
obiteljima, u čitavoj općini jedna jedina nepro¬ 
mišljena riječ, neoprezni čin, promašena naredba 
u dušobrižničkom životu! 

Kad ne bi bilo osjetljivih šteta i gubitaka, 
udaraca i poniženja za službenike Crkve, kako bi 
se mnogi među njima lako podali udobnosti i 
bezbrižnostif 

Zar je dakle o p r a v d a n o govoriti, da ie 
k ršćanstvo zatajilo? 

N e ! Samo je opravdano govoriti, da su mno¬ 
gi kršćani zatajili, nažalost čestoput i oni na od¬ 
govornim mjestima. Što otud izlazi? Samo to 
veća čast za kršćanstvo, koje pobjedonosno i bla¬ 
gotvorno prolazi svijetom unatoč takovim napa¬ 
dajima izvana, unatoč takovim nedostacima iz¬ 
nutra. Sve koliko zatajenje, pravo gledano i oci¬ 

jenjeno, nije pojava propadanja na tvorevini, ko¬ 
ja ide ususret propasti, nego nemoć, koja uvijek 
pripada slici zemaljske Crkve, nemoć, u kojoj se 
uprav Božja moć neprestano pobjedonosno oči¬ 
tuje! 

Izmjena Velikog petka i Uskrsne nedjelje za 
Crkvu traje sve do posljednjeg dana. Zar otud 
možda izlazi, da se imamo predati porazima i 
neuspjesima i da ne trebamo misliti o potpunim 
rješenjima i moćnim, metodičkim popravljanji¬ 
ma? Nipošto! Beznadno stanje svijeta bez živoga 
i pobjedonosnog kršćanstva ima nam naprotiv 
crvenilo stida postojano tjerati u lice i poticati 
nas na duboko promišljanje i energično djelo¬ 
vanje. 

Ali nema nikakova razloga govoriti o zata- 
jenju kršćanstva. Krist stoljećima dalje trpi u 
svojoj Crkvi. Trpi nesamo izvanjske rane, nego 
i rug i sramotu i djelomice poraze. Ali on do- 
življuje postojano u svojoj Crkvi, u svojim vjer¬ 
nicima bezbrojna nova slavlja Uskrsnuća i Du¬ 
hovskog čuda. 

Njegova posljednja riječ prije divnoga, žrt¬ 
venog pjeva u velikosvećeničkoj molitvi postojano 
se obistinjuje na jednoj i na drugoj strani svo¬ 
jeg sadržaja: »U svijetu ćete imati tjeskobu, ali se 
uzdajte, ja sam nadvladao svijet.« 

VIII. GLAVA. 

U VREMENU I NAD VREMENOM 


1. Tajna vremena. 

Tko nastoji samog sebe promatrati, opazit će, 
da se kod godišnje mijene kao Nove godine i 
rođenog dana uza sve koliko svečano raspoloženje 
osjeća na dnu duše nešto, što podsjeća na tugu 
i žalost. Nešto tiho plače u našoj duši. Jedan glas 
opominje usred radosti i čestitanja, da smo opet 
za godinu dana stariji, bliže svršetku. Godišnje 
su mijene postaje na putu života, koji se pomalo 
mrvi komadić po komadić. Tako dugo, dok ništa 
ne preostane, nego lomna starost, što hiti prema 
smrti... 

To je ono tjeskobno, što uznemiruje, gotovo 
tragično u svemu, što je u znaku vremena. V r i- 
j e m el Znamo li mi zapravo, što znači ta riječ? 

Vrijeme je neprestano mijenjanje, bježanje, 
ishlapljivanje. Vrijeme je stalna, tajanstvena o- 
sjeka, koja nikad ne staje i sve nas pomalo sa 
sobom povlači. 

Vrijeme je nešto tajanstveno, što se pričinja 
postojanim, a ipak ujedno sama nepostojanost. 
Ono živi u nama i mi u njemu, a ipak nam ne¬ 
prestano izmiče; nitko ga ne može zadržati ni 
povratiti. 

Brza rijeka! Golema struja, koja bez šuma 
struji i u nebučnom tijeku sa sobom odnosi obale 
i otoke, kuće i gradove. Nevidljivi i nečujni vje¬ 
tar, jesenski vihor, koji neopazice pustoši naše 
vrtove i obara lišće s našeg drveća. Strašilo, koje 
se približuje na krilima duha, jedan čas zuji i 
leprša oko nas, umiljavajući se zbija s nama 
čarolije i na koncu pije nam krv iz žila. Kradlji¬ 
vac, koji se tihim korakom šulja, pokazuje se 
vjernim slugom i skoro ga nestaje sa svim našim 
posjedom. 

Što je vrijeme? Munjevito brz vlak, straho¬ 
vito dug, koji krcat tisućama, što putuju, u ne¬ 
ugodnoj tišini naprijed juri. Mrtvački vlak pun 
milijuna mrtvaca, koji ne zna za postaju i hrli u 
beskonačno, neizvjesno, u propast... 

Vrijeme je gotovo protivurječje u samom sebi. 
Ta, vječni je početak i vječni svršetak. Vječna 
kolijevka i vječni grob. Neprestano rađanje i 
umiranje. Postojano približavanje i bježanje, do¬ 
laženje i odmah opraštanje. Vječno nastojanje i 
vječno propadanje. Putnik, što bez odmora na¬ 
prijed juriša, koji čitave svjetove pred sobom 
lura i gura, da ih odmah zatim obori, koji ne¬ 

prestano trne svijetla, što ih je sam upalio. Bes¬ 
primjerna sila: iz pupoljka tjera cvijet, da ga 
zamalo pusti uvenuti; od dojenčeta čini dijele, 
od djeteta mladića, od mladića odrasloga, od od¬ 
rasloga starca, od toga mrtvo tijelo i od mrtvog 
tijela prah i pepeo. 

Grobar, koji ne zna za odmor ni za počinak 
— to je vrijeme. 

No ono nije samo grobar za sva živa bića, 
nego i za sebe sama. Jer ono prolazi i samo za¬ 
jedno sa svim prolaznim. Doduše u spominjanju 
proteže se na stoljeća i milijune godina, u zbilji 
je nešto najkraće, što se može predočiti. Nikad 
ne živi dulje od jednoga jedinog, kratkog tre¬ 
nutka. Plane i odmah se ugasi. Svaki trenutak 
obuhvata troje: pokapa se pređašnji, zasjaji novi 
kao električna iskra i daje se mjesto trenutku, 
koji dolazi. Jedan trenutak pokapa drugi. 

Uvijek je samo jedan »sada« stvarnost, ali 
laj »sada« je neodredivo kratkog trajanja. Nešto, 
što brzo zasjaji i stoji mectu dvjema nestvarno- 
stima: prošlosti, koje više nema, koja više nije 
stvarnost, i budućnosti, koje još nema, koja još 
nije stvarnost. I jedva se pojavi, i već taj »sada« 
pada u ništa. 


2. Mi i vrijeme. 

Makar kako je vrijeme ništavo, mi smo ipak 
njegovi podložnici. U svim dobima života i pri¬ 
likama života, jeli mi ili pili, spavali ili bdjeli, 
i onda kad na nj nikako i ne mislimo, živimo u 
njegovoj pratnji. Vrijeme stvara i upravlja, a mi 
se za njim povodimo. Ono je donijelo početak na¬ 
šemu životu i donijet će svršetak; darovalo nam 

cvjetno proljeće mladosti i skoro će nas nadariti 
jeseni starosti. Zatim će učiniti mig, i nas više 
ne će biti. 

Kako je čudno, da mi lako malo pazimo na 
to mrtvačko kolo vremena u nama i oko nas! 
Uvijek živimo samo u »danas« i mislimo, da je 
»danas« nešto stalno, sigurno. A ipak, što je u 
stvari taj »danas«? Kako kratak, prolazan, ne¬ 
stalan! Već ga sutra nema! 

Gdje je danas »danas« od jučer? I »danas« od 
preko jučer? Daleko su od nas, u tamnoj zemlji 
sjene, u zemlji prošlosti, šta je prošlost? Gdje 
je? Živi samo u spominjanju. 

Vrlo slabi, izblijedjeli život! Tko se nas sje¬ 
ća onoga danas od prošle godine? Kako malo 
dana našeg života traje donekle jasno i u samoj 
našoj uspomeni, što dulje živimo, to se dalje pro¬ 
teže za nama zemlja uspomene i to kraće je 
pred nama carstvo očekivanja budućnosti. 

Jučerašnji dan — postao nam je daleka sje¬ 
na, koju ćemo skoro zaboraviti. Jučer bijaše još 
tu, sjajan, radostan, pobjedonosan, kao jedino 
stvarna, vesela sadašnjost, činilo se, kao da je 
nerazdijeliv od nas, važan, vrijedan svakog što¬ 
vanja. Danas je postao tuđinac, a sutra će biti 
mrtav... 

Kako je daleko iza nas prošla godina! Zar 
se je uopće sjećamo? Njezina početka, tijeka? 
Njezinih svečanosti? Najviše od toga, što smo 
prošle godine činili, mislili i govorili, davno za- 
boravismo. 

A gdje je vrijeme pred deset i dvadeset go¬ 
dina? Pred pedeset i sto godina? Božići i Uskrsi 
naših djedova? Duhovi i Nove godine naših šu- 
kundjedova? Ljudi prošlih stoljeća, dok još bija¬ 
hu mladi i veseli, puni života i mladenačke snage, 

puni sanja i nada? Gdje su dani franačkih kra¬ 
ljeva, normandijskih knezova, vitezova srednjeg 
vijeka, godine Rimljana i Grka, homerskih ju¬ 
naka, faraona, naroda, o kojima nam pripovijeda 
Herodot? Ljubili su i mrzili, trpjeli i radovali 
se, smijali se i plakali, vjenčali si glavu cvijećem 
i nijesu mislili na prolaznost vremena i na svo¬ 
ju smrt u vremenu. Držali su, kao i mi kratko- 
vidi, da je samo »danas« vrijedan i mislili, da 
mogu puninu bitka strpati u kratki pedalj svojih 
dana. Kao da sunce ne bi moglo sjati, da na njih 
ne šija; kao da život ne bi mogao dalje teći, a 
da oni nijesu kod toga i svoju rekli. Davno su 
postali prah, i od »danas« pričinjaju nam se 
oni sa svim svojim djelima i riječima, sa svojim 
željama i pohotama, sa svojim snovima i pot¬ 
hvatima tako maleni, sasvim ravnodušni, sasvim 
lako, kao da u ništa odoše! 

A naša vlastita prošlost? Gdje su naše dje- 
tinjske sanje i mladenački doživljaji? Gdje je 
pređašnja zima? Cvijeće i pupoljci prošlog pro¬ 
ljeća? Praznici i izleti posljednjeg ljeta? Gdje 
je dan, kad smo plakali na grobu dragog pokoj¬ 
nika? Gdje radost milih svetkovina, pouzdanih 
brzo proteklih satova? Sve je davno uvenulo i 
pokopano; nestalo kao sjene na livadi, kao traga 
lađi usred oceana. 

Kad se čovjek vozi preko oceana, s palube 
može okom da potraži bijeli morski val, što se 
pjeni, uzrokovan vijkom broda, i da ga drži na 
na oku, dok se brod sve više udaljuje. Val skače 
i pjeni se dalje, sve dok se jedva vidi, dok na¬ 
pokon ne iščezne s vidika. I tada još postoji i 
skače i pjeni se, kad je već brod davno prispio 
u domaću luku i vožnja se zaboravila... Tako 
je i vrijeme postojano gibanje i talasanje, ne- 

preslano sukobljavanje valova u oluji, u sun¬ 
čanom sjaju; ali mi moramo uvijek naprijed 
lađicom života, moramo izaći iz svakoga uprav 
stečenog položaja, moramo odmah ostaviti svako 
uprav postignuto mjesto. 

Jedino postojano u životu jest nepostojanosl. 
Vrijeme vara i obmanjuje nas i neprestano nas 
otima: svako Silvestrovo zvono je mrtvačko zvo¬ 
no, svaka Nova godina je početak pogrebne sve¬ 
čanosti, svaki je čas postaja, što mimo projuri 
na putu u ponor. 


3. Nađvremenski bitak. 

Jedina nadvremenska moć, jedini pobjeditelj 
promjenljivog vremena jest Bog i njegova vječ¬ 
nost Čvrsta, nepomična, neprolazna stijena u bit¬ 
ku, što struji i leti. 

Bog je nazočan svakomu vremenu: ujedno 
prošlosti, sadašnjosti i budućnosti. Sve jednako 
obuhvata i gleda, ni od čega ograđen i stisnut. 
Neizmjerno je uzvišen nad svime, što ide jedno 
za drugim. Stoljeća i tisućljeća kao trome kara¬ 
vane prolaze mimo tu stijenu, poklone joj se i za¬ 
žalim tonu u ništa, jedna za drugom. Samo Bog 
živi svoj život ostajući uvijek jednak: ne koma¬ 
dić života po komadić i jedan život za drugim, 
nego uvijek zajedno svu puninu života. Njegovo 
bistvovanje ne poznaje prijelaza od ne bili u 
biti i onda opet od biti u ne biti. On je alfa i 
omega, početak i svršetak; »koji bijaše, koji jest, 
i koji će doći«. 

Ali slično kao i on sam jest nadvremensko i 
njegovo kraljevstvo. Htio je, da i njegova djeca 
isto tako sudjeluju u njegovoj nađvremenosti. 

Moć pak, koja nas trga iz naše uske vremenosli 
i obraća u građane nadvremenskog kraljevstva 
Božjega, jest: vjera. Nad poplavu, koja inače 
provaljuje kroz sve nasipe i pomalo sa sobom 
sve odnosi, što nam se ovdje čini lijepim i po¬ 
željnim, diže se vjera kao na vječnim krilima i 
nosi nas visoko nad struju prolaznosti do ne- 
razorivih tvrđava vječnog života. Djeca se vjere 
ne boje vremena: u smrti odbacuju od sebe sa¬ 
mo prolaznost vremena, kad se pokapaju pada 
u grob samo njihova smrtnost. Oni sami ulaze 
u nađvremenski život. 

Nađvremenski životi I mi smo dakle 
pozvani da nadvladamo vrijeme i pretrajemo! 
Da jednoć provodimo život, koji više ne poznaje 
granica i promjena! Da upoznamo proljeće, po¬ 
slije kojega ne dolazi jesen; mladost, koja nikad 
ne stari; vrijeme, koje stoji i kod kojega više ne 
treba brojiti dane i godine, život, koji je nad 
svaku vremenitost! 

Tko stoji kod Niagarske rijeke u sjevernoj 
Americi, ondje, gdje se golema voda rijeke iz 
Erie-skog jezera na kilometričkodugim stijena¬ 
ma ruši u dubine, gleda u tom potresnom pri¬ 
rodnom prizoru sliku prolaznosti. Gore u Erie- 
skom se jezeru valovi tek bezbrižno igraju u 
sunčanom sjaju. Unaokolo gradovi i vile, ljudi, što 
se smiju, i djeca, što se kupaju, dalje gore šume i 
bregovi: raj! Tad najednoć vir zgrabi sunčane 
valove jezera: nema im trajnog opstanka tu gore. 
Na istočnom kraju jezera odvlači ih vrtlog i 
Skoro počinju svoje smrtno kolo u ponor, u pad. 
Sve su bliže svojoj propasti. Niagara biva sve 
šira i napokon bude pravo jezero, borilište, na 
kojem se zbiva smrtna borba, očajno opiranje 
valova protiv pada. Div kao da se hoće prihvatili 

tisuću kamenih gromada, svija se i diže, kao da 
bi se htio čvrsto uprijeti i pridržati, da izbjegne 
ponoru. Ali ne da se više umaći: kao na smrt 
ranjena bacana je voda od stijene do stijene, kipi, 
baca se i divlje pjeni i napokon, napustivši sva¬ 
ko protivljenje, strovaljuje se u ponor muklo ste- 
njući, prevraćajući se i bacajući se uzduž i po¬ 
prijeko, tkajući si još od guste vodene prašine 
mrtvačku koprenu. Ali rijeka i u dubini ne umi¬ 
re. Dalje se vode opet skupljaju, probijaju se 
kroz duboke gudure, kao kroz kakovo mjesto 
čišćenja, i napokon se smirene i preobražene iz¬ 
lijevaju u mir oceana. 

Slika, ako se hoće, umiranja i daljnjeg ži¬ 
vota prijeko, gdje više nema nikakove propasti 
i nikakove smrtne tjeskobe. 

No visoko nad Niagarskim slapom vide se 
na brežuljku tornjevi tihoga, karmelskog samo¬ 
stana. Hoće li ti tornjevi da ljude opominju na 
posljednji završetak? Na ocean mira, koji ima 
biti kršćanima konačno stanje nakon mučne bor¬ 
be u vremenu i s vremenom?... 

Kršćanstvo nas uistinu uči tako u vremenu 
živjeti, da nas unatoč tome ne nestane s vreme¬ 
nom i u vremenu; da uvijek ostanemo uzvišeni 
nad vrijeme. Da iz prošlog vremena živeći u 
sadašnjosti gradimo budućnost: to mora biti naš 
program! 

Kad bi ljudi bolje opažali prolazno zemalj¬ 
skog boravka, kako bi tad morali malo cijeniti 
sve, što ima samo prolaznu važnosti Sav sjaj i 
sva taština morali bi izblijedjeti pred njihovim 
očima, izgubiti važnost politika i gospodarstvo, 
veselja i čuvstvene omame, bogatstvo i čast! Ka¬ 
ko bi se morali spokojno smiješiti, kad bi im se 
već sada nešto otelo, što i onako ne će moći vječ¬ 

no posjedovati! I kako bi trebali zato što revnije 
skupljati blago, kojeg im ne može ugrabiti ni¬ 
jedan kradljivac i nijedan udarac sudbine! Oho¬ 
lost i osvetljivost, škrtost i užitak, udoban dom i 
lagodan život — kako sve to malo znači, čim se 
čovjek stavi na stajalište nadvremenitostil 

Morali bismo biti u dubini našeg bića uzvi¬ 
šeni daleko nad sve, što je vremenito, bila bol ili 
radost! Ne tako grozničavo ići za stvarima, koje 
smiješno kratko traju! I ne zbog njih zaboraviti 
vrijednosti, koje će nam ostati i obogatiti nas, 
kad bude naše tijelo davno u grobu sagnjilo, kad 
se budu zvijezde neba ugasnule, jedna za dru¬ 
gom. Kako bi nas ta misao morala krijepiti u 
borbi i trpljenju na ovom svijetu, čeliti našu ot¬ 
pornost, naš rad i odricanje, preobraziti naše po¬ 
slove i muke! Tad bismo u svakom kucaju sata, 
u svakom trenutačnom pomaknuću kazaljke na 
našem satu slušali opomenu, koja nas podsjeća 
na približavanje kraljevstva Božjega i postojano 
nam dovikuje: ta požurite se da trenucima kupite 
vječnost! 

Jer upravo brzi let vremena jest najmoćniji 
propovjednik vječnosti. Svaki trenutak, što 
mimo projuri, skraćuje razmak između nje i nas, 
približava nas velikom svršetku i velikom po¬ 
četku. Jošte više: svaki je trenutak kupovna ci¬ 
jena vječnosti. Jer čovjek pravo upotrebljavajući 
trenutak pridobija srećnu vječnost, nesrećno upo¬ 
trebljavajući gradi nesrećnu vječnost. 

Tako kršćanski poimajući prava je važnost 
vremena u tome, što samo sobom nije važno i 
ujedno je neporedljivo važno s obzirom na vječ¬ 
nost. Odmah postaje važnost vremena pregole- 
ma, budući da odlučuje o vječnosti. Ovaj život 
ovdje na zemlji ništa u sebi, postaje trenutak. 


Svijet i nadsvijet 

do kojega stoji vječnost. Trenutci, koji odlučuju 
o vječnosti, jesu dakle isto tako vrijedni kao ta 
vječnost sama! 

Svaki trenutak mogu se kajati zbog svojih 
grijeha, mogu isplaćivati strahovite dugove, spa¬ 
siti od pakla svoju dušu. Svaki čas mogu vršiti 
velike kreposti, mogu pobuđivati vjeru, ufanje i 
ljubav, mogu skupljati neprolazno blago i zaslu¬ 
ge za vječnost. I svaki trenutak mogu spašavati 
duše, osloboditi bližnje od propasti, koja im se 
prijeti, dovesti ih do istine, ljubavi Božje, spase¬ 
nja. Kako može biti svaki čas moga zemaljskog 
života od neizmjerno blagoslovnih posljedica! 
Kako bih morao škrtariti tim časovima, držati ih 
dragocjenim Božjim darovima, osjećati u srcu 
najdublju odgovornost da ih pravo upotrijebim! 

Vrijeme! Tako kratko, tako prolazno, tako 
nevrijedno samo sobom, kako u svijetlu nadvre- 
menitog kršćanstva dobivaš na vrijednosti, na 
smislu, na važnosti, na veličini, što potresa naše 
srce. 

IX. GLAVA. 


VJEČNO KRALJEVSTVO 


1. Neumrlost. 

Dovršetak kraljevstva Božjeg na zemlji i 
svrha svega nadnaravnog života jest po kršćan¬ 
skoj nauci vječno blaženstvo, »nebo«. 

Što znači »nebo«? Prostor nad nama? S onu 
stranu zvijezda? Da li je nebo prostor? Nije li 
cijeloj predodžbi o nebu blaženih podloga primi- : 
tivni, odavno zastarjeli nazor o svijetu, prema 
kojemu je nad nama možda čvrsti svod s na nje¬ 
mu pričvršćenim zvijezdama, kojemu je na dru¬ 
goj strani podignuto Božje prijestolje, koje una^ 


179 







okolo okružuju anđeli, šio sviraju? 

Ima ljudi, koji bi htjeli našu vjeru tumačiti 
u ovakovu djetinjskom predočivanju, da onda 
učine smiješnim kršćansko poimanje. Stvar čine 
lakom prišivajući kršćanskoj vjeri gluposti, pre¬ 
ko kojih tad prelaze s prezirnim pokretom ruke. 
Zaista moraju nas vjernike držati posve neobra¬ 
zovanima, ljudima, koji nasjedaju svakomu »po¬ 
božnom« nesmislu. 

Svako naše dijete zna, da nebo blaženih ne¬ 
ma ništa sa zvjezdanim nebom ili s prostorom, 
što je nad zvijezdama ili iza njih. Ako mi govo¬ 
reći o nebu pokazujemo prema gore i mjesto nad¬ 
naravnog blaženstva označujemo riječju »nebo«, 
kako je to učinio i sam Spasitelj oslanjajući se 
na općenitu jezičnu upotrebu, kad je god govorio 
o »nebeskom« Ocu i o kraljevstvu »nebeskom«, 
tad se takov način govora temelji na veoma blizoj 
i naravnoj analogiji: kao što je za nas fizičko 
nebo »najviše«, jer je daleko od zemaljske žurbe, 
tako je i u kraljevstvu duhovnom onaj nad¬ 
naravni, Božji svijet, svijet savršenstva i blažen¬ 
stva kod Boga daleko iznad svega zemaljskog i 
niskoga. Zato i »Uzašašće« Isusovo, to lebdjenje 
u visini i napokon nestajanje u sjajnom oblaku: 
jasan simbol oslobođenja iz zemaljskonesavršenog 
tvarju ograničenog svijeta. Nikomu ne će na um 
doći, da je Isus zaista uzašao u zvjezdani pro¬ 
stor i da je svoje prijestolje podigao tamo ne¬ 
gdje među Sirijem i Andromedom ... Ipak bi nas 
morali poštedjeti od prigovora i ruganja, koji iz¬ 
laze iz lakoumnih iznakazivanja. Opet tako dje¬ 
tinjasti nijesmo mi kršćani, kako si rado umišlja 
mnogi protivnik! 

»Mjesto« blaženih, koji postigoše gleda¬ 
nje Božje, ne mora se nužno pomišljati zemalj- 

skotvarnim. Kako se ima pobliže predočiti, o tom 
nas ne uči Objava, budući da ona ne daje filo¬ 
zofijskih znanja o Gdje i Kako, nego nam samo 
priopćuje sigurnost činjenice, da ćemo u stanju 
posljednjeg savršenstva ući u blaženstvo kod Bo¬ 
ga, koje je uzvišeno nad sve zemaljsko. 

Mnogi nam se neprestano rugaju zbog naših 
nada u vječnost i blaženstvo. Onaj svijet! Tko ga 
je vidio? Tko se odonud vratio? 

Za našu vjeru jamči onaj, koji je vidio onaj 
svijet, koji je k nama ljudima došao s neba. Isus 
odlučno i često govori o »vječnom životu« poslije 
smrti, te se mora označiti jednom od njegovih 
glavnih nauka čovječje usavršenje na nebu. Tko 
hoće govoriti o nebu kao kakovoj dječjoj priči, 
sanjariji ili prijevari puka, taj mora najprije 
oslabiti granitne dokaze, koji govore za istinitost 
Isusovh riječi. 

Ali dakako rugači o tom mudro šute. 

Osobito je omilio izgovor, da su svećenici ne¬ 
bo sami izmislili, da siromahe i društveno raz- 
baštinjene pričom omame i odvrate im pažnju 
od njihove nepravedne potlačenosti. Kako se če¬ 
sto upotrebljava taj »dokaz«, kad se neobrazo¬ 
vani razjaruju protiv Crkve! 

Bijedan je taj način govora. Osjeća se veli- 
čanstvenost našeg vjerovanja u vječnost, s čime 
se na nevjerničkoj strani ne može ništa ni izda¬ 
leka slično isporediti. Da prikriju bezutješno ne¬ 
vjernog stajališta, ništa ne preostaje tima vika- 
čima nego da potamne rugom i sumnjičenjem 
sjaj kršćanske nauke o vječnosti. Ali rug i 
sumnjičenje ni jesu nikakovi dokazi i nikako va 
pobijanja. 

Ali je pomenuti način govora također ne¬ 
pravedan i neistinit. Jer nauka o nebu ne ide 

nikako za tim, da budu siromašni tlačeni i pljač¬ 
kah, a štićeni pljačkaši. Ona nikako ne zabra¬ 
njuje, nego naprotiv podupire zahtijevanje druš¬ 
tvene pravednosti, uspostavu gospodarske i druš¬ 
tvene ravnoteže na zemlji. Nije ona nikakovo 
svećeničko iznašašće, nego je očita, jasna nauka 
Evanđelja, Objava Božja. 

Napokon je taj prigovor i okrutan, jer uzi¬ 
ma siromašnima i onima, koji trpe posljednju 
nadu i posljednju utjehu. Jer čovjeka ništa toliko 
ne diže i toliko ne naglasuje njegovo dostojan¬ 
stvo, koliko nada u Božje savršenstvo na nebu. 
Oni, koji poriču tu nadu ponizuju siromaha i 
radnika do beznadnog roba, do pukog stroja, do 
legleće marve. Iko se ruga vječnomu životu, ruga 
se v najvećemu čovječjem idealu: neumrlosti; ni¬ 
ječe najdublju čežnju čovječjeg srca: težnju za 
srećom; pogrđuje uzvišenu istinu: riječ Božju. 

A riječ Božja najočitije uči i navješćuje isti¬ 
nitost vječnog života. Ta o čemu odlučnije go¬ 
vori Krist nego o vječnom životu? O sudu, na 
kojem će biti zauvijek osuđeni okorjeli grješniei, 
a pravednici riječju Spasiteljevom kao »blago¬ 
slovljeni njegova Oca« uvedeni u život vječni. 
Može netko nijekati Kristovo Božanstvo ili Božje 
postojanje, ali se ne može oboje vjerovati, dakle 
biti kršćanin i ujedno sumnjati o istinitosti vječ¬ 
nog života. 

Ali i u slučaju, da se Krist nije nikad po¬ 
javio na zemlji, pače i tad ne bi smio nitko sum¬ 
njati o daljnjem životu duše, tko misli na bistve- 
na svojstva Božja u vezi sa stvorenjem čovjeka. 
Jer ako ima neizmjerni Stvoritelj, može on biti 
samo mudar Bog, a nema nijednoga prihvatljivog 
razloga, da bi vječna Mudrost lična, duhovno 
biće, koje ćudoredno radi, nešto stvorila samo 

zato da opet uništi; kao onaj, koji bi si sagra¬ 
dio kuću, tvrđavu, samo da je uništi, ili rađao 
djecu samo da ih ubije. Bog je nužno bistveno 
dobar. A dobar Bog ne može stvoriti čovjeka sa¬ 
mo da beskorisno trpi i pati i da ga onda odbaci, 
da mu otme svaku mogućnost sreće i savršen¬ 
stva. Na ovom svijetu čovjek bistveno ne posti¬ 
zava sreće i blaženstva. Pravedan Bog ne može 
dopustiti da ne bude konačno kažnjeno zločin¬ 
stvo, koje često ovdje ostaje nekažnjeno, i da ne bu¬ 
de nagrađena i zadovoljena krepost, koja se isto 
tako često ovdje gazi. Zar da dopusti pravedni Bog, 
da siromašne majke, koja za cijeloga svojeg ži¬ 
vota samo dobro čini i zlo podnosi, tako nestane 
kao što nestaje muhe od jednog dana? Zar da se 
jedan Neron, jedan boljševički morilac mnoštva 
nekažnjeno ruga zakonu? I ako postoji istinit 
Bog, tad ne smije glas naravi, težnja za srećom, 
koju on usadi u nas, da bude lažan, koliko se mi 
sami ne pokažemo nevrijedni Stvoriteljeve do¬ 
brote. 


2. Vječni život. 

Mnoga vjerna duša gori od želje da nešto 
pobliže sazna o toj zemlji blaženih, o našoj bu¬ 
dućoj vječnoj domovini. A tko pogleda u Knjige 
Objave da što potanje dozna o vječnom nebu, ra¬ 
zočarat će se u tom obziru, što one o tom, kako¬ 
vo je blaženo konačno stanje, kazuju jedva što 
pobliže. Možda se time hoće reći, da čovječje sli¬ 
ke i boje uopće jedva dostaju da se prikaže nešto, 
što je uzvišeno nad sve riječi. 

Ipak je ono, što Sv. Pismo i naročito izjave 
samog Spasitelja izvješćuju o nebu, dovoljno da 
upoznamo barem bistvo vječnog blaženstva. Go- 



spodin ga jednostavno zove »život«, »vječni ži¬ 
vot« ili »radost Gospodara«; ispoređuje ga s goz- 
zbom, kod koje se on sam opasuje i dvori svoju 
djecu. Zove nebo »kraljevstvo«, koje je od po¬ 
četka pripravljeno blagoslovjenima Oca. Kod Po¬ 
sljednje večeri govori učenicima: »Uzet ću vas 
k sebi, da i vi budete, gdje sam j a«. U Ot¬ 
krivenju isto kazuje još jasnije: »Tko pobijedi, 
dat ću mu da sjedi sa mnom na prijestolju mojemu, 
kao što i ja pobijedih i sjedoh s Ocem svojim 
na prijestolju njegovu« (3, 21). 

Te riječi mnogo kazuju! Vječni život znači 
biti jedno s Bogom, sudjelovati u njegovu 
vječnom životu, u životu njegove trojedine ne- 
izmjernosti. Ući u neizrecivu sreću, što se u du¬ 
binama Božanstva u nepristupačnom svijetlu 
talasa od vijeka do vijeka. 

To blaženstvo neba sve obuhvata. Ne pri¬ 
mjenjuju se uzalud na nj riječi Psalma: Gospo¬ 
din »ispunja dobrim želje tvoje, ponavlja se kao 
u orla mladost tvoja« (102, 5). I ono: »Hrane se 
od izobilja doma tvojega, i iz potoka sladosti 
tvojih ti ih napajaš. Jer je u tebe izvor životu, 
tvojom svjetlošću vidimo svjetlost« (Ps. 35, 9). 
Ondje će dakle biti kraljevstvo mira i počinka: 
»da počinu od trudova svojih« (Otkr. 14, 13). 
Kraljevstvo sjaja i slave: »Tada će pravednici 
sjati kao sunce u kraljevstvu Oca svoga« (Mt. 13, 
43). Kraljevstvo uzvišenosti i gospodstva: »I kra- 
ljevat će s Kristom« (Otkr. 20, 6). Kraljevstvo 
sigurnosti i bogatstva: »Više ne će ogladnjeti ni 
ožednjeti, i ne će na njih pasti sunce, niti ikakva 
vrućina« (Otkr. 7, 16). Kraljevstvo besmrtnosti i 
slobode od trpljenja: »I otrt će svaku suzu s oči¬ 
ju njihovih, i smrti više ne će biti, ni tuge ni 
vike, ni boli ne će više biti« (Otkr. 21, 4). Kra- 

Ijevstvo ljubavi i Očinskoga Božjeg zagrljaja: 
»Hođite blagoslovjeni Oca moga i naslijedite 
kraljevstvo, koje vam je pripravljeno od postan¬ 
ka svijeta.« (Mt. 25, 34). 

Knjiga Otkrivenja poređuje nebo s gradom 
blaženih, sagrađenim od zlata i kristala, s tor- 
njevima i vratima od dragog kamenja. Svijetlo 
je tomu gradu Janje, -čiji pobjedni znak svi sta¬ 
novnici grada nose na čelu. Amo donose svoju 
slavu svi zemaljski kraljevi, amo hrle sve kra¬ 
ljevske duše, sve plemenito i čisto, što je ikad na 
zemlji živjelo. Odabranici tvore grad, što pravo 
znači: oni se zajednički raduju s vječnog blažen¬ 
stva, kao velika, uzvišena obitelj, povezana lju¬ 
bavlju i međusobnim poštivanjem, »Općinstvo 
svetih«. Tu se opet blaženo sastanu otac i sin, 
majka i kći, muž i žena, ako su u životu bili i 
ostali vjerni Bogu. Sva plemenita lica crkvene 
povijesti, Apostoli i mučenici, ispovjedaoci i dje¬ 
vice, nedužni i sveti pokornici, junaci ljubavi 
spram bližnjega i vjesnici vjere i mi sami s nji¬ 
ma, ako bude ljubav Božja živjela u našem srcu 
onaj trenutak, kad bude postalo naše vrijeme 
vječnost. 

Ipak je bistvo i kruna blaženstva gledanje 
samoga Boga, ono čudesno neposredno i savršeno 
poznavanje beskonačne Ljepote i Istine, koja je 
kao ljepota i istina, čudo nad čudesima. Kako 
to sveti Pavao izriče: »Jer gledamo sad kroz ogle¬ 
dalo u zagonetki, a tada ćemo licem u lice. Sad 
poznajem dijelom, a tada ću poznati, kao što sam 
i poznat« (1. Kor. 13, 12). U tom gledanju licem 
u lice jest savršeno ispunjenje i zasićenje duše, 
otud zatim izlazi neograničena ljubav Božja i 
zanesena radost izabranih. 

Koja bogatstva, koja neizreciva obilata obe¬ 
ćanja! Može biti, da sada tako lako ne obuzmu 
našu osjetno usmjerenu maštu. Ali zadubemo li se 
promatrajući u njihov sadržaj, tad moramo za¬ 
panjeni uzdrhtati nad veličinom naše vlastite 
budućnosti. Koje čudo, ako su ta nagovješćivanja 
Svetog Pisma, ti svijetli znaci iz Božje beskraj- 
nosti zanesli mnogog mislioca i sveca. 

Što znači blaženstvo? U potpunom smi¬ 
slu riječi svakako više, nego mi ponajvećma ra¬ 
zumijemo prolazno izgovarajući riječ »blažen«. 
Pravo, istinito i potpuno blaženstvo obuhvata 
sve, što je lijepo, dobro i poželjno, što nas može 
usrećiti i zanijeti, za što se možemo oduševiti. 
Sve to skupa, bez ikakova nedostatka. Nesamo 
čast ili odlikovanje, sjaj i bogatstvo, radost i 
mir, svijetlo, snaga i sjajnost, ljubiti i biti ljub¬ 
ljen; nego sve to skupa, u obilnoj mjeri i po¬ 
jačano sve do u neizmjerno. Blaženstvo je pot¬ 
puno savršenstvo, postignuće onog vrhunca, za 
kojim je težila cijela naša narav, podignuta mi- 
lošću. 

Već ovdje iskra, samo odsjev blaženstva mo¬ 
že nas posve obuzeti, gotovo nam uzeti razum. 
Poslije svjetskog rata bilo je žena, koje su od 
radosti umrle iznenada ugledavši muža ili sina, 
kojeg su držale mrtvim. Preveliko radosno iz¬ 
nenađenje slomilo im srce. U pjesmi pada mrtav 
junak slobode u času, kad su mu se iznenada 
otvorila vrata tamnice. Žestoka navala prerađo- 
snih doživljaja stisne srce i kadikad uzima dar 
govora. Do kakovih ludosti često zavodi ljude 
prevelika čežnja za srećom i blaženstvom! škr¬ 
tost, otimačina, krađa, umorstvo, ljubavne pu¬ 
stolovine najvećma izlaze iz nezadovoljene i kri¬ 
vo razumjele težnje za komadićem blaženstva na 
zemlji. 

Ali pravog blaženstva nema na našoj zemlji. 
Mi doduše kadikad i ovdje doživimo časove, koji 
nas zanose: dugo željkovani sastanak, neočeki¬ 
vano odlikovanje, radosna svečanost, rijedak 
umjetnički užitak, duboka veselja s prirode, tihi 
satovi mira i pouzdanog općenja s dragim, mi¬ 
lim ljudima. 

Prije svega je ljubav, koja mnoge radosti 
sipa na put našeg života: prijateljska ljubav, dje¬ 
tinja ljubav, roditeljska ljubav, bračna ljubav! 
Kakovih ima radosti u plemenitim obiteljima! I 
priroda mnogosruko daje što zanosi, isto tako i 
umjetnost! A ipak su sve te ljepote i radosti sa¬ 
mo slabe slike, sjene, komadići beskonačne lje¬ 
pote, bogatstva i savršenstva, što u sebi krije 
Božje biće. Ako već sjena djeluje tako sjajno i 
čarobno, kako istom mora svijetliti i grijati sa¬ 
mo Sunce! Ako već kap osvježuje i blaži, što 
mora istom značiti more miline i sjaja! 

Valja uistinu žaliti ljude, koji se toliko iz¬ 
gube u stvorovima, da se nikad ne dignu do ra¬ 
dosti s neizmjernolijepoga. Koji kao pijani uđišu 
miris malenih, uvelih cvjetova, a ne pokazuju 
smisla ni težnje za velikim, neuvelim cvjetnim 
vrtovima Božjim. Skapavaju od žeđe i svoje suhe 
usne požudno pritiskuju na čatrnje s malo vode, 
koje si iskopaše na suhom tlu ove zemlje, a rav¬ 
nodušno mimoilaze preobilatu vječno svježu stru¬ 
ju Božje snage života. Odbijaju kalež bogatstva 
i požudno grabe otrovni vrč. A šta je lijepo, ako 
Bog nije lijep? Šta je poželjno, ako nije poželjna 
vječna ljepota i blaženstvo? 

I još k tome, da blaženstvo, što nam ga Bog 
obećao, nije naravno, primjereno našim sposob¬ 
nostima, nego je nadnaravno blaženstvo, ono, što 
samo sobom pripada jedino Bogu. Neposrednim 

gledanjem Boga biva naravno blaženstvo još ne¬ 
izmjerno povećano i uzvišeno, tako da najniži 
stupanj toga nadnaravnog blaženstva nadvisuje 
najviši stupanj naravnog blaženstva. Tu staje 
svako čovječje pomišljanje, nedostaju sve riječi 
i poredbe, tu je na mjestu samo zapanjeno kla¬ 
njanje i zahvalno radosno klicanje zbog naše ve¬ 
like sreće, zbog neizmjernog milosrđa našega ne¬ 
beskog Oca. 

To nebo vječno traje. Što ga tako pravo ne¬ 
bom čini, jest upravo njegova vječnost. 

Tko može ovu misao do kraja misliti: savr¬ 
šeno blaženstvo nauvijek? Tko može vječno tra¬ 
janje izmjeriti najsmionijim poletom mašte? 

Mnogi bi ljudi bili veseli, kad bi mogli bili 
uistinu srećni samo jedan dan, samo kratak sat! 
Kroz cijeli život biti blažen bez skrbi i trpljenja, 
posjedujući svu moguću sreću, biti mlad tijelom 
i dušom, bez neprijatelja i pogibli: kakov smion, 
neispunjiv san! Sto godina, tisuću godina, mili¬ 
june godina biti srećan, uživati radosti neba kroz 
vremenska razdoblja, kako bi ih zahtijevao raz¬ 
vitak svjetova: kakova preuzetno uzvišena pre¬ 
dodžba! A ipak sve to još nije vječno blaženstvo. 

Dade li se vječnost izreći brojevima godina, 
množenjem vremenskog trajanja? Zvjezdoznan- 
stvo i računanje infinitezimalima služe se broje¬ 
vima, kojih ne može nijedan čovjek pobrojiti i 
do kraja misliti. Kad bi ti golemi brojevi izricali 
mnoge milijunske godine, tada bi to bilo prema 
godinama vječnosti uvijek samo kap vode spram 
oceana! Ne, vječnost se ne da izreći brojevima. 
More bez obale, brijeg bez vrha, ponor bez dna, 
crta bez završne točke, dan bez večeri, život bez 
smrti. 

Za takovu puninu nema više riječi, nema 
mjerila u našim pojmovima. Tu osjećamo, ka¬ 
ko se beskonačnost Božja snizuje do nas, kako 
smo prispjeli do granica višega reda bitka, o 
kojem Psalmist pjeva: »Ti si, Gospodine, u po¬ 
četku sazdao zemlju, i djela su ruku tvojih ne¬ 
besa. Ona će proći, a ti ostaješ, i sva će ostarjeti 
kao haljina. I kao odjeću promijenit ćeš ih i 
promijenit će se, a ti si uvijek isti i tvoje godine 
ne će isteći« (101, 26—28). 


3. Djeca vječnosti. 

Mi smo djeca vječnosti i imamo s tom 
svijesti ocjenjivati svijet i život. 

Misao na vječnost je najprije očit dokaz, ka¬ 
ko je veliko kršćansko poimanje života. Ono ve¬ 
ličinom i uzvišenošću uistinu nadvisuje svaki 
drugi duhovni smjer i nazor o svijetu. Gdje je 
filozofija, koja bi se usudila postaviti tako uz¬ 
višenu svrhu bijednomu, malenom čovjeku? Gdje 
je nauka, koja bi slično naglasivala veliku zadaću 
čovjeka, mjerila njegovo određenje prema tako 
uzvišenim pogledima? Jer ako je vječni život 
uistinu svrha i konac zemaljskog života, kako je 
veliko tad njegovo dostojanstvo i ćudore¬ 
dna odgovornost svakog čovjeka! Kako je tad 
važan i odlučan kratak zemaljski naš život, ako 
do njega stoje takove vječne stvari! 

Kako odgovoriše na to Božje obećanje vjerni 
ljudi junački razvijajući svoje sile! Koliko lju¬ 
bavi, molitve, duhovnog života i pokorništva, ko¬ 
liko mučeničke vjernosti, koja budnost i stega! 
Koliko apostolske spremnosti na rad! U misli: 
Bog te ne osuđuje bez tebe, Bog te ne spasava 

bez tebe, nalazi se najdublja ćudoredna ozbilj¬ 
nost, čitava dramatska punina odgovornosti kr¬ 
šćanske misli. 

Zaista, kakova odgovornost: u mojoj je ruci 
moja vječna sudbina! Preda mnom je izbor iz¬ 
među života i smrti, između vječne slave i vječne 
sramote, između vječnog radovanja i vječnog 
jaukanja, između neba i pakla! Nije do slijepog 
udesa, nego do mojega poštenog htijenja i po¬ 
stojanosti, da li odgovaram Božjoj milosti ili je 
od sebe odbijam. Da li ću biti pronađen vrijed¬ 
nim života ili smrti. Ja moram sam sebi, kako 
veli Sv. Pismo, osigurati svoje odabranje svojim 
dobrim djelima. Dakle život nije puka šala, vjera 
i ćudorednost nijesu samo pobožan raskoš, nije 
svejedno, kako živim i što činim. Jer svojim ži¬ 
votom postizavam svoje blaženstvo ili zapečaću- 
jem svoju smrtnu osudu. 

S time je u vezi druga posljedica: iz nauke 
o nebu struje kao iz kakova jakog reflektora svi¬ 
jetle zrake utjehe i nade na naš život. 

Kako je život krhak! Danas sam bogat, a su¬ 
tra prosjak; danas zdrav i krepak, a sutra bo¬ 
lestan, neizlječiv bolesnik! Danas me časti i 
ljubi svijet, a sutra se svako derište na mene ka¬ 
menjem baca. Danas me okružuje mio dom, smi¬ 
janje cvjetne mladosti, sjajna toplina drage obi¬ 
telji, a sutra teturam osamljen i osiroćen na ru¬ 
bu suzama ovlaženog groba. Samo mi se jedno 
ne može uzeti: moje pravo na vječni život. Dok 
se god sam ne osudim! Komu ne će dati ta nada 
još i u najvećoj boli pobjedonosnu radost u du¬ 
bini duše! 

Kakav me zemaljski gubitak na zemlji može 
učiniti nesrećnim, ako mi samo to ostane, što 
sam si priskrbio kao svoju vječnost? Šta uopće 

zaslužuje da bude oplakivano, dokle su ona ne- 
dohitna bogatstva pohranjena, što me u vječno¬ 
sti zovu? Smijemo li uopće suze prolijevati, dok 
nijesmo proigrali milost Božju i s time pravo na 
blaženstvo? 1 koja bi žrtva bila preteška s obzi¬ 
rom na tu nadu? 

Život je uistinu vrijedan da se živi; križ je 
vrijedan da se ljubi; dobro se isplaćuje biti 
strpljiv, odricati se, činiti pokoru, najteže podno¬ 
siti, održati se u čistoći i svetoj stezi, ako nam je 
time osigurano takovo nasljedstvo! Dobro se 
isplaćuje pokazati se zahvalnim Gospodinu, apo¬ 
stolski raditi za njegovo kraljevstvo, žrtve prino¬ 
siti za misije, dati se s tijelom i dušom na službu 
za svetu stvar, pače svoju krv proliti! 

Napokon je u misli o vječnom životu naj¬ 
jača zaštita protiv mamljenja i napasti ovog 
svijeta. Samo sa zatvorenim očima može netko 
skočiti u ponor. Samo ako se pusti s vida vječ¬ 
nost, može se počiniti duševno samoubojstvo, 
koje je u smrtnom grijehu. Tko misli na iduću 
vječnost i na njezinu vezu sa životom ovdje do¬ 
lje, taj će se prije dati rasjeći na komade nego 
da bude nevjeran Bogu. Taj se ne će zapisati 
mamonu zlata, niti omami sjetilnih užitaka, što 
brzo prolaze; taj ne će misliti na osvetu, ne će 
se predati malodušnosti i samoubilačkim misli¬ 
ma. Jer ostaje svijestan tome, da bi mu sve to 
zakrčilo pristup do blaženstva. Kad bi ljudi više 
mislili na vječni život, kako bi tada moralo ne¬ 
stati opačine sa zemlje, kako bi procvale kršćan¬ 
ske kreposti, kako bi se rado i lako podnosili naj¬ 
teži udarci sudbine, kako bi se cijenile zapovi¬ 
jedi Božje i crkvene, prema Kristovoj riječi: »Ako 
hoćeš da uđeš u život, drži zapovijedi!« (Mt. 
19, 17). 

Šteta, da i sami kršćani tako rijetko misle 
na nebo! Život je ipak tako bijedan i bezutješan, 
tako pun kušnja i napasti! Kad bi misao na ne¬ 
bo uvijek živo sjala pred našim duhovnim okom, 
kako bismo hitrije, radosnije nosili terete života! 
Kako bismo odlučnije suzbijali svaku napast, ko¬ 
ja bi nam htjela oteti naše divno nasljedstvo! 
Kako bismo njegovali u svom srcu najdivniji dar 
Božji, milost! Kako bi se naša duša postojano 
prelijevala zahvalnošću i ponosom i sjajnom ra¬ 
došću, da smo izabranici Gospodnji, njegova dje¬ 
ca i nasljednici, čekaoci blaženstva, što nikad ne 
prolazi i natkriljuje svu snagu mašte! 


ZAVRŠETAK 


Pasivna religioznost. 

Imaju li se na umu uspjesi protivukatolič- 
kih moći u novo doba, čovjeku se protiv volje 
nameće pitanje: Nije li katolicizam naših dana 
postao odviše pasivan? Zar nije djelomice sam 
kriv svojim porazima? 

Rušilački boj bezbožnika u Španjolskoj, u 
Mehiku i u drugim zemljama protiv katoličke 
Crkve i protiv svake vjere ne bi bio nikako mo¬ 
gao postići tako strahovitih uspjeha — u samoj 
Španjolskoj do 10.000 ubijenih svećenika i 20.000 
razrušenih crkava i kapela — kad bi se bili unatoč 

svemu oprli katolici revno, svijesni svojemu cilju, 
razumno i junački. Javlja se, kako Moskva ne će 
da nikako zastane kod svojih dosadašnjih uspje¬ 
ha; nego da je izdala naredbu, kako iza Španjol¬ 
ske ima doći na red Belgija, gdje su ljevičarske 
stranke odavna jake i pokazale mnogo spremno¬ 
sti za borbu. Ako Moskvi i ne uspije ovdje ili u 
Španjolskoj podići pravu komunističku državu, 
već sam građanski rat i razorni vjerski rat sa 
svojim pustošenjima i ubijanjem svećenika do¬ 
staje joj zasad kao cilj da se usudi najstrašnije. 
Što bi imalo zadržati gospodu iz Moskve? U ka¬ 
toličkom taboru naprotiv gledamo doduše očaj¬ 
nu borbu pojedinaca, vječno slavnu spremnost na 
mučeništvo i zatim samo mučeništvo u čudesnoj 
srčanosti, ali vidimo u strahovito malenoj mjeri 
odlučnu, prethodnu, jedinstvenu obranu, stra¬ 
teško opiranje, dalekovidni bojni postupak. 
Crkve, dušobrižničke službe, samostani, škole, 
društva i crkvena uprava mirno dalje rade, kao 
da ne bi trebalo poduzeti ništa izvanredno. Čuje 
se opet i opet koji znak na uzbunu, ipak ide sve 
dalje mimo kao i prije. Ne izrađuje se kakov 
osobiti nacrt za obranu, ne prave se nikakovi 
opkopi i ne poduzimaju poslovi za utvrđivanje, 
ne daju se sile za obranu, ne izdavaju naredbe 
da se sad prije svega sve sile dadu na posao oko 
obrane, da se prihvati obrana metodički, prema 
dobro promišljenom i raspravljenom bojnom na¬ 
crtu, prokušanim i po samim neprijateljima iz^ 
dašno upotrebljenim sredstvima. 

Ne može li se gdje u pozadini otkriti meto4 
dička pogreška, koja tumači izvanjsku neradi- 
nost? Gledajući strahovitu pogibao .smijemo otvo^ 
reno i bez suzdržavanja odgovoriti: mora da po¬ 
stoji takova pogreška. Možda se ne varamo, ako 

naslućujemo, da je ta pogreška prije svega u 
nekoj trostrukoj pasivnosti na mnogim katolič- 
kim mjestima. 1 

1. Tu je već unaprijed neka pasivu a 
pobožnost, koja se ne može krivo razumjeti', 
kod mnogih katolika. Mnogi kao da stavljaju $ 
isti red pobožnost sa slaboumnosti i neradinostk 
Iz katoličke nauke o upotrebi i pretežnoj znatnosti 
Božje pomoći mnogi katolici izvedoše krive za¬ 
ključke, da čovječja djelatnost i to umna, od¬ 
lučna, prema cilju, nije tako važna; da ne treM 
uvijek paziti na ljudska i naravna sredstva, mo¬ 
litva i pouzdanje u Providnost da su jedino važ^ 
ni. Bez sumnje molitva i pouzdanje u Boga naša 
su najmoćnija sredstva, ali bilo bi ludo misliti; 
da će nam Bog na samu našu molitvu darovati 
pobjedu, ako isto tako ne radimo oprezno, pre? 
dano, metodički i po nacrtu kao naši neprijatelji 1 . 
Staro, pravo je načelo: treba raditi, kao da sve 
stoji samo do čovječje djelatnosti, i tad Bogu 
pripisati uspjeh, kao da čovjek sam nije ništa 
učinio. Ali ako ličnosti, koje odlučuju, u da^ 
uašnjoj strahovitoj borbi između vjernika i so.-» 
tonskih četnika, gotovo ništa drugo ne znaju, da 
preporuče vjernicima nego molitvu, tad je to pri¬ 
vidno pobožna, ali u stvari opasna zabluda, koja 
se mora osvetiti. Gospodin Bog nije nigdje ohe^ 
ćao, da će svaki put kao čudom zahvatiti, gdjd 
bude nedostajalo naše razboritosti, odlučnosti * 
vještine. 

Dalje već se različito upozoravalo, kako je 
u našoj običnoj pobožnosti i askezi premnogrt 
žensko i pače djetinjasto, da su crte muževne i 
vojničke u njima odviše izblijedjele. 

Zaista dosta je pogledati mnoge običajne po¬ 
božnosti, mnoge prečuvstvene propovijedi i as* 

ketske knjige, da se prizna istinitost te tvrdnje. 
Mnogi si predočuju kršćanstvo nečim slatkoidi- 
ličnim, tihim povlačenjem u samotan samostan, 
kad čovjek ne će da ništa zna o ovom svijetu! 
Vrše se pobožnosti, u kojima je neke ruke kvi- 
jetizam, bezbrižno hodanje u slatkom vrtiću za 
nježne duše. Za jako, borbeno, radino u kršćan¬ 
stvu, za veliko i za osvajanje svijeta nemaju 
smisla učenici te vrste pobožnosti. Nije li s time 
u vezi na pr. što je u našim danima očito osla¬ 
bilo nekad tako općenito štovanje svetog Ivana 
Krstitelja ili Apostola? Opori asket i Kristov 
preteča, čovjek neustrašivo otvorenog govora, ka- 
ratelj zemaljskih moći, koji je svoju otvorenosl 
i borbeni duh platio svojom glavom — ne, taj 
ne pristaje u svijet njihovih misli; oni si radije 
potraže Svete, koji su naoko njegovali samo po- 
božnokontemplativni pokoj! 

Kršćanstvo je nužno svraćanje u samoga se¬ 
be, jest uronjenje u Boga, jest molitva i gojenje 
unutarnjih vrijednosti. Bez sumnje, nije uvijek 
lako laj duh duboke unutarnjosti spojiti s vanj¬ 
skim radom, s pogledom uperenim na neprija¬ 
telja, s borbenim duhom Božjih borilaca, zdru¬ 
žiti poniznost i predanost sa svetom upornosti 
Kristovih vitezova. A i svi nijesu jednako spo¬ 
sobni za boj. Ali jednostrano kvijetistična, mlo¬ 
hava, odviše pasivna askeza jest isto tako štet¬ 
na, jer čini čovjeka nepodobnim i nesposobnim 
za borbu. 

2. Daljnja se vrsta pasivnosti pokazuje kadi- 
kad na polju samog apostolata. Naše apo¬ 
stolsko djelovanje mnogoput postaje previše bes¬ 
misleno »poslovanje«. Što bijaše jučer dobro, i 
danas je dobro i kod toga se lako zaboravi, da 
pored dobra od jučer ima i novih zadaća, koje 

slabo prolaze, ako se sva svoja snaga daje uvi¬ 
jek samo jučerašnjome. Osobito ako je to ju¬ 
čerašnje u mnogim stvarima djelomice i zaista 
zastarjelo i danas nije tako potrebno. 

U vrijeme Tridentske obnove, nakon pobje¬ 
de renaissance (preporoda) bijaše na pr. geni¬ 
jalni zahvat, da se Redovi dadoše na prouča¬ 
vanje humanističkih nauka i prije svega podi¬ 
goše škole za klasičku obrazovanost. Time do¬ 
biše u ruke kulturno vodstvo Evrope. Tada naime 
bijaše obrazovanost gotovo isto što i poznavanje 
latinskoga i grčkog jezika; humanističke škole 
jednako su značile što i odgoj cijeloga obrazo¬ 
vanog svijeta. Danas je to slučaj samo od male 
česti; naše duhovne škole i humanistička obra¬ 
zovanost imaju doduše i danas svoje značenje, 
ali to značenje nije više ono pretežno, gotovo 
jedino, kao nekad. Ipak mnogostruko samo radi 
nekog štovanja za staro ostajemo kod toga po¬ 
nešto jednostranoga obučnog i odgojnog progra¬ 
ma, kao da se nemaju riješiti daljnje i djelo¬ 
mice važnije obučne i odgojne zadaće. Imamo 
u svim skupa zemljama nebrojne samostanske 
obučne zavode s klasičkim školskim programom, 
ali veoma rijetko gdje nalazimo samostanski za¬ 
vod za tehničke obrazovne struke, pogotovo za 
radnike i radničku mladež, još manje imamo 
samostanskih ili inače vjerskih pothvata za ši¬ 
renje vjere među onima izvan Crkve, za litera¬ 
turu i štampu, za film i radio, za dušobrižništvo 
radnika i društvenu obnovu, premda su danas te 
stvari barem isto tako važne i odlučne za opći 
kulturni pravac kao i naše klasičke škole. 

Isto je tako u dušobrižništvu. Riječ, da ima¬ 
mo propovijedati nesamo onima, koji sami od 
sebe dolaze k nama, nego trebamo prije svega 

idi za onima, koji sami od sebe više ne dolaze, 
ostaje u većini slučajeva na papiru. U zbilji 
množe se pobožnosti u našim crkvama i pri¬ 
redbe u našim društvima za već odavno obraćene, 
za »dušobrižništvom zasićene«, a malo preostaje 
umijeća za iznašašća, malo metodičnog rada, 
malo zanimanja, napora i vremena da se pređo- 
biju oni, koji su vani, koji kolebaju, koji su se 
otuđili i izgubili. Radosni smo, ako možemo 
mučno zadržali ono, što posjedujemo, a da na¬ 
valimo, da novo osvojimo, da iskoristimo mo¬ 
derna sredstva, kojima se na mnoštvo utječe, 
kojima sredstvima imaju mnogo pripisati naši 
neprijatelji, na sve se to ne dajemo. Za to je naš 
apostolat mnogoput prepasivan. 

3. Na koncu pokazuje se neka pasivnost još 
u tome, što nedostaje jedinstvene, složne p o- 
cijele rada. Time, što je uznapredovala i 
mnogostruko blagoslovno djelovala koncelracija 
crkvene uprave, došle su zadaće u malo ruku i 
prepuštene sudu pojedinih crkvenih upravnih 
službenika, koje uzete sve skupa često daleko na¬ 
dilaze mjeru, što može čovjek pojedinac. Du¬ 
hovni vođa od danas mora imati sasvim izvan¬ 
redne sposobnosti: uzoran svećenik, dobar pozna¬ 
valac ljudi, veoma obrazovan, velik duh, čovjek, 
koji umije zastupati, moćan na riječi i djelu, 
koji zna sačuvati svoj ugled i unatoč lome biti 
pun ljubavi i umije predobiti, vrstan službenik 
i upravitelj, i na koncu također točan poznavalac 
tisuću propisa i naredaba, odluka i običaja 
crkvenog prava. Teško crkvenomu vođi, ako mu 
samo jedan od tih zahtjeva nedostaje. A poje¬ 
dinac većinom nema sad ovo sad ono. A bilo je 
u crkvenoj povijesti a i sad ima pastira i nacl- 
pastira, koji svijetljahu kao meteori misli i ri¬ 


ječi i svuda rasipahu snažno i pobjedonosno svi¬ 
jetlo istine, ali su pritom zatajili u upravi i 
počinjali jednu taktičnu pogrešku za drugom. 
I obrnuto medu njima može biti duhovno ve¬ 
likih, ili također izvrsnih upravitelja, dobrih 
ekonoma, vrsnih službenika, ali koji više idu za 
slovom nego za duhom ili su inače ma iz ko¬ 
jeg razloga nesposobni da blagoslovno vode svo¬ 
je stado. Pa i ako se sva nabrojena svojstva 
kad nađu u jednoj jedinoj ličnosti, time još nije 
ni izdaleka rečeno, da je njihov nosilac također 
vođa prema vani, strateg, vojskovođa. Ali ipak 
danas i do toga stoji u prvom redu. Jer što ko¬ 
risti, ako se prema unutra izvrsno upravlja, a 
prema vani zataji više ili manje? Može čovjek 
biti majstor u tehnici i poslovanju i kod toga u 
postupanju sasvim zaostajati. Može tko biti ve¬ 
oma aktivan u unutarnjosti i u izvanjskoj borbi, 
ali u obrani isto tako kao i u osvajanju previše 
pasivan, ubitačno ostati pasivan. I tada se već 
unaprijed ne može nadati uspjehu u bdjrbi s 
protivnicima. 

Ne će li takovo stanje stvari prije ili poslije 
prisiliti crkvene poglavare da zadaće ipak više 
razdijele? U crkvenom pravu kao da je za to 
početak: zbog toga biskup treba imati generalnog 
vikara, da mu taj što više skine s leđa unu¬ 
tarnje poslove djelovanja i upravljanja, a biskup 
da se može što slobodnije baviti pravom pastir¬ 
skom službom, da se stara za svoje stado, da ga 
štiti, unapređuje i vodi. Zbog toga su i Kongre¬ 
gacije i druge središnje oblasti u Rimu, da Sveti 
Otac uzimade što više vremena i slobode brinuti 
se za sve, i za izvanredne potrebe svoga veoma 
velikog stada. Jao, ako se igdje u kojoj crkve¬ 
noj organizaciji visoki vrhovi odviše staraju za 


199 


pojedinosti, malenkosti, za ono, što se odnosi na 
upravljanje i poslovanje; tad nužno ostaju u po¬ 
zadini velike, suvremene zadaće i tad je ra¬ 
zumljivo, da su velika crkvena društva, veliki 
Redovi i biskupije bez nacrta prema navali bez- 
boštva, bez određenoga radnog programa, bez 
podjelbe posla. 

Da li samo katolicizam kao katolicizam, ne 
kao Crkva, ne kao Božja ustanova, nego kao 
golemo socijalno društvo ima jedinstven stra¬ 
tegijski radni program prema novoj navali bolj¬ 
ševizma i bezboštva? Ako ga nema: nije li to 
znak škodljive pasivnosti? 

Kad gledamo strahovite, neumorne bijesno- 
drzovite i uspješne navale protivnika, a gubitke 
kršćanstva u novo doba, što nas tjeskobom na- 
punja, ipak bismo morali naučiti od protivnika: 
da budemo duševno više pokretni, da 
se više zamislimo u najpreče suvre¬ 
mene zadaće i mjesto nekatolički pasivni da 
smo više kršćani djelom! 

li Z izlazit će u nizovi¬ 
ma u nevezanom razmaku 
vremena i u nevezanom 
opsegu, ali ipak tako, da 
će godišnje izaći najmanje 
3—4 knjige sa ukupno oko 
1000 stranica. 

U knjigama li Z bit će 
obrađivani svi suvremeni 
problemi; vjersko-filozofski 
kulturni, socijalni ... a po- 

r 

sebni niz knjiga donosit će 
uzore kršćanskoga života 
i heroje u borbi za Boga 
i za istinu. 

Knjige li Z moći će se 
dobiti preko sviju većih knji¬ 
žara. Pretplatnici „Života" 
dobivat će ih sa 20 °\ 0 po¬ 
pusta, ako ih naruče izra¬ 
vno od 

Zagreb I. pošt. pret. 147 

